**Zmluva**

**o službách** **vo verejnom záujme v prímestskej pravidelnej autobusovej doprave**

*uzatvorená v súlade s § 19 a § 21 zákona č. 56/2012 Z. z. o cestnej doprave v znení neskorších predpisov, v súlade s Nariadením Európskeho parlamentu a Rady (ES) č. 1370/2007 o službách vo verejnom záujme v železničnej a cestnej osobnej doprave, ktorým sa zrušujú nariadenia Rady (EHS) č. 1191/69 a (EHS) č. 1107/70 v znení neskorších zmien, v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako* ***„Zmluva“****) medzi zmluvnými stranami:*

**Objednávateľ: Prešovský samosprávny kraj**

Sídlo: Námestie mieru 2, 080 01 Prešov

Štatutárny orgán: PaedDr. Milan Majerský, PhD., predseda

IČO: 37 870 475

DIČ: 2021626332

Bankové spojenie: Štátna pokladnica

Číslo účtu IBAN: SK46 8180 0000 0070 0051 9226

(ďalej ako „**Objednávateľ**”)

**a**

**Dopravca: [DOPLNÍ UCHÁDZAČ]**

Sídlo: [DOPLNÍ UCHÁDZAČ]

Štatutárny orgán: [DOPLNÍ UCHÁDZAČ]

IČO: [DOPLNÍ UCHÁDZAČ]

DIČ: [DOPLNÍ UCHÁDZAČ]

IČ DPH: [DOPLNÍ UCHÁDZAČ]

Bankové spojenie: [DOPLNÍ UCHÁDZAČ]

Číslo účtu IBAN: [DOPLNÍ UCHÁDZAČ]

(ďalej ako „**Dopravca**”)

(Objednávateľ a Dopravca ďalej spoločne ako **„Zmluvné strany**“ a jednotlivo ako **„Zmluvná strana**")

# ÚVODNÉ USTANOVENIA

## Táto Zmluva je uzatvorená medzi Objednávateľom a Dopravcom na základe výsledku verejného obstarávania na predmet nadlimitnej zákazky s názvom „[BUDE DOPLNENÉ]“ pre časť zákazky [BUDE DOPLNENÉ], zverejneného vo Vestníku verejného obstarávania dňa [BUDE DOPLNENÉ] pod evidenčným číslom [BUDE DOPLNENÉ] a v Úradnom vestníku Európskej únie dňa [BUDE DOPLNENÉ] pod evidenčným číslom [BUDE DOPLNENÉ] (ďalej ako ***„Verejné obstarávanie“***)

## Dopravca vyhlasuje, že je ku dňu uzavretia Zmluvy zapísaný v Registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej ako ***„zákon č. 315/2016 Z. z.“***) a vyhlasuje, že všetky údaje a dokumenty uvedené v tomto registri o Dopravcovi a o konečnom užívateľovi výhod sú úplné a pravdivé.

## Dopravca vyhlasuje, že spĺňa všetky podmienky a požiadavky stanovené v tejto Zmluve, že je oprávnený túto Zmluvu uzatvoriť a že je spôsobilý riadne a včas plniť všetky záväzky vyplývajúce z tejto Zmluvy.

## Definície pojmov a zoznam skratiek používaných v Zmluve a jej prílohách sú uvedené buď priamo v Zmluve alebo v Prílohe č. 1 Zmluvy.

## V prípade, ak Zmluva, ani jej prílohy, neobsahujú definíciu pojmu, použije sa na výklad pojmu zákonná definícia pojmu, najmä v zmysle zákona č. 56/2012 Z. z. o cestnej doprave v znení neskorších predpisov (ďalej ako ***„zákon č. 56/2012 Z. z.“***) a vyhlášky Ministerstva dopravy a výstavby SR č. 5/2020 Z. z., ktorou sa vykonávajú niektoré ustanovenia týkajúce sa objednávania verejnej osobnej dopravy (ďalej ako ***„vyhláška č. 5/2020 Z. z.“***).

# ÚČEL A PREDMET ZMLUVY

## Účelom Zmluvy je zabezpečenie dopravnej obslužnosti pre Dopravný región [BUDE DOPLNENÉ] (ďalej ako ***„Dopravný región“***), ktorý sa nachádza v územnom obvode Prešovského samosprávneho kraja a jeho záujmovom území (s ohľadom na dopravné väzby v rámci mikroregiónov aj na území susedných samosprávnych krajov/štátov), tzn. poskytovanie služieb prímestskej pravidelnej autobusovej dopravy vo verejnom záujme pre Dopravný región, a to po dobu trvania Zmluvy, v rozsahu a za podmienok stanovených ďalej v Zmluve (ďalej ako **„Služba“**).

## Predmetom Zmluvy je úprava vzájomných práv a povinností Zmluvných strán pri poskytovaní Služby zo strany Dopravcu, a to:

1. záväzok Dopravcu pred začatím poskytovania Služby splniť povinnosti uvedené v Zmluve,
2. záväzok Dopravcu poskytovať Službu s odbornou starostlivosťou a v súlade s touto Zmluvou a všetkými jej prílohami, ako aj v súlade so všeobecne záväznými právnymi predpismi SR a EÚ,
3. záväzok Dopravcu zapojiť sa po dobu trvania Zmluvy do integrovaného dopravného systému na území funkčného regiónu Východné Slovensko a priľahlých záujmových území (ďalej ako ***„IDS Východ“***) a za týmto účelom spolupracovať s Objednávateľom a spoločnosťou IDS Východ, s.r.o., Turgenevova 36, 040 01 Košice (ďalej ako ***„Organizátor“***),
4. záväzok Objednávateľa zaplatiť Dopravcovi za riadne poskytovanie Služby Príspevok, a to za podmienok stanovených v Zmluve.

## Zmluvné strany sa zaväzujú riadne a včas plniť všetky záväzky vyplývajúce z tejto Zmluvy (vrátane jej príloh), ako aj zo všetkých aplikovateľných predpisov upravujúcich činnosť podľa tejto Zmluvy a pri ich plnení si poskytovať všetku rozumne očakávateľnú a po druhej strane spravodlivo požadovateľnú súčinnosť.

# Podmienky poskytovania Služby, ROZSAH Služby a pravidlá pre zmeny v poskytovaní Služby

## Dopravca sa zaväzuje, že:

1. začne a bude poskytovať Službu počas obdobia vymedzeného v článku 11 Zmluvy,
2. bude poskytovať Službu v rozsahu dopravných výkonov [BUDE DOPLNENÉ] (*slovom*) kilometrov/kalendárny rok (ďalej ako ***„******Východiskový rozsah služby“***); rozsah Služby je vymedzený v Prílohe č. 2 Zmluvy zoznamom Autobusových liniek a ďalšími údajmi tam uvedenými, ako aj Cestovnými poriadkami (ďalej ako ***„CP“***), ktorá (Príloha č. 2) je vo svojej prvej verzii súčasťou Súťažných podkladov platných pre Verejné obstarávanie a ktorá bude následne priebežne aktualizovaná v súlade s pravidlami uvedenými v Zmluve,
3. bude poskytovať Službu v súlade s Pokynom objednávateľa.

## Technické kilometre súvisiace so zabezpečením Služby poskytovanej v rozsahu a za podmienok stanovených v Zmluve sú realizované na vlastné náklady Dopravcu, tzn. sú už zohľadnené v predloženej Ponuke dopravcu.

## Pred začatím poskytovania Služby môže dôjsť k zmenám CP, ktoré tvoria Prílohu č. 2 Zmluvy, a to podľa v tom čase existujúcich potrieb dopravnej obslužnosti Dopravného regiónu, pričom zmena bude zohľadnená pri výpočte Príspevku podľa článku 5 Zmluvy.

## Dopravca sa zaväzuje pred začatím poskytovania Služby, resp. ku dňu začatia poskytovania Služby splniť nasledovné povinnosti:

1. S ohľadom na skutočnosť, že pred dátumom začatia poskytovania Služby môže v súlade s touto Zmluvou dôjsť k zmenám CP, zmenám rozsahu Služby, či s tým súvisiacim iným zmenám v Obehoch vozidiel, Turnusoch vodičov, počte Používaných vozidiel a pod., Dopravca pred začatím poskytovania Služby riadne a včas predloží Objednávateľovi a Organizátorovi Obehy vozidiel a Turnusy vodičov, z ktorých bude vyplývať počet Používaných vozidiel podľa jednotlivých kategórií a Potrebný počet vodičov pre zabezpečenie Služby podľa rozsahu Služby a CP zodpovedajúcemu dňu začatia poskytovania Služby. Akékoľvek zmeny v potrebnom rozsahu Používaných vozidiel a rozsahu Potrebného počtu vodičov oproti rozsahu podľa Ponuky dopravcu musia a môžu byť vykonané jedine zohľadňujúc podmienky pre zmeny CP, Obehov vozidiel, Turnusov vodičov či zmeny rozsahu Služby, najmä podľa tohto článku 3 Zmluvy.
2. Najneskôr 90 dní pred začatím poskytovania Služby v súlade so zákonom č. 56/2012 Z. z. Dopravca podá na príslušný Dopravný správny orgán návrh na začatie konania o udelenie príslušných Dopravných licencií/licencie Spoločenstva na Autobusové linky uvedené v Prílohe č. 2 Zmluvy, a to v prípade, ak nedisponuje dopravnými licenciami/licenciou Spoločenstva na Autobusové linky podľa Prílohy č. 2 Zmluvy.
3. Ku dňu začatia poskytovania Služby bude mať Dopravca zabezpečený Potrebný počet vodičov a počet Používaných vozidiel, ktoré sú potrebné k zabezpečeniu riadneho a včasného plnenia Zmluvy. Za týmto účelom sa Dopravca zaväzuje po vyhodnotení ponúk vo Verejnom obstarávaní v rámci súčinnosti pri podpise Zmluvy a následne pravidelne na mesačnej báze až do začatia poskytovania Služby predkladať Objednávateľovi informatívne správy (podpísané štatutárnym orgánom Dopravcu) týkajúce sa deklarovania zabezpečenia Potrebného počtu vodičov a Potrebného počtu vozidiel. Pravdivosť údajov v informatívnej správe musí byť Dopravca schopný na vyžiadanie Objednávateľa preukázateľne dokladovať (napr. úradne overené kópie kúpnych zmlúv, objednávok, nájomných alebo leasingových zmlúv k vozidlám, pracovné zmluvy vodičov, a pod.). Každá zo Zmluvných strán je v prípade potreby oprávnená za účelom predloženia informatívnej správy a riešenia otázok zabezpečenia a preukázania Potrebného počtu vodičov a Potrebného počtu vozidiel vyzvať druhú Zmluvnú stranu na stretnutie k rokovaniu, pričom druhá zo Zmluvných strán sa zaväzuje stretnutie k rokovaniu akceptovať a zúčastniť sa ho.

## Dopravca je povinný kedykoľvek na vyžiadanie Objednávateľa alebo Organizátora poskytnúť aktuálne Obehy vozidiel a Turnusy vodičov podľa vzoru odsúhlaseného Objednávateľom alebo Organizátorom. Objednávateľ je oprávnený Pokynom objednávateľa uložiť Dopravcovi povinnosť upraviť Obehy vozidiel (vrátane priradenia konkrétnych Používaných vozidiel na konkrétne Obehy vozidiel).

## S ohľadom na dobu trvania Zmluvy je Objednávateľ oprávnený požadovať a Dopravca sa zaväzuje akceptovať zmeny v rozsahu poskytovania Služby spočívajúce predovšetkým vo zvýšení alebo znížení rozsahu dopravných výkonov, vo zvýšení alebo znížení počtu Používaných vozidiel alebo v zmene počtu vozidiel v jednotlivých kategóriách, vyplývajúce najmä zo zmeny CP, trasy Autobusových liniek, Obehov vozidiel alebo zmeny počtu prepravených cestujúcich. Pre uplatnenie zmien v rozsahu poskytovania Služby platia podmienky stanovené ďalej v článku 3 tejto Zmluvy. Uplatnená požiadavka na zmenu rozsahu Služby bude zohľadnená pri výpočte Príspevku podľa článku 5 Zmluvy.

## Zmena rozsahu Služby môže mať dlhodobý alebo krátkodobý charakter, a to v závislosti od zmien potrieb Objednávateľa pri plnení jeho povinností zabezpečiť dopravnú obslužnosť pre Dopravný región. Zmeny v rozsahu poskytovania Služby môžu byť Objednávateľom požadované najmä v súvislosti:

1. so zmenou dopravných potrieb v území ako napr. vznik alebo zánik školy, školského zariadenia, vznik alebo zánik pracovných príležitostí,
2. s koordináciou Spojov (dopravnou optimalizáciou) Autobusových liniek a/alebo železničnej dopravy a/alebo mestskej dopravy,
3. s uplatňovaním princípov integrovaných dopravných systémov,
4. s inými rozhodujúci okolnosťami, ktoré majú vplyv na mobilitu obyvateľstva.

## V záujme zlepšovania mobility medzi susednými krajmi a územnými samosprávnymi celkami susedných štátov môže dôjsť počas platnosti Zmluvy k predĺženiu Autobusových liniek na územie týchto susediacich subjektov, či k zavedeniu nových Autobusových liniek.

## Zmena rozsahu dopravných výkonov môže v medziročnom vyjadrení predstavovať maximálne 10 %. Dopravca je povinný kedykoľvek akceptovať zmeny rozsahu dopravných výkonov oproti Východiskovému rozsahu služby podľa bodu 3.1 písm. b) Zmluvy na základe **jednostranného** Pokynu objednávateľa, ktorý určuje konkrétnu zmenu CP. V priebehu celej platnosti Zmluvy predstavuje maximálne zvýšenie rozsahu Služby 30 % oproti Východiskovému rozsahu služby a maximálne zníženie 30 % oproti Východiskovému rozsahu služby. Pre uplatnenie zmien v rozsahu dopravného výkonu (teda uplatnenie konkrétnych zmien CP) podľa tohto bodu Zmluvy platí nasledovné (s výnimkou zmien podľa článku 4 Zmluvy):

1. Zmena v rozsahu do 1 % oproti Východiskovému rozsahu služby podľa bodu 3.1 písm. b) Zmluvy môže byť nariadená:
   1. ak Objednávateľ Pokynom objednávateľa nariadi Dopravcovi zmenu CP najmenej 30 dní pred účinnosťou zmeny – v prípade, že zmena dopravného výkonu nevyžaduje zmenu dopravnej licencie,
   2. ak Objednávateľ Pokynom objednávateľa nariadi Dopravcovi zmenu CP najmenej 60 dní pred účinnosťou zmeny – v prípade, že zmena dopravného výkonu vyžaduje zmenu dopravnej licencie.
2. Zmena v rozsahu od 1 % (vrátane) do 5 % oproti Východiskovému rozsahu služby podľa bodu 3.1 písm. b) Zmluvy môže byť nariadená, ak Objednávateľ Pokynom objednávateľa nariadi Dopravcovi zmenu CP najmenej 90 dní pred jej účinnosťou.
3. Zmena v rozsahu od 5 % (vrátane) do 10 % oproti Východiskovému rozsahu služby podľa bodu 3.1 písm. b) Zmluvy môže byť nariadená, ak Objednávateľ Pokynom objednávateľa nariadi Dopravcovi zmenu CP najmenej 120 dní pred jej účinnosťou.

Lehoty pre uplatnenie zmeny rozsahu dopravného výkonu zo strany Objednávateľa podľa bodu 3.9 písm. a) až c) Zmluvy sa aplikujú iba v prípade, že požadovaná zmena rozsahu nebude preukázateľne vyžadovať zvýšenie Východiskového počtu vozidiel dopravcu resp. Aktualizovaného počtu vozidiel dopravcu, tzn. že Dopravca nebude nútený z dôvodu uplatnenia tohto práva zo strany Objednávateľa meniť aktuálnu štruktúru vozidlového parku zabezpečeného Dopravcom. Týmto nie je dotknuté právo Objednávateľa na uplatnenie ustanovenia podľa bodu 3.22 Zmluvy.

## Zmluvné strany berú na vedomie a súhlasia s tým, že počas platnosti príslušných CP môže dôjsť k dočasným zmenám alebo úpravám organizácie prevádzky Používaných vozidiel v dôsledku dočasnej zmeny trasy Autobusovej linky alebo Spoja na nej v dôsledku ***výluk, uzávierok, obchádzok alebo vedením*** ***Posilového spoja***.Pre účely Zmluvy sa považujú za relevantné iba tie zmeny, ktoré boli Dopravcovi oznámené Objednávateľom alebo ktoré boli na základe oznámenia Dopravcu odsúhlasené Objednávateľom, vrátane dĺžky obchádzkovej trasy a počtu dotknutých Spojov. Rozsah týchto zmien ***sa nezapočítava do zmien rozsahu Služby*** podľa bodu 3.9 tejto Zmluvy. Pre vylúčenie pochybností platí, že do zmien rozsahu Služby podľa bodu 3.9 Zmluvy sa nebude započítavať ani menší rozsah Služby v prvom a poslednom kalendárnom roku jej poskytovania, vyvolaný tým, že dátum začatia a ukončenia poskytovania Služby sa nebude zhodovať so začiatkom a koncom kalendárneho roka.

## Objednávateľ je oprávnený v priebehu trvania Zmluvy prostredníctvom Pokynu objednávateľa určiť Spoje, ktoré budú realizované v rámci Alternatívnych dopravných služieb (ďalej ako ***„ADS“***). Konkretizovanú podobu ADS v jednotlivých prípadoch určuje Organizátor po prerokovaní s Dopravcom. Podmienky zabezpečenia Spojov v rámci ADS sú bližšie určené v Štandardoch kvality IDS Východ. Rozsah Služby nerealizovaný v dôsledku neuplatnenia požiadaviek cestujúcich na realizáciu Spoja alebo jeho časti v rámci služby v režime dopytovej prepravy („doprava na zavolanie“) ***sa nezapočítava do zmien rozsahu Služby*** podľa bodu 3.9 tejto Zmluvy. Za rozsah Služby nerealizovaný z titulu uvedeného v predošlej vete bude Dopravcovi hradený Príspevok podľa bodu 5.7.3 Zmluvy.

## Zmluvné strany sa dohodli, že akékoľvek zmeny v rozsahu poskytovania Služby oproti Východiskovému rozsahu služby podľa bodu 3.1 písm. b) Zmluvy spočívajúce vo zvýšení alebo znížení dopravných výkonov v rozmedzí väčšom ako je stanovené v bode 3.9 Zmluvy sú možné iba v nasledujúcich prípadoch:

1. v prípade, že sa postupuje podľa článku 4 bodov 4.1 až 4.4 Zmluvy,
2. na základe vzájomnej písomnej dohody Zmluvných strán a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako ***„zákon č. 343/2015 Z. z.“***),
3. v prípade ich priameho presunu na iného dopravcu z podnetu Objednávateľa, avšak jedine za predpokladu súčasnej primeranej zmeny, udelenia alebo odňatia Dopravných licencií v súlade so zákonom č. 56/2012 Z. z.

## Zmenu rozsahu Služby podľa bodu 3.9 Zmluvy a/alebo bodu 3.12 písm. a) a c) Objednávateľ písomne oznámi Dopravcovi tak, že dá Pokyn objednávateľa na zmenu CP a/alebo Dopravných licencií (príp. aj na získanie licencie Spoločenstva), ktorých sa zmena týka a uvedie odkedy má požadovaná zmena začať platiť. Na základe tohto Pokynu objednávateľa sa Dopravca zaväzuje, že riadne a včas podá na Dopravný správny orgán podľa druhu zmeny buď návrh na začatie konania o udelenie, odňatie alebo zmenu Dopravnej licencie/licencie Spoločenstva spolu s návrhom nových CP alebo návrh na schválenie nového CP, ak sa zmena rozsahu Služby týka iba zmeny CP; a to tak, aby zmena začala platiť od dátumu uvedeného v Pokyne objednávateľa na zmenu CP a/alebo Dopravných licencií/licencie Spoločenstva.

Dopravca vyslovene súhlasí, že časť celkového dopravného výkonu v rámci Objednaného rozsahu Služby môže byť na základe rozhodnutia Objednávateľa poskytovaná v rámci jednej medzinárodnej Autobusovej linky alebo dvoch medzinárodných Autobusových liniek medzi SR a Poľskou republikou. Kumulatívny rozsah takéhoto dopravného výkonu môže byť maximálne 50 000 km/rok, pri maximálnom počte dní prevádzky v rámci 1 medzinárodnej Autobusovej linky 360 dní v kalendárnom roku. Maximálny kumulatívny čas pobytu vozidla mimo územia SR počas 1 kalendárneho dňa na jednej medzinárodnej Autobusovej linke nemôže presiahnuť 6 hodín (vrátane). Špecifické náklady vyvolané takto definovaným rozsahom dopravného výkonu v rámci celkového Objednaného rozsahu Služby (napr. cestovné náhrady vodičov) Dopravca zohľadnil v Ponuke dopravcu.

## Pokynu objednávateľa pre zmenu rozsahu Služby predchádza jednotný postup evidencie, posudzovania a spracovania požiadaviek na zmeny CP a ich vyhodnotenia prostredníctvom na to určenej webovej elektronickej databázy podľa Štandardov kvality IDS Východ. Prevádzku a bezplatné sprístupnenie tejto databázy pre Objednávateľa, Organizátora a Dopravcu zabezpečuje Organizátor. Požiadavky na zmeny CP sa vyhodnocujú predovšetkým z hľadiska systémovosti obsluhy územia a súladu s Plánmi udržateľnej mobility a Plánmi dopravnej obslužnosti Košického a Prešovského samosprávneho kraja. K možnosti realizácie predmetného návrhu sa vyjadruje aj dopravca, ktorého sa zmena CP týka, a to vrátane vyhodnotenia jeho kapacitných možností a vyčíslenia dopadu na rozsah dopravných výkonov. Záverečné rozhodnutie k posudzovanej požiadavke prijíma Objednávateľ, s ohľadom aj na finančné možnosti Objednávateľa. Súhlasné stanovisko Objednávateľa v rámci procesu posudzovania požiadavky na zmeny CP prostredníctvom vyššie uvedenej databázy sa považuje za Pokyn objednávateľa podľa bodu 3.13 Zmluvy.

## V prípade návrhu Dopravcu na zmenu CP je Dopravca povinný takýto návrh najskôr prerokovať s Organizátorom, a to najmä za účelom zabezpečenia celosieťovej nadväznosti spojov v rámci IDS Východ a kompatibility s Plánmi dopravnej obslužnosti samosprávnych krajov. Formu prerokovania oznámi Organizátor Dopravcovi po prijatí požiadavky na prerokovanie návrhu zmeny CP.

## V prípade zmien CP vyžadujúcich prerokovanie so starostami dotknutých obcí, zvoláva takéto rokovania výhradne Objednávateľ alebo Organizátor. Účasť Objednávateľa aj Organizátora na takýchto rokovaniach je nevyhnutná. V prípade, že Objednávateľ alebo Organizátor prizvú na takéto rokovanie aj Dopravcu, je účasť Dopravcu taktiež povinná.

## Pri akýchkoľvek zmenách CP je Dopravca povinný v CP používať výhradne aktuálne názvy zastávok podľa centrálnej Databázy zastávok IDS Východ vedenej Organizátorom.

## Dopravca je v rámci zmien CP povinný v plnej miere rešpektovať pokyny Organizátora v súvislosti s kategorizáciou jednotlivých zastávok v zmysle Štandardov kvality IDS Východ (napr. určovanie zastávok na znamenie), ďalej v súvislosti s určovaním jednotlivých úsekových jazdných časov, so zastavovaním na jednotlivých zastávkach, resp. ich prechádzaním, ako aj so zjednocovaním viacerých trasovo identických Spojov v CP do jedného Spoja. Zároveň Dopravca nie je oprávnený plánované zmeny CP komunikovať s dotknutými stranami, pokiaľ mu k tomu nebolo vopred udelené poverenie zo strany Organizátora alebo Objednávateľa.

## V prípade, že Dopravca poruší svoju povinnosť vyplývajúcu zo zmeny v rozsahu poskytovania Služby podľa Zmluvy a toto porušenie bude mať za následok, že zmena rozsahu Služby nie je zavedená v termíne požadovanom Objednávateľom, Zmluvné strany sa dohodli, že tie Autobusové linky a/alebo Spoje na Autobusových linkách, ktoré boli zmenou dotknuté tak, že nemali byť ďalej prevádzkované buď vôbec alebo mali byť prevádzkované v menšom rozsahu, prestávajú byť okamihom, kedy mala zmena nadobudnúť platnosť, predmetom tejto Zmluvy, tzn. dopravné výkony na nich realizované sa nebudú započítavať do Skutočne realizovaného rozsahu služby z hľadiska výpočtu Ceny služby. Tým nie je dotknuté právo Objednávateľa zohľadniť v rámci výpočtu Príspevku hodnotu prípadných Tržieb a Ostatných výnosov a právo Objednávateľa požadovať voči Dopravcovi zaplatenie zmluvnej pokuty.

## Objednávateľ je oprávnený Pokynom objednávateľa v súvislosti s integráciou alebo optimalizáciou Autobusových liniek pri zohľadnení Plánu dopravnej obslužnosti určiť Dopravcovi nasadenie určených kategórií vozidiel na konkrétnych Spojoch. Objednávateľ je tiež oprávnený stanoviť percentuálny podiel dopravných výkonov realizovaných nízkopodlažnými vozidlami na konkrétnych Autobusových linkách a/alebo nasadenie nízkopodlažných vozidiel na konkrétnych Spojoch. Dopravca sa zaväzuje takýto Pokyn objednávateľa akceptovať. Uplatnenie tohto práva zo strany Objednávateľa nebude mať vplyv na potrebu zvýšenia Východiskového resp. existujúceho Aktualizovaného počtu vozidiel dopravcu, tzn. že Dopravca nebude povinný z dôvodu uplatnenia tohto práva zo strany Objednávateľa meniť aktuálnu štruktúru vozidlového parku zabezpečeného Dopravcom. Týmto nie je dotknuté právo Objednávateľa na uplatnenie ustanovenia bodu 3.22 Zmluvy. Dopravca je povinný zachovať počas trvania Zmluvy minimálny podiel nízkopodlažných vozidiel na celkovom počte Vozidiel dopravcu, uvedený Objednávateľom v Ponuke dopravcu. Pri zohľadnení bodu 3.22 Zmluvy, môže Objednávateľ rozhodnúť Pokynom objednávateľa o zmene tohto podielu.

## Dopravca je povinný v priebehu poskytovania Služby priebežne monitorovať a vyhodnocovať skutočný dopyt cestujúcich po dopravných službách na jednotlivých Autobusových linkách resp. Spojoch a prispôsobovať nasadenie jednotlivých kategórií vozidiel na konkrétne Obehy vozidiel a štruktúru vozidlového parku (predkladať návrh zmeny/úpravy štruktúry vozidlového parku Objednávateľovi) aktuálnemu dopytu cestujúcich. V tomto ohľade Dopravca prehlasuje, že princíp uvedený v predošlej vete v plnej miere zohľadnil aj pri zostavovaní východiskových Obehov vozidiel a určení Východiskového rozsahu služby pre *i*-tu kategóriu vozidiel (RS\_vych) uvedených v Ponuke dopravcu predloženej v Procese verejného obstarávania, pričom informácie týkajúce sa dopytu cestujúcich mu poskytol Objednávateľ.

## Dopravca berie na vedomie, že Objednávateľ je oprávnený za účelom realizovateľnosti konkrétnych zmien CP alebo z dôvodu zmeny počtu cestujúcich alebo z dôvodu rozhodnutia o nahradení Vozidiel dopravcu Vozidlami Objednávateľa vyžadovať súvisiacu zmenu spočívajúcu v zmene Východiskového počtu vozidiel dopravcu resp. Aktualizovaného počtu vozidiel dopravcu, alebo v zmene veľkostnej kategórie Používaných vozidiel. Dopravca sa zaväzuje akceptovať a realizovať požadovanú zmenu v lehote určenej zo strany Objednávateľa, pričom tá nemôže byť kratšia ako 180 dní pred účinnosťou zmeny. Dopravca je oprávnený v lehote 15 dní odo dňa doručenia požiadavky na zmenu podľa predchádzajúcej vety tohto bodu doručiť Objednávateľovi odôvodnenú žiadosť o predĺženie lehoty, ktorou preukáže nemožnosť splnenia danej lehoty (napr. dlhšie dodacie lehoty na požadované vozidlá). Objednávateľ môže tento návrh akceptovať, pričom predĺženie lehoty môže byť maximálne o ďalších 180 dní, t.j. maximálna možná lehota je 360 dní pred účinnosťou požadovanej zmeny. Dopravca je povinný na takýto objektívne preukázaný a Objednávateľom odsúhlasený predĺžený čas dodania obstarávaného vozidla nájsť vhodné riešenie pre zabezpečenie poskytovania Služby, tzn. je oprávnený poskytovať Službu aj záložným vozidlom, príp. prenajatým vozidlom, pričom sa nebude považovať za porušenie povinnosti Dopravcu, ak takéto vozidlo nebude spĺňať všetky podmienky Štandardov kvality IDS Východ. Príslušná zmena štruktúry vozidlového parku bude zohľadnená pri výpočte Príspevku v zmysle článku 5 Zmluvy.

## Dopravca sa zaväzuje na výzvu Objednávateľa kedykoľvek počas trvania Zmluvy od Objednávateľa a/alebo Povereného subjektu a/alebo Organizátora (i) prevziať do užívania a starostlivosti (nájmu) a (ii) využívať na zabezpečenie Služby Vozidlá Objednávateľa (najmä vozidlá s nulovými emisiami podľa definície zákona č. 214/2021 Z. z. o podpore ekologických vozidiel cestnej dopravy v znení neskorších predpisov), ako aj nevyhnutnú infraštruktúru na zabezpečenie ich prevádzky. V takom prípade, ak sa Zmluvné strany (formou dodatku k Zmluve) nedohodnú inak, sa budú na užívanie Vozidiel Objednávateľa uplatňovať nasledovné podmienky:

### Spolu s Vozidlami Objednávateľa Objednávateľ, Poverený subjekt a/alebo Organizátor Dopravcovi odovzdá aj všetky potrebné doklady na prevádzku Vozidiel Objednávateľa vrátane dokumentov a informácií nevyhnutných pre zabezpečenie riadnej starostlivosti a údržby o Vozidlá Objednávateľa podľa bodu 3.23.7 tejto Zmluvy. O prevzatí Vozidiel Objednávateľa Zmluvné strany spíšu preberací protokol. Nájom trvá od momentu prevzatia Vozidiel Objednávateľa Dopravcom po dobu trvania povinnosti Dopravcu zabezpečovať Službu podľa tejto Zmluvy, pokiaľ nedôjde k jeho ukončeniu skôr podľa podmienok tejto Zmluvy. Nájom zaniká tiež zánikom tejto Zmluvy. Za užívanie Vozidiel Objednávateľa sa Dopravca zaväzuje Objednávateľovi platiť nájomné vo výške 1,00 EUR ročne za jedno Vozidlo Objednávateľa. Nájomné za Vozidlá Objednávateľa sa hradí dopredu ročne. Faktúru na ročné nájomné Objednávateľ vystaví spravidla najneskôr do 10 dní odo dňa prvého dňa každého roka nájomného, pričom splatnosť faktúry bude 30 dní.

### O zámere zveriť Dopravcovi do nájmu a užívania Vozidlá Objednávateľa Objednávateľ informuje Dopravcu minimálne 180 dní vopred. Na podmienky zmeny Východiskového počtu vozidiel dopravcu resp. Aktualizovaného počtu vozidiel dopravcu, alebo súvisiacej veľkostnej kategórie Používaných vozidiel vyvolanej povinnosťou využívať na plnenie Služby Vozidlá Objednávateľa sa aplikujú podmienky bodu 3.22 tejto Zmluvy primerane.

### V súvislosti so zmenou Východiskového počtu vozidiel dopravcu resp. Aktualizovaného počtu vozidiel dopravcu, alebo súvisiacej veľkostnej kategórie Používaných vozidiel vyvolanej povinnosťou využívať na plnenie Služby Vozidlá Objednávateľa bude mať Dopravca nárok na kompenzáciu vypočítanú nasledovným spôsobom a za nasledovných podmienok:

1. Pri nahradzovaní vozidiel sa bude uplatňovať princíp náhrady prioritne už odpísaných vozidiel resp. vozidiel s najvyšším vekom, pokiaľ Objednávateľ v konkrétnych prípadoch neodsúhlasí iný postup; pričom
2. Dopravca bude mať nárok na kompenzáciu nákladov vypočítanú buď ako:

##### výška skutočných zostávajúcich nezrealizovaných odpisov pôvodného (nahrádzaného) vozidla ku dňu náhrady príslušného vozidla alebo

##### vypočítanú nasledujúcim vzorcom:

Kde

*RS\_vychi* Východiskový rozsah služby *i*-tej kategórie vozidiel uvedený v Ponuke dopravcu

*PVoz\_vychi*Východiskový počet vozidiel dopravu *i*-tej kategórie uvedený v Ponuke dopravcu

*FNvoz0i* časť ceny za fixné náklady spojené s obstaraním vozidiel pre *i*-tú kategóriu vozidiel uvedená v Ponuke dopravcu

*PRS* počet rokov poskytovania Služby, ktoré začali plynúť od prvého dňa poskytovania Služby podľa tejto Zmluvy

a to podľa toho, ktorá z hodnôt podľa bodu (i) alebo bodu (ii) bude nižšia.

### Dopravca je povinný Vozidlá Objednávateľa využívať výlučne na účel zabezpečenia Služby, pokiaľ Objednávateľ písomne neurčí inak. Dopravca je povinný starať sa o Vozidlá Objednávateľa minimálne s takou starostlivosťou, akou sa stará o Vozidlá dopravcu a zároveň vždy tak, aby na nich nevznikla škoda.

### Dopravca nie je oprávnený vykonať na Vozidle Objednávateľa technické zásahy okrem bežnej údržby podľa tejto Zmluvy a na vykonanie technického zásahu na Vozidle Objednávateľa väčšieho rozsahu je oprávnený výhradne autorizovaný servis určený Objednávateľom. V prípade pochybnosti o rozsahu potrebného technického zásahu na Vozidle Objednávateľa je Dopravca povinný vopred oznámiť Objednávateľovi charakter potrebného technického zásahu a je oprávnený ho na Vozidle Objednávateľa vykonať len so súhlasom Objednávateľa.

### V rámci nájmu Objednávateľ nesie zodpovednosť za úhrady daní, poplatkov a iné úhrady súvisiace s prenájmom Vozidla Objednávateľa, ktoré je Objednávateľ povinný hradiť počas celej doby trvania nájmu, a to:

1. registračná daň,
2. daň z motorových vozidiel,
3. povinné zmluvné poistenie,
4. havarijné poistenie.

### Pre účely starostlivosti o Vozidlá Objednávateľa budú platiť nasledovné podmienky:

1. Pre pravidelnú údržbu, revízie a servisné prehliadky:

##### Objednávateľ Dopravcovi spolu s Vozidlami Objednávateľa odovzdá všetky prevádzkové poriadky obsahujúce periodicitu a rozsah úkonov povinnej údržby a servisných a iných prehliadok Vozidiel Objednávateľa.

##### Objednávateľ Dopravcovi oznámi miesto servisného strediska (stredísk), v ktorých budú všetky tieto úkony vykonávané (ďalej ako ***„Servisné stredisko“***).

##### Dopravca bude povinný riadne a včas zabezpečiť pristavenie Vozidiel Objednávateľa v príslušnom Servisnom stredisku na vykonanie všetkej údržby, revízií a servisných prehliadok v rozsahu, ktorý mu Objednávateľ oznámi; pričom

##### Objednávateľ Dopravcovi oznámi tiež dohodu medzi Objednávateľom a Servisným strediskom o cenách za všetky tieto úkony a Dopravca bude hradiť všetky faktúry vystavené týmto Servisným strediskom za tieto úkony (pokiaľ budú v súlade s cenami, ktoré Dopravcovi oznámil Objednávateľ) a Dopravca si tieto náklady vyúčtuje v rámci Príspevku ako ekonomicky oprávnené náklady postupom podľa článku 5 tejto Zmluvy.

1. Pre opravy Vozidiel Objednávateľa Dopravca oznámi povahu vady Vozidla Objednávateľa príslušnému Servisnému stredisku (a v prípade potreby na diagnostiku vady Vozidlo Objednávateľa pristaví do Servisného strediska podľa pokynov Servisného strediska) a podľa povahy vady:

##### ak Servisné stredisko uzná, že vadu odstráni v rámci záruky, tak zabezpečí odstránenie vady Servisným strediskom; a

##### ak Servisné stredisko neuzná, že vadu odstráni v rámci záruky, Objednávateľ so Servisným strediskom dojedná podmienky a cenu, za ktorých Servisné stredisko (alebo iná Objednávateľom poverená osoba) vykoná opravu Vozidla Objednávateľa, pričom náklady na túto opravu uhradí Dopravca a vyúčtuje si ich v rámci Príspevku ako ekonomicky oprávnené náklady postupom podľa článku 5 tejto Zmluvy.

1. Ostatnú bežnú údržbu Vozidiel Objednávateľa pozostávajúcej zo všetkých  úkonov odlišných od úkonov spadajúcich pod pravidelnú údržbu, revízie, servisné prehliadky, záručné a mimozáručné opravy podľa bodu a) a b) vyššie, v rozsahu v akom takúto bežnú údržbu Dopravca vykonáva pravidelne aj pre Vozidlá dopravcu, bude v rovnakom rozsahu vykonávať počas celej doby nájmu Dopravca samostatne, pričom náklady na tieto činnosti sú započítané v Ponuke dopravcu.
2. Pre plnenie Vozidiel Objednávateľa pohonnými hmotami (či zabezpečenie inej formy energie potrebnej pre ich pohon):

##### Objednávateľ Dopravcovi oznámi miesta plniacich staníc, ktoré bude Dopravca využívať na plnenie Vozidiel Objednávateľa pohonnými hmotami v závislosti od toho, na aký pohon budú Vozidlá Objednávateľa prevádzkované (ďalej ako ***„Plniaca stanica“***); pričom

##### Objednávateľ Dopravcovi oznámi tiež dohodu medzi Objednávateľom a prevádzkovateľom Plniacej stanice o cenách za pohonné hmoty a Dopravca bude hradiť všetky faktúry vystavené prevádzkovateľom Plniacej stanice za tieto pohonné hmoty (pokiaľ budú v súlade s cenami, ktoré Dopravcovi oznámil Objednávateľ) a vyúčtuje si ich v rámci Príspevku ako ekonomicky oprávnené náklady postupom podľa článku 5 tejto Zmluvy.

### V prípade objektívnej nemožnosti zabezpečenia Služby (čo do rozsahu či kvality) z dôvodov nedostupnosti Vozidiel Objednávateľa (vrátane poruchy, či zhoršenia prevádzkového stavu Vozidla Objednávateľa znemožňujúceho jeho využitie pre účely zabezpečenia Služby) Objednávateľ nezodpovedá za škodu, avšak v takom prípade a v rozsahu, v akom tento výpadok nie je objektívne možné pokryť a plnenie Služby zabezpečiť využitím iných záložných vozidiel, Dopravca nezodpovedá za plnenie Služby.

### Objednávateľ je oprávnený kedykoľvek nájom Vozidla Dopravcu ukončiť výpoveďou s výpovednou lehotou najmenej 180 dní a Dopravcovi nariadiť, aby Dopravca zabezpečil náhradu za Vozidlo Objednávateľa. Na zabezpečenie Vozidla Dopravcu podľa tohto bodu sa primerane uplatňujú podmienky a lehoty podľa bodu 3.22 tejto Zmluvy. Oprávnenie Objednávateľa nariadiť Dopravcovi povinnosť zabezpečiť náhradné vozidlo za Vozidlo Objednávateľa nie je viazané na výpoveď nájmu v prípade, ak dôjde k zániku Vozidla Objednávateľa alebo sa Vozidlo Objednávateľa stane dlhodobo nespôsobilé na užívanie na účel, na ktorý je určené.

### V deň skončenia nájmu je Dopravca povinný pristaviť Vozidlo Objednávateľa do miesta určeného Objednávateľom. Dopravca je povinný Vozidlo Objednávateľa vrátiť čisté, v stave zodpovedajúcom veku a počtu najazdených kilometrov a so všetkými príslušnými dokladmi k Vozidlu Objednávateľa. O spätnom odovzdaní a prevzatí Vozidla Objednávateľa Zmluvné strany spíšu preberací protokol.

## Dopravca je povinný navrhnúť Objednávateľovi a Organizátorovi v priebehu plnenia Zmluvy prípadné čiastkové úpravy CP s cieľom optimalizácie Obehov vozidiel, najmä zníženia ubehnutých Technických kilometrov, počtu použitých vozidiel, lepšej nadväznosti ich obehov a zvýšenia efektívnosti poskytovanej Služby. Objednávateľ nie je povinný jednotlivé návrhy Dopravcu na úpravu CP akceptovať. V prípade, že návrh Dopravcu nebude zo strany Objednávateľa prijatý a zohľadnený, zašle Objednávateľ Dopravcovi vecné odôvodnenie zamietnutia predmetného návrhu.

## Dopravca sa zaväzuje, že pri aktualizácii CP alebo pri zmene rozsahu Služby spracuje a predloží Objednávateľovi a Organizátorovi aktualizované Obehy vozidiel a Turnusy vodičov najneskôr 15 pracovných dní pred začatím platnosti aktualizácie CP alebo zmeny rozsahu Služby. Súčasťou predložených aktualizovaných Obehov vozidiel a Turnusov vodičov musí byť aj zdôvodnenie rozsahu Služby pripadajúceho na príslušnú kategóriu vozidiel ako aj vyčíslenie počtu vozidiel podľa jednotlivých kategórií a Potrebného počtu vodičov pre zabezpečenie Služby. Objednávateľ je oprávnený Pokynom objednávateľa uložiť Dopravcovi povinnosť upraviť Obehy vozidiel.

## Lehota uvedená v bode 3.25 sa nebude aplikovať v prípade potreby operatívnych rozhodnutí Objednávateľa spojených s dôvodmi uvedenými v článku 4 Zmluvy ako aj v prípade iných objektívnych rozhodnutí s ohľadom na efektívne vynakladanie verejných prostriedkov Objednávateľa pri zabezpečovaní dopravnej obslužnosti.

## V prípade, že aktualizované CP alebo dočasná zmena trasy Autobusovej linky alebo Spoja na nej v dôsledku výluk, uzávierok alebo obchádzok,ktoré trvajú dlhšie ako 30 dní a ktoré znemožňujú Dopravcovi využiť štandardnú dopravnú trasu, majú vplyv na zmenu kilometrickej dĺžky jednotlivých Spojov, Objednávateľ oznámi/odsúhlasí Dopravcovi novú kilometrickú dĺžku jednotlivých Spojov, stanovenú podľa digitálnych máp (Google Maps), a teda dôjde k aktualizácii Prílohy č. 2 Zmluvy.

## Dočasné zmeny štandardnej dopravnej trasy v dôsledku výluk, uzávierok alebo obchádzok, ktoré netrvajú dlhšie ako 30 dní (vrátane) a ktoré majú za následok zmenu kilometrickej dĺžky Spoja, uplatňuje Dopravca pri predkladaní príslušných výkazov a v rámci ročného zúčtovania za príslušný kalendárny rok podľa Objednávateľom oznámenej/odsúhlasenej dĺžky dočasnej zmeny štandardnej dopravnej trasy a počtu dotknutých Spojov (podľa bodu 3.10 Zmluvy), avšak Dopravca je povinný Objednávateľa na túto dočasnú zmenu bezodkladne písomne upozorniť, najneskôr do 24 hodín od zistenia tejto zmeny.

## Aktualizovaný CP sa stane pre Dopravcu záväzným úkonom schválenia z úrovne Dopravného správneho orgánu a platí od dátumu v ňom uvedenom ako deň platnosti.

## Dopravca berie na vedomie a súhlasí s tým, že dôvodom alebo podkladom pre akékoľvek zmeny Zmluvy, zmenu rozsahu Služby, výluky a akékoľvek iné obdobné zmeny, ktoré priamo vyplývajú z tejto Zmluvy, nemusí byť len rozhodnutie Objednávateľa, ale môže ísť aj o rozhodnutie Organizátora alebo akéhokoľvek iného na to kompetentného orgánu verejnej moci, ak sú činené na základe zmluvného vzťahu s Objednávateľom (napr. mandátna zmluva) alebo v súlade s akýmkoľvek v danom čase aplikovateľným právnym predpisom (vrátane podzákonných noriem).

## S ohľadom na povahu záväzku založeného touto Zmluvou a ustanovenia zakladajúce možnosť Objednávateľa prijímať rozhodnutia o rozsahu Služby, či iných úkonoch predpokladaných Zmluvou, a vydávať Pokyny objednávateľa, pre možnosť posúdenia právnej prípustnosti vydania akéhokoľvek Pokynu objednávateľa, či iniciovania akejkoľvek inej zmeny alebo rozhodnutia zo strany Objednávateľa, ktoré môžu mať dopad na rozsah záväzkov podľa Zmluvy, je Dopravca povinný Objednávateľovi poskytnúť akúkoľvek a plnú súčinnosť, informácie a doklady, ktoré Objednávateľovi umožnia analyzovať a posúdiť prípustnosť takého Pokynu objednávateľa, zmeny, či rozhodnutia a  zároveň Objednávateľovi umožnia prijať informované rozhodnutie o tom, či takýto Pokyn objednávateľa, zmenu, resp. rozhodnutie nariadi, a to najmä vo väzbe na prípustnosť zmien Zmluvy a dodržanie princípov podľa zákona č. 343/2015 Z. z.

# MIMORIADNA SITUÁCIA

## V čase vyhlásenej mimoriadnej situácie, núdzového stavu alebo výnimočného stavu alebo počas trvania opatrení prijatých za účelom zamedzenia šírenia prenosného respiračného ochorenia (ďalej ako ***„Mimoriadna situácia“***) platia ustanovenia Zmluvy a jej príloh s odchýlkami uvedenými v bodoch 4.2 až 4.4 Zmluvy.

## Zmluvné strany sa dohodli, že počas Mimoriadnej situácie je Objednávateľ oprávnený operatívne nariadiť Dopravcovi zmeny voči bežnému režimu poskytovania Služby (napr. prázdninový režim, sobotňajší, nedeľný alebo iný Objednávateľom stanovený režim CP) a Dopravca sa zaväzuje poskytovať Službu podľa takto nariadených operatívnych zmien od dátumu účinnosti požadovanom Objednávateľom.

## Zmluvné strany sa dohodli, že zmeny zavedené podľa bodu 4.2 tohto článku Zmluvy sa ***nezapočítavajú do zmien rozsahu Služby*** podľa bodu 3.9 Zmluvy, a teda nepovažuje sa za porušenie povinnosti Objednávateľa, ak v dôsledku zmien zavedených podľa bodu 4.2 tohto článku Zmluvy Objednávateľ nedodrží maximálnu medziročnú zmenu dopravných výkonov 10 % a/alebo ak zníži rozsah dopravných výkonov o viac ako 10 % oproti Východiskovému rozsahu Služby podľa bodu 3.1 písm. b) Zmluvy.

## Zmluvné strany sa dohodli, že zníženie rozsahu dopravných výkonov z dôvodu vzniku Mimoriadnej situácie podľa bodov 4.1 a 4.2 Zmluvy bude zohľadnené pri výpočte Ceny služby podľa článku 5 Zmluvy, konkrétne bodu 5.4.5.1.

## Akékoľvek iné nepredvídateľné situácie, ktoré majú pôvod v dôvodoch vyššej moci a ktoré budú mať dosah na rozsah poskytovania Služby, budú riešené vzájomnou písomnou dohodou Zmluvných strán a v súlade so zákona č. 343/2015 Z. z.

# PRÍSPEVOK ZA SLUŽBU, PRAVIDLÁ JEHO VÝPOČTU A HARMONOGRAM ÚHRAD

**Jednotková cena**

## Zmluvné strany sa dohodli, že jednotková cena (v EUR bez DPH) za 1 skutočne realizovaný kilometer Služby v rozsahu, ktorý bol Dopravca povinný plniť podľa Prílohy č. 2 Zmluvy a bodu 3.10 Zmluvy (ďalej ako **„Výsledná jednotková cena“**), je tvorená súčtom vážených variabilných a fixných jednotkových nákladov (ďalej ako **„Vážené variabilné jednotkové náklady resp. VVJN“** a **„Vážené fixné jednotkové náklady resp. VFJN“**), zaokrúhlených matematicky na 4 desatinné miesta, uvedených v Ponuke dopravcu, ktorá je Prílohou č. 7 Zmluvy. VVJN a VFJN vychádzajú z jednotkových nákladov jednotlivých kategórií vozidiel (ďalej ako „**Jednotkové náklady**“) a sú prepočítané pomerom, akým sa príslušná kategória vozidiel podieľa na realizovaní celkového rozsahu Služby. Jednotkové náklady pre jednotlivé kategórie vozidiel sú zaokrúhlené matematicky na 4 desatinné miesta.

## Súčasťou Jednotkových nákladov nie sú poplatky za infraštruktúru, predovšetkým poplatky za vstup Spoja do autobusových staníc a ich užívanie, poplatky za použitie cestnej infraštruktúry a náklady súvisiace s používaním Dopravných kariet. Tieto náklady sú Dopravcovi hradené Objednávateľom na základe vyúčtovania nákladov a dokladov o ich úhrade a vykazujú sa ako samostatné položky v rámci Príspevku.

### Poplatky za použitie cestnej siete sú Objednávateľom hradené iba za skutočne prejdené kilometre po spoplatnených úsekoch ciest v rámci plnenia záväzku Dopravcu poskytovať Službu počas doby a v rozsahu stanovených v Zmluve.

### Dopravca je povinný výšku poplatku za vjazd a užívanie autobusových staníc, dohodnutého s prevádzkovateľom alebo vlastníkom príslušnej autobusovej stanice, vopred prerokovať s Objednávateľom. V tomto ohľade má Dopravca nárok na úhradu poplatku, ktorý vyplýva z platných CP a Obehov vozidiel, a to vo výške odsúhlasenej Objednávateľom. Objednávateľ bude pri odsúhlasení poplatku vychádzať z aktuálneho cenníka predmetnej autobusovej stanice v danom čase a cenníkov ostatných autobusových staníc na území východného Slovenska, so zohľadnením počtu všetkých vstupov dopravcov.

Dopravca je povinný zaslať Objednávateľovi kópiu alebo sken každej zo zmlúv podľa § 11 písm. d) zákona č. 56/2012 Z. z. uzatvorenej pre účely plnenia tejto Zmluvy bezprostredne, najneskôr však 3 pracovné dni po tom, čo ju uzatvorí; to platí aj o zasielaní akýchkoľvek zmien týchto zmlúv alebo právnych úkonov, ktorými sú menené (napr. dodatkov).

### Náklady súvisiace s používaním Dopravných kariet zahŕňajú preukázateľné a nevyhnutné náklady na predané Dopravné karty, vrátane ich inicializácie a náklady na poplatky a provízie v súvislosti s používaním Dopravných kariet cestujúcimi, tzn. najmä provízie za dobitie elektronickej peňaženky na Dopravnej karte cez sprostredkovateľa, bankové terminály, ako aj poplatky Zúčtovaciemu centru / Clearingovému centru IDS Východ (v prípade jeho zriadenia) za zúčtovanie transakcií a rozúčtovanie tržieb z cestovného.

## Z hľadiska výpočtu Príspevku za Službu sa Zmluvné strany dohodli na nasledujúcom:

Tabuľka 1 Údaje z Ponuky dopravcu [TABUĽKU DOPLNÍ UCHÁDZAČ]

|  |  |  |  |
| --- | --- | --- | --- |
| **Kategória vozidiel** | **Východiskový rozsah služby** | **Východiskový počet používaných vozidiel** | **Východiskový počet vodičov** (prepočítaný na celé úväzky) |
| **L** |  |  |  |
| **M** |  |  |
| **S** |  |  |
| **XS** |  |  |
| **Celkom** |  |  |

**Úprava jednotkových nákladov a výslednej jednotkovej ceny**

## Zmluvné strany sa dohodli, že počas trvania Zmluvy je Výsledná jednotková cena upravovaná, a to v súlade s článkom 5 Zmluvy. Úprava je realizovaná najskôr úpravou položiek Jednotkových nákladov jednotlivých kategórií vozidiel a následným prepočtom VVJN a VFJN. Výsledná jednotková cena je upravovaná prostredníctvom:

1. pravidelnej valorizácie položiek Jednotkových nákladov za podmienok podľa bodov 5.4.1, 5.4.2, 5.4.3 Zmluvy,
2. aktualizácie Jednotkových nákladov z hľadiska zmeny celkového rozsahu Služby a/alebo podielu jednotlivých kategórií vozidiel na celkovom rozsahu Služby a/alebo počtu Používaných vozidiel za podmienok podľa bodu 5.4.5 Zmluvy,
3. zohľadnenia využitia Používaných vozidiel v iných dopravách podľa bodu 5.4.6 Zmluvy.

Úpravu Výslednej jednotkovej ceny vykonáva Dopravca, ktorý ju zohľadňuje pri predkladaní príslušných výkazov a výpočte Ceny služby za účelom ročného zúčtovania za uplynulý kalendárny rok.

### **Valorizácia časti ceny za spotrebu pohonných hmôt (PHM)**

Jednotkové náklady za časť ceny **PHM0** uvedené v Ponuke dopravcu v Prílohe č. 7 Zmluvy sú valorizované týždenne v závislosti na zmene priemerných cien pohonných látok v SR (týždenné) pre ukazovateľ „Motorová nafta“ zverejňovaných Štatistickým úradom SR. Valorizovaná hodnota je vypočítaná ako:

kde:

*PHM1i* valorizovaná príslušná časť ceny za 1 km pre *i*-tú kategóriu vozidiel za príslušný týždeň, v ktorom bola Služba poskytovaná, zaokrúhlená matematicky na 4 desatinné miesta

*PHM0i* príslušná časť ceny za 1 km pre *i*-tú kategóriu vozidiel uvedená v Ponuke dopravcu

*CPHM* priemerná cena motorovej nafty v SR za týždeň, pre ktorý je počítaná *PHM1i*

*CPHM0* referenčná priemerná cena motorovej nafty v SR uvedená v Ponuke dopravcu

Pre vylúčenie pochybností a zamedzenie možným komplikáciám a neurčitostiam ohľadom tejto valorizácie sa Zmluvné strany dohodli, že údaj o priemernej cene pohonných látok pre ukazovateľ „Motorová nafta“ sa aplikuje bez ohľadu na to, aký druh Používaných vozidiel a pohonov (palív, resp. zdrojov pohonu) Dopravca používa, pokiaľ sa Zmluvné strany výslovne dodatkom k Zmluve v súlade so zákonom č. 343/2015 Z. z. nedohodnú inak.

### **Valorizácia časti ceny za priame mzdy (Mvodič)**

Jednotkové náklady za časť ceny **Mvodič0**uvedené v Ponuke dopravcu v Prílohe č. 7 Zmluvy sú valorizované za každý príslušný kalendárny rok, v ktorom bola Služba poskytovaná, a to nasledovne:

1. Jednotkové náklady v časti „mzdy vodičov mimo príplatkov a náhrad miezd“ uvedené na r. 4.1.1 (ďalej ako ***„výkonová mzda“***) sú valorizované podľa bodu 1 tohto písm. Zmluvy, pričom celková výška valorizovaných nákladov za príslušný kalendárny rok môže byť následne uznaná **maximálne** do výšky **hranice valorizácie** () pri zohľadnení celkových skutočných a preukázateľne vynaložených mzdových nákladov Dopravcu na výkonovú mzdu vodičov zabezpečujúcich poskytovanie Služby, a to za podmienok ďalej uvedených v tomto písm. Zmluvy.
2. Jednotkové náklady v časti ceny za výkonovú mzdu sa valorizujú v závislosti od vývoja priemernej nominálnej mesačnej mzdy v hospodárstve SR zverejňovanej Štatistickým úradom SR, pričom sa za účelom výpočtu pre príslušný kalendárny rok, v ktorom bola Služba poskytovaná, použije výška priemernej nominálnej mesačnej mzdy v hospodárstve SR za prechádzajúci kalendárny rok. Valorizovaná hodnota je vypočítaná ako:

kde:

valorizovaná príslušná časť ceny za 1 km pre *i*-tú kategóriu vozidiel za príslušný kalendárny rok, v ktorom bola Služba poskytovaná, zaokrúhlená matematicky na 4 desatinné miesta

*VM0i* príslušná časť ceny za 1 km pre *i*-tú kategóriu vozidiel uvedená v Ponuke dopravcu

*pNM* priemerná nominálna mesačná mzda v hospodárstve SR zverejňovaná Štatistickým úradom SR za kalendárny rok, ktorý predchádza príslušnému kalendárnemu roku, v ktorom bola Služba poskytovaná

*pM0* referenčná priemerná nominálna mesačná mzda v hospodárstve SR uvedená v Ponuke dopravcu

1. Následne po uplynutí príslušného kalendárneho roka, v ktorom bola Služba poskytovaná, sa za účelom ročného zúčtovania vypočíta maximálna hranica valorizácie celkových nákladov v časti ceny za výkonovú mzdu:

kde:

maximálna hranica valorizácie celkových nákladov výkonovej mzdy za príslušný kalendárny rok, v ktorom bola Služba poskytovaná, zaokrúhlená matematicky na 2 desatinné miesta

hodnota VFJN v časti výkonovej mzdy na 1 km valorizovaná podľa bodu 1 tohto písm. Zmluvy a aktualizovaná podľa bodu 5.4.5 Zmluvy

*SRS* Skutočne realizovaný rozsah služby za príslušný kalendárny rok v zmysle bodu 5.7.1 Zmluvy

*NRSvm* Objednávateľom odsúhlasený rozsah Služby, ktorý Dopravca nerealizoval za príslušný kalendárny rok z dôvodov, ktoré nezavinil

1. Dopravca predkladá celkové skutočné a preukázateľné mzdové náklady Dopravcu na vodičov zabezpečujúcich Službu za príslušný kalendárny rok vyčíslené v samostatnom výkaze v štruktúre vopred odsúhlasenej Objednávateľom (*PND*). Dopravca je v rámci kontroly plnenia Zmluvy povinný predložiť povereným osobám doklady, ktoré preukážu tieto skutočnosti.
2. Výsledná **uznaná** valorizovaná celková časť ceny za výkonovú mzdu za príslušný kalendárny rok (), v ktorom bola Služba poskytovaná sa stanoví ako:

* ak Dopravca nepreukáže mzdové náklady a < tak potom =
* ak Dopravca nepreukáže mzdové náklady a ≥ tak potom =
* ak Dopravca preukáže mzdové náklady a ≤ tak potom =
* ak Dopravca preukáže mzdové náklady a ≥ tak potom =

kde:

celková výška nákladov v časti ceny za výkonovú mzdu za príslušný kalendárny rok bez uplatnenia valorizácie jednotkových nákladov VM0 uvedených v Ponuke dopravcu v Prílohe č. 7 Zmluvy (aktualizácia VM0 zohľadnená), zaokrúhlená matematicky na 2 desatinné miesta

celková výška skutočných a preukázateľných nákladov Dopravcu v časti výkonovej mzdy vodičov zabezpečujúcich Službu za príslušný kalendárny rok, zaokrúhlená matematicky na 2 desatinné miesta

V prípade, že Dopravca preukáže mzdové náklady a < , môže použiť hodnotu rozdielu , ako tzv. ušetrené finančné prostriedky, na zvýšenie v nasledujúcich kalendárnych rokoch.

1. Jednotkové náklady v časti „mzdové zvýhodnenia a náhrady mzdy“ uvedené na r. 4.1.2 sú automaticky prepočítavané podľa platných právnych predpisov, pokiaľ ide o nárast ich hodnoty (nie zmeny počtu časových jednotiek, za ktoré sa uhrádzajú).
2. Jednotkové náklady v časti „sociálne a zdravotné poistenie vodičov“ uvedené na r. 4.2 sú automaticky prepočítavané podľa platných právnych predpisov.

**Výsledná valorizovaná** príslušná **časť ceny za priame mzdy** (*Mvodič1i*) za 1 km pre *i*-tú kategóriu vozidiel za príslušný kalendárny rok, v ktorom bola Služba poskytovaná sa vypočíta ako:

kde:

jednotkové náklady v časti výkonovej mzdy pre *i*-tú kategóriu vozidiel valorizované za príslušný kalendárny rok, v ktorom bola Služba poskytovaná

jednotkové náklady v časti „príplatky a náhrady mzdy“ pre *i*-tú kategóriu vozidiel valorizované za príslušný kalendárny rok, v ktorom bola Služba poskytovaná

jednotkové náklady v časti „sociálne a zdravotné poistenie vodičov“ pre *i*-tú kategóriu vozidiel valorizované za príslušný kalendárny rok, v ktorom bola Služba poskytovaná

Dopravca sa zaväzuje použiť Príspevok (vo výške časti ceny za priame mzdy) v plnej výške na úhradu nákladov na priame mzdy, sociálne a zdravotné zabezpečenie vodičov zabezpečujúcich poskytovanie Služby.

### **Valorizácia časti ceny za opravy a údržbu (OaU), ostatné priame náklady (OPN) a prevádzkovú a správnu réžiu (Réžie)**

Jednotkové náklady za časť ceny **OaU0, OPN0** a**Réžie0** uvedené v Ponuke dopravcu v Prílohe č. 7 Zmluvy sú valorizované za každý príslušný kalendárny rok, v ktorom bola Služba poskytovaná, nasledovným spôsobom:

1. Jednotkové náklady za časť ceny **OaU** sú valorizované v závislosti od zmeny priemernej nominálnej mesačnej mzdy v hospodárstve SR a Indexu spotrebiteľských cien oproti bázickému obdobiu pre ukazovateľ Spotrebiteľské ceny úhrnom zverejnených Štatistickým úradom SR, pričom sa za účelom valorizácie pre príslušný kalendárny rok, v ktorom bola Služba poskytovaná, použijú uvedené ukazovatele za predchádzajúci kalendárny rok. Valorizovaná hodnota za časť ceny **OaU** bude vypočítaná ako:

kde

*UaO1i* valorizovaná príslušná časť ceny za 1 km pre *i*-tú kategóriu vozidiel za príslušný kalendárny rok, v ktorom bola Služba poskytovaná, zaokrúhlená matematicky na 4 desatinné miesta

*UaO0i*príslušná časť ceny za 1 km pre *i*-tú kategóriu vozidiel uvedená v Ponuke dopravcu

*pNM* priemerná nominálna mesačná mzda v hospodárstve SR zverejňovaná Štatistickým úradom SR za kalendárny rok, ktorý predchádza príslušnému kalendárnemu roku, v ktorom bola Služba poskytovaná

*pM0* referenčná priemerná nominálna mesačná mzda v hospodárstve SR uvedená v Ponuke dopravcu

*CPI* Index spotrebiteľských cien oproti bázickému obdobiu pre ukazovateľ Spotrebiteľské ceny úhrnom za kalendárny rok, ktorý predchádza príslušnému kalendárnemu roku, v ktorom bola Služba poskytovaná

*CPI0* Index spotrebiteľských cien uvedený v Ponuke dopravcu

1. Jednotkové náklady za časť ceny **OPN** sú valorizované iba v časti „cestovné náhrady“ uvedenej na r. 6.1, a to len koeficientom vplyvu legislatívnych zmien, tzn. tieto náklady sa menia len o koeficient zmeny v príslušnom kalendárnom roku, v ktorom bola Služba poskytovaná, oproti predchádzajúcemu kalendárnemu roku.
2. Jednotkové náklady za časť ceny **Réžie** sú valorizované v závislosti od zmeny priemernej nominálnej mesačnej mzdy v hospodárstve SR a Indexu spotrebiteľských cien oproti bázickému obdobiu pre ukazovateľ Spotrebiteľské ceny úhrnom zverejnených Štatistickým úradom SR, pričom sa za účelom valorizácie pre príslušný kalendárny rok, v ktorom bola Služba poskytovaná, použijú uvedené ukazovatele za predchádzajúci kalendárny rok. Valorizovaná hodnota za časť ceny Réžie bude vypočítaná ako:

kde

*Réžie1i* valorizovaná príslušná časť ceny za 1 km pre i-tú kategóriu vozidiel za uplynulý kalendárny rok zaokrúhlená matematicky na 4 desatinné miesta

*Réžie0* príslušná časť ceny za 1 km pre i-tú kategóriu vozidiel uvedená v Ponuke dopravcu

*pNM* priemerná nominálna mesačná mzda v hospodárstve SR zverejňovaná Štatistickým úradom SR za kalendárny rok, ktorý predchádza príslušnému kalendárnemu roku, v ktorom bola Služba poskytovaná

*pM0* referenčná priemerná nominálna mesačná mzda v hospodárstve SR uvedená v Ponuke dopravcu

*CPI* Index spotrebiteľských cien oproti bázickému obdobiu pre ukazovateľ Spotrebiteľské ceny úhrnom za kalendárny rok, ktorý predchádza príslušnému kalendárnemu roku, v ktorom bola Služba poskytovaná

*CPI0* Index spotrebiteľských cien uvedený v Ponuke dopravcu

### **Jednotkové náklady, ktoré nepodliehajú valorizácií**

Pravidelnej valorizácii v priebehu trvania Zmluvy nebudú podliehať:

1. Jednotkové náklady týkajúce sa časti ceny za fixné náklady spojené s obstaraním vozidiel (**FNvoz0**), za pneumatiky a ostatný priamy materiál (**PM0**), za priame mzdy (**Mvodič**) v časti „mzdové zvýhodnenia a náhrady mzdy“ a v časti „sociálne a zdravotné poistenie vodičov (odvody)“ a za ostatné priame náklady (**OPN0**) v časti „poistenie“ a „iné priame fixné náklady“ uvedené v Ponuke dopravcu v Prílohe č. 7 Zmluvy, ktoré budú iba predmetom aktualizácie v zmysle bodu 5.4.5 Zmluvy a úpravy v zmysle bodu 5.4.6 Zmluvy,
2. „Zisk Dopravcu“ uvedený v Ponuke dopravcu v Prílohe č. 7 Zmluvy, ktorý nebude podliehať ani aktualizácii.

### **Aktualizácia Jednotkových nákladov v dôsledku zmeny Východiskového rozsahu služby, Východiskového počtu vodičov, Východiskového počtu vozidiel dopravcu**

#### V prípade, že v príslušnom kalendárnom roku dôjde k zvýšeniu alebo zníženiu celkového rozsahu Služby oproti Východiskovému rozsahu služby alebo dôjde k zvýšeniu alebo zníženiu podielu danej kategórii vozidiel na celkovom rozsahu Služby oproti východiskovému podielu, sú Jednotkové náklady jednotlivých kategórií vozidiel (*nj*) pri zohľadnení vyššie uvedených valorizačných úprav (bodov 5.4.1, 5.4.2, 5.4.3 Zmluvy) aktualizované za príslušný kalendárny rok nasledovným spôsobom:

1. celkové jednotkové variabilné náklady (*nv0*) zostanú nezmenené,
2. jednotkové fixné náklady (*nf*) budú aktualizované nasledovným spôsobom:

kde

*nf2i* celkové jednotkové fixné náklady pre *i*-tú kategóriu vozidiel aktualizované za príslušný kalendárny rok, v ktorom bola Služba poskytovaná, v dôsledku zmeny pripadajúceho podielu Východiskového rozsahu služby na jednotlivé kategórie vozidiel (zaokrúhlené matematicky na 4 desatinné miesta)

*nf'1i*jednotkové fixné náklady uvedené v Ponuke dopravcu po zohľadnení valorizačných úprav podľa Zmluvy pre *i*-tú kategóriu vozidiel

*RS\_vychi*Východiskový rozsah služby *i*-tej kategórie vozidiel uvedený v Ponuke dopravcu

*ORSi* zmenený (aktualizovaný) ročný rozsah Služby *i*-tej kategórie vozidiel **objednaný za príslušný kalendárny rok**, v ktorom bola Služba poskytovaná (Objednaný rozsah služby)

Za **Objednaný rozsah služby** (ďalej ako ***„ORS“***) sa považuje rozsah dopravných výkonov vyjadrený v kilometroch, ktorý bol Dopravca v príslušnom kalendárnom roku povinný plniť na základe tejto Zmluvy (v súlade s aktuálne platnými CP, v rámci ADS, výluk, uzávierok, obchádzok alebo vedením Posilového spoja).

V prípade, že v príslušnom kalendárnom roku, v ktorom bola Služba poskytovaná, dôjde k zníženiu dopravných výkonov v dôsledku vyššej moci alebo Mimoriadnej situácie podľa článku 4 Zmluvy a s tým súvisiacej snahy Objednávateľa o efektívne a hospodárne vynakladanie verejných prostriedkov pri zabezpečovaní dopravnej obslužnosti, a takéto zníženie bude predstavovať viac ako 50 % z Východiskového rozsahu Služby, bude sa za účelom aktualizácie jednotkových fixných nákladov podľa bodu 5.4.5.1 Zmluvy pri vyčíslení ORS uvažovať so znížením maximálne do 50 % (vrátane) z Východiskového rozsahu Služby. Pre vylúčenie akýchkoľvek pochybností Zmluvné strany uvádzajú, že toto percentuálne zníženie dopravných výkonov z dôvodov podľa prvej vety bude posudzované za príslušný kalendárny rok samostatne mimo ostatných zmien z hľadiska dopravných výkonov.

V prípade odsúhlasenia zo strany Objednávateľa bude možné za rozsah dopravných výkonov, ktoré neboli uvažované do ORS za účelom aktualizácie jednotkových fixných nákladov podľa bodu 5.4.5.1 Zmluvy z dôvodov podľa prechádzajúceho odseku uhradiť Dopravcovi za každý nerealizovaný kilometer výšku Jednotkových nákladov za časť ceny Mvodič zvalorizovaných a zaktualizovaných podľa Zmluvy.

#### Jednotkové náklady za časť ceny **Mvodič** sú ďalej aktualizované v prípade, že v dôsledku požiadaviek Objednávateľa, najmä v súvislosti so zmenou rozsahu Služby, aktualizáciou CP alebo v dôsledku zmien právnych predpisov dôjde k navýšeniu Potrebného počtu vodičov oproti Východiskovému počtu vodičov (PVVYCH). Potrebným počtom vodičov sa myslí minimálny počet vodičov doložený Dopravcom, ktorý je potrebný k zabezpečeniu riadneho plnenia Zmluvy vyplývajúci zo spracovaných Turnusov vodičov pri rešpektovaní právnych predpisov. Jednotkové náklady jednotlivých kategórií vozidiel za časť ceny Mvodič sú pri zohľadnení vyššie uvedených valorizačných úprav (bod 5.4.2 Zmluvy) a aktualizácii (bod 5.4.5.1 Zmluvy) ďalej aktualizované nasledovným spôsobom:

kde

*Mvodič2i*aktualizovaná časť ceny za 1 km zaokrúhlená matematicky na 4 desatinné miesta pre nákladovú položku priamych miezd pre *i*-tú kategóriu vozidiel v prípade zmeny Východiskového počtu vodičov

PVAKT aktualizovaný počet vodičov  vyplývajúci zo zostavených Turnusov vodičov a Obehov vozidiel (prepočítaný na celé úväzky)

PVVYCH Východiskový počet vodičov uvedený v Ponuke dopravcu (prepočítaný na celé úväzky)

#### V prípade, že v dôsledku požiadaviek Objednávateľa, najmä v súvislosti so zmenami v počte cestujúcich a/alebo aktualizácie CP dôjde k zmene vo Východiskovom resp. Aktualizovanom počte vozidiel dopravcu v rámci štruktúry jednotlivých kategórií Vozidiel dopravcu, sú nákladové položky jednotkových fixných nákladov, ktoré sú spojené obstaraním a poistením vozidiel, konkrétne **FNvoz** a **poistenie** (uvedenév r. 5 a 6.2 v Ponuke dopravcu) aktualizované nasledovným spôsobom:

kde

*FNvoz1i* aktualizovaná časť ceny za fixné náklady spojené s obstaraním vozidiel pre *i*-tú kategóriu vozidiel upravená v dôsledku zmeny počtu Vozidiel dopravcu (zaokrúhlená matematicky na 4 desatinné miesta)

*FNvoz0i* časť ceny za fixné náklady spojené s obstaraním vozidiel pre *i*-tú kategóriu vozidiel uvedená v Ponuke dopravcu

*PVoz\_vychi*Východiskový počet vozidiel dopravu *i*-tej kategórie uvedený v Ponuke dopravcu

*PVoz\_akti* odsúhlasený Aktualizovaný počet vozidiel dopravcu *i*-tej kategórie

Pre výpočet aktualizovanej hodnoty za časť ceny*poistenie1i*(r. 6.2 v Ponuke dopravcu)sa použije obdobný postup ako pri výpočte upravenej časti *FNvoz1i*.

#### Ak Služba nebude poskytovaná v úplnom kalendárnom roku, bude Východiskový rozsah služby *i*-tej kategórie vozidiel (*RS\_vychi*) pre účely výpočtov bodu 5.4.5 pomerne znížený, a to nasledovne:

kde

Východiskový rozsah služby *i*-tej kategórie vozidiel uvedený v Ponuke dopravcu počítaný pre poskytovanie Služby v neúplnom kalendárnom roku

*RS\_vychi*Východiskový rozsah služby *i*-tej kategórie vozidiel uvedený v Ponuke dopravcu

PD počet dní odo dňa začatia poskytovania Služby do konca príslušného kalendárneho roka

#### Aktualizácia jednotkových nákladov podľa bodu 5.4.5.2 a 5.4.5.3 Zmluvy je realizovaná **po písomnom odsúhlasení** Potrebného počtu vodičov a/alebo počtu Vozidiel dopravcu Zmluvnými stranami, pričom k aktualizácií predmetných Jednotkových nákladov dôjde ku dňu účinnosti odsúhlasenej zmeny.

#### Podkladom pre odsúhlasenie Aktualizovaného počtu vozidiel dopravcu a/alebo aktualizovaného Potrebného počtu vodičov je návrh Dopravcu vyplývajúci zo spracovaných Obehov vozidiel a/alebo Turnusov vodičov doložený zdôvodnením navýšeného počtu Vozidiel dopravcu a/alebo Potrebného počtu vodičov, ktoré vychádzajú najmä z nemožnosti zaistiť poskytovanie Služby v rozsahu podľa Zmluvy prostredníctvom naposledy odsúhlaseného počtu Vozidiel dopravcu/Potrebného počtu vodičov s ohľadom na technické možnosti dispozície s vozidlovým parkom Dopravcu, na zákon č. 56/2012 Z. z. a obmedzenia vyplývajúce z právnych predpisov upravujúcich bezpečnosť a ochranu zdravia pri práci a doby odpočinku vodičov.

#### Zmluvné strany sa dohodli, že ak má Dopravca s Objednávateľom uzavretých viacero zmlúv o službách a v rámci aktualizácie CP dôjde k zvýšeniu počtu Vozidiel dopravcu potrebných pre zabezpečenie Služby podľa tejto Zmluvy, ale táto zmena preukázateľne nemá vplyv na minimálny počet Vozidiel dopravcu na zabezpečenie jednotlivých Spojov podľa CP v rámci všetkých zmlúv o službách, ktoré sú uzatvorené medzi Dopravcom a Objednávateľom, k aktualizácií Jednotkových nákladov v tomto ohľade nedochádza.

### **Použitie vozidiel v iných dopravách**

Jednotkové náklady týkajúce sa časti ceny za fixné náklady spojené s obstaraním vozidiel a poistenie vozidiel (uvedené v r. 5 a 6.2 v Ponuke dopravcu aktualizované podľa Zmluvy) sú považované za oprávnený náklad iba v pomere skutočne ubehnutých kilometrov v prímestskej pravidelnej autobusovej doprave v rámci plnenia Zmluvy, pričom podiel celkového dopravného výkonu príslušnej kategórie vozidiel v iných dopravách, mimo služieb vo verejnom záujme, môže byť maximálne vo výške 5 % z celkovo Objednaného rozsahu služby rovnakej kategórie vozidiel za príslušný kalendárny rok. Správnosť Dopravcom predložených údajov týkajúcich sa použitia Používaných vozidiel v iných dopravách je Dopravca povinný na vyžiadanie Objednávateľa preukázať príslušnými záznamami z GPS modulov sledovania polohy vozidiel.

### **Príplatok v prípade vozidiel spôsobilých na prepravu bicyklov a lyží**

#### Zmluvné strany sa dohodli, že z hľadiska potrieb dopravnej obslužnosti a skvalitnenia dopravných služieb je Dopravca povinný akceptovať Pokyn objednávateľa, aby vybrané Spoje prevádzkoval vozidlami vybavenými prípojným vozíkom na prepravu bicyklov, cyklonosičom/cyklodržiakom alebo skiboxom (ďalej ako ***„Prídavné zariadenie“***), a to v súlade s aktuálnymi CP. Parametre týchto Prídavných zariadení sú stanovené v Štandardoch kvality IDS Východ. Na účely tohto ustanovenia je Dopravca povinný počas celej doby trvania Zmluvy disponovať minimálne 5 ks cyklodržiakov/cyklonosičov, pričom Objednávateľ predpokladá využívanie všetkých 5 ks cyklodržiakov/cyklonosičov v dennej prevádzke v priebehu kalendárnych mesiacov máj až september. Uvedenú skutočnosť Dopravca zohľadnil v Ponuke dopravcu.

#### V prípade rozhodnutia Objednávateľa o zaradení do prevádzky vozidiel vybavených Prídavným zariadením nad rozsah uvedený v poslednej vete bodu 5.4.7.1 Zmluvy, bude výška Príplatku za jeden kilometer skutočne realizovaný s daným druhom Prídavného zariadenia v rozsahu podľa CP určená dodatkom k Zmluve v zmysle bodu 5.4.8 Zmluvy.

#### Dohodnutá výška Príplatku bude zohľadňovať iba zvýšené náklady na pohonné hmoty a investičné náklady spojené s obstaraním daného druhu Prídavného zariadenia, príp. náklady na jeho bežnú údržbu. Stanovenie Príplatku v časti investičných nákladov a príp. nákladov na bežnú údržbu bude vychádzať zo skutočných nákladov s prihliadnutím na obvyklosť cien v danom čase a mieste.

#### Dopravca sa zaväzuje prevziať do užívania, starostlivosti a prevádzky Prídavné zariadenia, ktoré vlastní Objednávateľ a/alebo Organizátor, pričom výška Príplatku zohľadňujúca zvýšené náklady na pohonné hmoty, príp. bežnú údržbu bude určená dodatkom k Zmluve v zmysle bodu 5.4.8 Zmluvy.

### Výsledná jednotková cena bude v priebehu trvania Zmluvy ďalej upravovaná (mimo zmien vyššie uvedených v článku 5 a bode 7.9 Zmluvy) len v prípadoch, ak dôjde **k zavedeniu novej povinnosti vyplývajúcej z právnych predpisov** (napr. zmeny legislatívy týkajúcej sa personálnych nákladov, dane z motorových vozidiel prípadne zavedenie novej ekologickej dane, zavedenie nových požiadaviek na Používané vozidlá napr. prvkov pre zvýšenie aktívnej alebo pasívnej bezpečnosti vozidiel, zavedenie nových požiadaviek na finančnú, odbornú alebo inú spôsobilosť Dopravcu) **alebo** **z dôvodu dodatočných investícií vyvolaných požiadavkami Objednávateľa v súvislosti s** **aktualizáciou Štandardov kvality IDS Východ, Kartových štandardov, Tarify IDS Východ alebo Prepravného poriadku IDS Východ** s ohľadom na zámer Objednávateľa rozvíjať integrovaný dopravný systém na území funkčného regiónu Východné Slovensko a zatraktívňovať verejnú osobnú dopravu. V kontexte vyššie uvedeného Zmluvné strany berú na vedomie postupné zvyšovanie kvalitatívnych požiadaviek obsiahnutých v Štandardoch kvality IDS Východ. Rozhodujúcim pre vykonanie predmetnej úpravy je fakt, že zavedenie novej povinnosti bude mať priamy vplyv na náklady Dopravcu pri poskytovaní Služby podľa Zmluvy a jej zavedenie nemohlo byť v dobe podania Ponuky dopravcu Zmluvnými stranami zohľadnené. Výsledná jednotková cena bude v takomto prípade upravená o čiastku zodpovedajúcu výške nákladov Dopravcu, ktoré mu preukázateľne vznikli v priamom dôsledku novozavedenej právnej povinnosti (tzn. len o hodnotu priameho dopadu novo zavedenej povinnosti). O možnosti využitia ustanovenia tohto odseku Zmluvy rozhoduje výlučne Objednávateľ, a to predovšetkým pri zohľadnení právnej prípustnosti prevedenia úpravy Výslednej jednotkovej ceny. Objednávateľ má taktiež právo sa rozhodnúť, že hodnotu priameho dopadu novozavedenej povinnosti na náklady Dopravcu vysporiada formou jednorazovej úhrady, ak takýto spôsob považuje za jednoduchší a prehľadnejší z hľadiska účelu platby.

### V prípade, že v dôsledku zmien CP a zmien v Obehoch vozidiel podľa bodov 3.5 a 3.20 Zmluvy dôjde k objektívnej a nevyhnutnej zmene výšky podielu Technických kilometrov na celkom realizovanom dopravnom výkone pri zabezpečení Služby, aspoň o 1 % (vrátane) nahor oproti stavu zodpovedajúcemu informácii poskytnutej zo strany Dopravcu v prvom zúčtovaní, všetko za predpokladu, že Dopravca zakaždým po zmene CP postupoval s maximálnou odbornou starostlivosťou a optimalizoval Technické kilometre na nevyhnutné minimum, čo je povinnosťou Dopravcu vyplývajúcou zo Zmluvy, má Dopravca právo na náhradu. Náhrada podľa predchádzajúcej vety bude zohľadňovať zmenené náklady na pohonné hmoty (PHM) a priame mzdy (Mvodič), a k jej stanoveniu dôjde dohodou Zmluvných strán. O zmene Technických kilometrov je Dopravca povinný informovať Objednávateľa najneskôr do 15 dní od oznámenia zmeny CP a súčasne predložiť Objednávateľovi kalkuláciu cenového dopadu v zmysle vyššie uvedeného. Zmenu podielu Technických kilometrov je Objednávateľ každopádne oprávnený kedykoľvek kontrolovať a Dopravca je povinný na požiadanie predložiť Objednávateľovi bezodkladne všetky relevantné údaje a podklady. Náhrada bude zohľadnená pri výpočte Ceny služby a Doplatku za uplynulý kalendárny rok.

**Výpočet Príspevku, mesačné úhrady a zúčtovanie**

## Pre účely výpočtu Príspevku je Objednávateľom alebo Organizátorom určená/odsúhlasená kilometrická dĺžka jednotlivých Spojov, ktorá bude menená vždy v nadväznosti na príslušnú zmenu CP alebo mimoriadne udalosti, napr. uzávierky, obchádzky alebo výluky znemožňujúce Dopravcovi využiť štandardnú dopravnú trasu podľa bodu 3.27 Zmluvy. Aktuálne kilometrické dĺžky jednotlivých Spojov sú v dobe podpisu tejto Zmluvy určené Prílohou č. 2 Zmluvy.

## V prípade vypravenia Posilového spoja sa do kilometrickej dĺžky zahrňuje aj kilometrická dĺžka trasy tohto Posilového spoja z/do východiskovej a z/do konečnej zastávky.

## **Výpočet Ceny služby za riadne poskytovanie Služby**

### Pre účely výpočtu Príspevku podľa článku 5 Zmluvy sa do **Skutočne realizovaného rozsahu služby (SRS)** zahrňuje rozsah dopravných výkonov vyjadrený v kilometroch, ktorý bol Dopravca v príslušnom období (uplynulý kalendárny rok) povinný plniť na základe tejto Zmluvy, znížený o rozsah, ktorý Dopravca nerealizoval z dôvodov, ktoré nezavinil a znížený o rozsah, ktorý Dopravca nerealizoval v dôsledku porušenia svojich povinností vyplývajúcich zo Zmluvy.

### V prípade Spojov, ktoré neboli realizované vôbec alebo boli realizované iba z časti, a to z dôvodov, ktoré nezavinil Dopravca, prináleží Dopravcovi na každý takýto nerealizovaný kilometer Príspevok vo výške VFJN.

### Výpočet Príspevku za riadne poskytovanie Služby je daný vzorcami pre výpočet Ceny služby a pre výpočet Doplatku. **Cena služby je za účelom ročného zúčtovania vypočítaná nasledovným spôsobom:**

kde:

*CS* Cena služby za uplynulý kalendárny rok (v EUR bez DPH)

index *j j*-tá časť Výslednej jednotkovej, *j* = PHM, PM, UaO, Mvodič, FNvoz, OPN, Réžie, Zisk Dopravcu

*vjc* Výsledná jednotková cena valorizovaná a aktualizovaná podľa Zmluvy za uplynulý kalendárny rok

*SRS* Skutočne realizovaný rozsah služby za uplynulý kalendárny rok (vrátane obchádzok, výluk, uzávierok, Posilových spojov a rozsahu Služby realizovaného vozidlami vybavenými Prídavným zariadením); objem SRS realizovaný počas obdobia, v ktorom platila príslušná časť *vjc* zvalorizovaná a aktualizovaná podľa Zmluvy

index *n n*-tá časť ceny za VFJN, *n* = Mvodič, FNvoz, OPN, Réžie

*nfv* hodnota VFJN valorizovaná a aktualizovaná podľa Zmluvy za uplynulý kalendárny rok

*NRSvm* Objednávateľom odsúhlasený rozsah Služby, ktorý Dopravca nerealizoval za uplynulý kalendárny rok z dôvodov, ktoré nezavinil (napr. nerealizovania Spoja v rámci služby „autobus na zavolanie“ a pod.); objem *NRSvm* počas obdobia, v ktorom platila príslušná časť *nfv* zvalorizovaná a aktualizovaná podľa Zmluvy

*CPZ* cena za rozsah Služby realizovaný vozidlami vybavenými Prídavným zariadením za uplynulý kalendárny rok (vypočítaná ako súčet súčinov počtu kilometrov skutočne realizovaných s daným druhom Prídavného zariadenia v rozsahu podľa Zmluvy a Príplatku pre dané Prídavné zariadenie)

*Ninf* úhrada preukázateľných nákladovza infraštruktúru (poplatky za vstup Spojov do autobusových staníc a ich užívanie, a za použitie cestnej infraštruktúry)

*NDK* preukázateľné náklady súvisiace s používaním Dopravných kariet

*Ndod* dodatočné náklady, ktoré podliehajú vzájomnému odsúhlaseniu medzi Zmluvnými stranami za uplynulý kalendárny rok (náklady vyvolané v zmysle bodu 5.4.8 Zmluvy, ktoré neboli zohľadnené pri úprave Výslednej jednotkovej ceny)

*NVO*ekonomicky oprávnené náklady Dopravcu v súvislosti s prevádzkou Vozidiel Objednávateľa pri zabezpečení Služby podľa 3.23.7 Zmluvy

## V rámci ročného zúčtovania je **výška Doplatku vypočítaná nasledujúcim spôsobom**:

kde:

*D* Doplatok za uplynulý kalendárny rok (EUR bez DPH)

*CS* Cena služby za uplynulý kalendárny rok

*T* Tržby za uplynulý kalendárny rok

*V*  Ostatné výnosy vytvorené pri plnení záväzkov zo Zmluvy za uplynulý kalendárny rok

*Um*  suma Mesačných úhrad od Objednávateľa za uplynulý kalendárny rok

**Doplatok môže mať podobu buď Nedoplatku objednávateľa alebo Preplatku objednávateľa**.

Tržby predstavujú príjmy z predaja cestovného a dovozného, pričom Dopravca akceptuje cenovú politiku Objednávateľa a zaväzuje sa rešpektovať tarifu určenú Objednávateľom, a to aj v prípade, že by sadzby niektorých druhov cestovného boli stanovené ako nulové.

## Zmluvné strany sa za účelom výpočtu Ceny služby a Doplatku dohodli, že:

1. Dopravca je povinný na základe skutočnosti predložiť Objednávateľovi najneskôr do 20 dní od skončenia príslušného kalendárneho štvrťroka v elektronickej forme (v editovateľnom formáte) nasledujúce informácie a podklady:
   1. Výkaz výkonov za uplynulý kalendárny štvrťrok s odčlenením dopravných výkonov v rámci obchádzok, výluk, uzávierok, Posilových spojov, nerealizovaných Spojov s odôvodnením a rozsah Služby realizovaný vozidlami vybavenými Prídavným zariadením v členení podľa jednotlivých týždňov,
   2. Výkaz o tržbách z cestovného a stratách zo zliav – kumulatívny, zahŕňajúci prehľad cestovného v členení podľa tarify, Výkaz Ostatných výnosov vytvorených pri poskytovaní Služby a Výkaz ekonomiky Autobusových liniek – kumulatívny,
   3. ostatné výkazy, ktorými si Dopravca nárokuje na úhradu nákladov pri poskytovaní Služby a vykazujú sa ako samostatné položky k Príspevku (na základe vyúčtovania nákladov a dokladov o ich úhrade) a tiež prehľady týkajúce sa štruktúry vozidlového parku.

Výkazy uvedené v bode 1 až 3 tohto písm. Zmluvy sú Prílohou č. 6 Zmluvy a v elektronickej podobe sú k dispozícií u Objednávateľa. Objednávateľ je oprávnený jednostranne meniť obsah, formu a štruktúru požadovaných výkazov, pričom predmetnú zmenu oznámi Dopravcovi najneskôr 30 dní pred jej účinnosťou. Aktuálne vzory výkazov poskytnuté Objednávateľom sú pre Dopravcu záväzné.

V prípade uplatnenia bodu 3.23Zmluvy zo strany Objednávateľa je Dopravca pri plnení si povinnosti podľa bodu 5.9 písm. a) ods. 1 a 3 Zmluvy predkladať príslušné výkazy a podklady v takom členení, ktoré umožní odlíšenie predložených údajov za Vozidlá Objednávateľa od údajov za Vozidlá dopravcu.

1. V prípade, že v príslušnom kalendárnom štvrťroku dôjde k zmene skutočností, ktoré majú vplyv na aktualizáciu Výslednej jednotkovej ceny podľa bodov 5.4.5.2 a 5.4.5.3 Zmluvy, je Dopravca povinný poskytnúť výkazy v takom časovom rozlíšení, z ktorého bude možné jasne určiť rozsah dopravných výkonov realizovaný odo dňa účinnosti zmeny, ktorá má vplyv na predmetnú aktualizáciu Výslednej jednotkovej ceny.
2. Na vyžiadanie Objednávateľa je Dopravca povinný bez zbytočného odkladu predložiť vyššie uvedené výkazy vo väčšom detailnom členení podľa požiadaviek Objednávateľa (napr. rozbor skutočne ubehnutých kilometrov, počtu prepravených cestujúcich a dosiahnutých tržieb na príslušnom Spoji po dňoch, a pod.).
3. Objednávateľ bude vykonávať štvrťročné overovanie a následné potvrdzovanie výkazov a prehľadov, ktoré predloží Dopravca v súlade s týmto bodom Zmluvy, najneskôr do 15 dní od ich predloženia Dopravcom. V rámci kontroly zo strany Objednávateľa je Dopravca povinný na vyžiadanie Objednávateľa predložiť aj doklady a podklady nevyhnutné pre overenie preukázateľnosti vynaložených nákladov a správnosti údajov v rámci výkazov a prehľadov predložených Dopravcom. Lehota 15 dní sa primerane predlžuje o dobu, ktorá uplynie medzi vyžiadaním a predložením relevantných podkladov.
4. Dopravca je povinný predložiť Objednávateľovi najneskôr do 45 dní od skončenia príslušného kalendárneho roka sumárne podklady pre vykonanie ročného zúčtovania, z ktorých bude vyplývať:
   * hodnoty a druh ukazovateľov použitých pre valorizáciu a aktualizáciu Jednotkových nákladov,
   * hodnoty zvalorizovaných a zaktualizovaných Jednotkových nákladov vrátane výpočtu VVJN a VVFN za jednotlivé časti Výslednej jednotkovej ceny,
   * výpočet Ceny služby za uplynulý kalendárny rok,
   * hodnota Tržieb a Ostatných výnosov za uplynulý kalendárny rok.

Na vyžiadanie je Dopravca povinný predložiť Objednávateľovi aj iné doklady a podklady, ktoré si Objednávateľ vyžiada za účelom ročného zúčtovania a ktoré súvisia s kontrolou použitia Príspevku na úhradu záväzkov súvisiacich s poskytovaním Služby podľa tejto Zmluvy. Objednávateľ bude vykonávať ročné zúčtovanie a predloží ho Dopravcovi do konca mesiaca apríl roka nasledujúceho po skončení príslušného kalendárneho roka, za predpokladu, že Dopravca poskytol potrebné podklady riadne a včas podľa Zmluvy.

1. Za účelom uznávania valorizácie podľa podmienok bodu 5.4.2 Zmluvy Dopravca na vyžiadanie Objednávateľa predloží na základe skutočnosti Objednávateľovi najneskôr do 45 dní od skončenia príslušného kalendárneho roka prehľad a výšku všetkých personálnych nákladov (priame mzdy vrátane odvodov, cestovné náhrady) na vodičov zabezpečujúcich Službu v osobitnom členení na jednotlivé zložky týchto nákladov spolu s účtovnými dokladmi preukazujúcimi skutočné náklady Dopravcu.
2. Dopravca je oprávnený podať voči ročnému zúčtovaniu Objednávateľa písomné námietky **s odôvodnením** a tieto doručiť Objednávateľovi najneskôr do 10 dní od predloženia ročného zúčtovania; v opačnom prípade sa má za to, že Dopravca s predloženým ročným zúčtovaním súhlasí. Ak Dopravca podá námietky **s odôvodnením** včas, Objednávateľ ich bez zbytočného odkladu vyhodnotí a výsledok vyhodnotenia písomne oznámi Dopravcovi.
3. V prípade, ak na základe ročného zúčtovania predloženého Objednávateľom bude mať Doplatok podobu Nedoplatku objednávateľa, Objednávateľ je povinný zaplatiť Dopravcovi sumu Nedoplatku objednávateľa v lehote najneskôr 60 dní:
   * po uplynutí lehoty na podanie námietok v prípade, ak Dopravca nevyužil svoje právo podať námietky podľa písmena g) tohto bodu Zmluvy alebo
   * od doručenia oznámenia Objednávateľa Dopravcovi v zmysle písmena g) tohto bodu Zmluvy v prípade, že Dopravca využil svoje právo podať voči ročnému zúčtovaniu námietky.
4. V prípade, ak na základe ročného zúčtovania predloženého Objednávateľom bude mať Doplatok podobu Preplatku objednávateľa, Dopravca je povinný vrátiť Objednávateľovi sumu Preplatku objednávateľa v lehote najneskôr do 60 dní:
   * po uplynutí lehoty na podanie námietok v prípade, ak Dopravca nevyužil svoje právo podať námietky podľa písmena g) tohto bodu Zmluvy alebo
   * od doručenia oznámenia Objednávateľa Dopravcovi v zmysle písmena g) tohto bodu Zmluvy v prípade, že Dopravca využil svoje právo podať voči ročnému zúčtovaniu námietky.
5. Výška Mesačných úhrad pre aktuálny kalendárny rok je hradená vo výške Mesačných úhrad za predchádzajúci kalendárny rok, a to až do ukončenia ročného zúčtovania, po ktorom sa výška Mesačných úhrad pre aktuálny kalendárny rok stanovuje prostredníctvom dodatku k Zmluve, a to podľa výšky schváleného rozpočtu Objednávateľa zníženého o Nedoplatok objednávateľa z posledného ročného zúčtovania. V prípade neschválenia príslušného rozpočtu Objednávateľa sa pokračuje v plnení povinností primerane podľa podmienok ostatného platného dodatku, a to až do uzatvorenia nového dodatku k Zmluve.

Výška Mesačnej úhrady pre prvý kalendárny rok poskytovania Služby sa stanovuje vo výške mesačných platieb, ktoré sú hradené dopravcovi, ktorý zabezpečuje dopravnú obslužnosť pre Dopravný región pred nadobudnutím účinnosti Zmluvy, a to až do ukončenia ročného zúčtovania s týmto dopravcom, po ktorom sa výška Mesačných úhrad pre zvyšnú časť prvého kalendárneho roka poskytovania Služby stanovuje prostredníctvom dodatku k Zmluve, a to podľa výšky schváleného rozpočtu Objednávateľa zníženého o nedoplatok objednávateľa z posledného ročného zúčtovania.

1. Mesačná úhrada je splatná do 25. dňa aktuálneho kalendárneho mesiaca.

## Povinnosť Objednávateľa zaplatiť Mesačnú úhradu alebo Doplatok sa považuje za splnenú dňom odpísania príslušnej sumy z účtu Objednávateľa v prospech účtu Dopravcu. Povinnosť Dopravcu vrátiť Doplatok sa považuje za splnenú dňom odpísania príslušnej sumy z účtu Dopravcu v prospech účtu Objednávateľa.

## Zmluvné strany sa dohodli, že v prípade nedodržania termínov predkladania a/alebo rozsahu predkladaných výkazov a podkladov za účelom štvrťročné overovania a zúčtovania podľa bodu 5.9 Zmluvy, Objednávateľ je oprávnený neposkytnúť Dopravcovi Mesačné úhrady podľa bodu 5.9 Zmluvy, a to až do doby splnenia príslušnej povinnosti Dopravcu.

## Dopravca vyslovene súhlasí, že Príspevok vypočítaný spôsobom ustanoveným v článku 5 Zmluvy pokrýva všetky náklady Dopravcu potrebné pre poskytovanie Služby. Dopravca nenesie žiadne riziko zmeny výšky Tržieb. Dopravca má povinnosť odviesť z Tržieb daň z pridanej hodnoty, a to v súlade so zákonom č. 222/2004 Z. z. o dani z pridanej hodnoty v znení neskorších predpisov.

## Ak by po uzatvorení tejto Zmluvy došlo k zmene legislatívy v oblasti daňovej povinnosti Dopravcu alebo Objednávateľa v súvislosti s daňou z pridanej hodnoty, ktorá v čase podpisu Zmluvy nie je známa, Objednávateľ sa zaväzuje takúto vzniknutú povinnosť upraviť dodatkom k Zmluve.

# ZÁKLADNÉ POVINNOSTI DOPRAVCU

## Dopravca je povinný:

1. Poskytovať Službu v súlade so svojimi záväzkami, ktoré vyplývajú z Ponuky dopravcu, ktorá tvorí Prílohu č. 7 Zmluvy, ako aj v súlade so Súťažnými podkladmi a podmienkami v Procese verejného obstarávania.
2. Poskytovať Službu v súlade s požiadavkami, stanovenými v **Štandardoch kvality IDS Východ** (ďalej ako ***„Štandardy kvality“***), ktorých znenie v čase uzavretia Zmluvy tvorí Prílohu č. 4 Zmluvy. Dopravca vyslovene súhlasí, že Objednávateľ je po vzájomnej dohode s ostatnými objednávateľmi dopravných služieb vo verejnom záujme v rámci IDS Východ oprávnený Štandardy kvality **jednostranne aktualizovať resp. meniť**. Aktualizované znenie Štandardov kvality Objednávateľ písomne oznámi Dopravcovi dostatočne vopred, spravidla najneskôr 60 dní pred zavedením predmetnej zmeny. Aktualizované znenie je pre Dopravcu záväzné od termínu zavedenia zmeny Objednávateľom. Dopravca je povinný bezvýhradne danú zmenu Štandardov kvality akceptovať.
3. Poskytovať Službu v súlade s **Prepravným poriadkom IDS Východ** (ďalej ako ***„Prepravný poriadok“***), ktorého znenie v čase uzavretia Zmluvy tvorí Prílohu č. 3 Zmluvy. Dopravca vyslovene súhlasí, že Prepravný poriadok vydáva a aktualizuje výhradne Organizátor, a to s výnimkou Tarify (ktorú môže jednostranne aktualizovať iba Objednávateľ). Aktualizované znenie Prepravného poriadku Organizátor písomne oznámi Dopravcovi dostatočne vopred, spravidla najneskôr 60 dní pred zavedením zmeny. Aktualizované znenie je pre Dopravcu záväzné od termínu zavedenia zmeny Organizátorom. Dopravca je povinný takúto zmenu Prepravného poriadku bezvýhradne akceptovať. Dopravca nie je oprávnený jednostranne meniť obsah Prepravného poriadku.
4. Poskytovať Službu v súlade s **Tarifou**, ktorá je súčasťou Prepravného poriadku a ktorej znenie je v čase uzavretia Zmluvy obsiahnuté v Prílohe č. 3 Zmluvy (Prepravný poriadok IDS Východ). Dopravca vyslovene súhlasí, že Objednávateľ je po vzájomnej dohode s ostatnými objednávateľmi dopravných služieb vo verejnom záujme v rámci IDS Východ oprávnený Tarifu **jednostranne aktualizovať, resp. meniť**. Aktualizované znenie Tarify Objednávateľ písomne oznámi Dopravcovi dostatočne vopred, spravidla najneskôr 60 dní pred zavedením predmetnej zmeny. Aktualizované znenie je pre Dopravcu záväzné od termínu zavedenia zmeny Objednávateľom. Dopravca je povinný bezvýhradne danú zmenu Tarify akceptovať.
5. Poskytovať Službu vždy podľa aktuálne schválených **Cestovných poriadkov**, ktoré tvoria Prílohu č. 2 Zmluvy.
6. Zabezpečiť, aby Vozidlá dopravcu, ktorými poskytuje Službu spĺňali požiadavky týkajúce sa ich veku, tzn. priemerný vek za celú dobu poskytovania Služby nesmie prekročiť 9 rokov (vrátane) pričom do priemerného veku sa nezarátavajú zálohové vozidlá; pričom vek žiadneho jednotlivého Používaného vozidla (s výnimkou zálohových vozidiel) nesmie podľa údajov v technickom preukaze k 1. januáru daného kalendárneho roka (v ktorom má byť vozidlo používané) presiahnuť 14 rokov (vrátane); súčasne musí platiť podmienka, že najmenej 20 % vozidiel Dopravcu používaných pre poskytovanie Služby nesmie k 1. januáru daného kalendárneho roka (v ktorom majú byť vozidlá používané) presiahnuť vek 5 rokov, a to s ohľadom na aktuálne znenie Štandardov kvality, ktoré tvoria Prílohu č. 4 Zmluvy.
7. Poskytovať Službu vozidlami vybavenými GPS modulom sledovania polohy a GPRS komunikačným modulom a zabezpečiť po dobu poskytovania Služby ich funkčnosť a plnohodnotné používanie.
8. Poskytovať Službu v súlade s technickými normami SR a EÚ, ako aj v súlade so všeobecne záväznými právnymi predpismi, najmä zákonom č. 56/2012 Z. z. a vyhláškou č. 5/2020 Z. z.
9. Poskytovať Službu v súlade s pravidlami časovej nadväznosti Spojov a s pravidlami ich dodržiavania, ktoré budú Dopravcovi primerane vopred oznámené zo strany Objednávateľa alebo Organizátora.
10. Poskytovať Službu v súlade s ďalšími povinnosťami, ktoré pre Dopravcu vyplývajú z tejto Zmluvy.

## Dodatočné nákladu Dopravcu vyvolané aktualizáciou v zmysle bodu 6.1 písm. b), c) a d) budú hradené v zmysle bodu 5.4.8 Zmluvy.

## Za nedodržanie Štandardov kvality si môže Objednávateľ uplatniť voči Dopravcovi zmluvnú pokutu v súlade s Prílohou č. 5 – Pokuty za porušenie Štandardov kvality IDS Východ. S ohľadom na možnosť zmien Štandardov kvality Dopravca vyslovene súhlasí, že v prípade zmeny Štandardov kvality, v dôsledku ktorej vznikne Dopravcovi nová povinnosť, ktorá nie je zabezpečená zmluvnou pokutou podľa aktuálnej Prílohy č. 5 tejto Zmluvy, Objednávateľ je oprávnený jednostranne zmeniť Prílohu č. 5 Zmluvy a pre zabezpečenie tejto novej povinnosti ustanoviť novú zmluvnú pokutu. Pre taký prípad platí, že nová zmluvná pokuta bude stanovená s prihliadnutím na zachovanie princípu primeranosti a proporcionality vo vzťahu k povinnostiam Dopravcu definovaných v Štandardoch kvality a jej výšku Objednávateľ v dobrej viere a pri zachovaní obchodných zvyklostí medzi Zmluvnými stranami stanoví s prihliadnutím na výšku ostatných zmluvných pokút za porušenie obdobných povinností podľa Štandardov kvality a Prílohy č. 5 Zmluvy.

## V prípade rozporu medzi požiadavkami obsiahnutými v dokumentoch, na ktoré odkazuje bod 6.1 Zmluvy, je Dopravca povinný splniť prísnejšiu požiadavku. Objednávateľ a Organizátor je oprávnený kontrolovať u Dopravcu plnenie týchto povinností a Dopravca je povinný poskytnúť Objednávateľovi a Organizátorovi k takej kontrole potrebnú súčinnosť.

## Dopravca sa zaväzuje viesť počas celej doby trvania Zmluvy aktuálny zoznam Používaných vozidiel, ktorými zabezpečuje plnenie záväzkov vyplývajúcich zo Zmluvy. Vzor zoznamu Používaných vozidiel je uvedený v Prílohe č. 8 Zmluvy. Objednávateľ je oprávnený jednostranne meniť štruktúru tohto zoznamu Používaných vozidiel, pričom predmetnú zmenu oznámi Dopravcovi najneskôr 60 dní pred jej účinnosťou. Dopravca je povinný týmto zoznamom preukázať splnenie povinnosti podľa bodu 6.1 písm. f) Zmluvy, a to jeho poskytnutím Objednávateľovi a Organizátorovi v lehote do 10 dní od začiatku príslušného kalendárneho roka s údajmi aktualizovanými k 1. januáru príslušného kalendárneho roka.

## Dopravca je povinný poskytovať Službu v súlade s technickými normami SR a EÚ, ako aj v súlade so všeobecne záväznými právnymi predpismi, najmä zákonom č. 56/2012 Z. z. a vyhláškou č. 5/2020 Z. z. a dbať pri plnení predmetu Zmluvy na dodržiavanie platných bezpečnostných, zdravotných, hygienických a iných predpisov, vrátane predpisov týkajúcich sa ochrany životného prostredia a dodržiavať emisné limity vozidiel a s tým súvisiacu štruktúru vozidlového parku z hľadiska ekologických vozidiel určenú platnou legislatívou.

## Dopravca je povinný bezodkladne informovať Objednávateľa a Organizátora o zámere vykonať zmeny v zložení vozidlového parku a jeho výbave určenej pre poskytovanie Služby podľa tejto Zmluvy, najmä o všetkých skutočnostiach, ktoré by mohli mať vplyv na plnenie povinností podľa Zmluvy, aby Objednávateľ mohol usmerniť Dopravcu v závislosti od aktuálnych potrieb Objednávateľa (napr. zmena dĺžky novo-obstarávaného vozidla, zmena kapacity vozidla a pod.). Objednávateľ je povinný oznámiť Dopravcovi svoje prípadné usmernenia a pokyny podľa tohto bodu Zmluvy do 15 dní odo dňa doručenia písomnej informácie Dopravcu o zámere meniť zloženie vozidlového parku a zaväzuje sa ich akceptovať. Dopravca je povinný pri každej zmene v zložení vozidlového parku poskytnúť Objednávateľovi a Organizátorovi aktuálny zoznam Používaných vozidiel, a to v lehote do 10 dní od vykonanej zmeny (podľa Prílohy č. 8 Zmluvy).

## Za účelom preukázania plnenia povinností podľa Zmluvy a jej príloh je Dopravca povinný mať všetky nové Vozidlá dopravcu, v zmysle definície pojmu podľa Štandardov kvality, certifikované Organizátorom, a to najneskôr 10 kalendárnych dní pred uvedeným daných vozidiel do prevádzky v súvislosti s poskytovaním Služby. Dopravca je povinný vyzvať Organizátora na certifikáciu nových vozidiel tak, aby bolo možné zabezpečiť certifikáciu všetkých nových vozidiel v lehote podľa predchádzajúcej vety s ohľadom na možnosť a kapacity Organizátora ako aj počet nových vozidiel pripravených na certifikáciu. V prípade, ak sa Organizátor nevyjadrí do 8 kalendárnych dní od vyzvania Dopravcom platí, že nové vozidlo je certifikované a bude uvedené do prevádzky.

## Dopravca je povinný po celú dobu trvania Zmluvy pri poskytovaní Služby mať platné a účinné všetky potrebné povolenia a licencie na prevádzkovanie Autobusových liniek, a v prípade potreby o príslušné povolenia a/alebo licencie na príslušnom Dopravnom správnom orgáne riadne a včas požiadať.

## Dopravca je povinný zabezpečiť, aby jeho zamestnanci a/alebo zástupcovia vo vzťahu k cestujúcim dodržovali normy slušného správania a konali v súlade s dobrými mravmi, ovládali plynule slovenský jazyk a aby v prípade mimoriadnych situácií v doprave na príslušných Spojoch informovali cestujúcich o zvolenom postupe riešenia daných mimoriadnych situácií.

## V prípade, že Dopravca získa informáciu, že bude v určitý deň vyhlásený štrajk alebo výluka podľa zákona o kolektívnom vyjednávaní alebo podľa iných predpisov, ktorou bude alebo môže byť dotknuté plnenie tejto Zmluvy, je Dopravca povinný o tejto skutočnosti bezodkladne informovať Objednávateľa. Dopravca je povinný minimalizovať dopady štrajku alebo výluky na plnenie tejto Zmluvy a súčasne je povinný postupovať pri riešení situácie v maximálnej súčinnosti s Objednávateľom.

## Dopravca je povinný vykonávať tarifné vybavovanie cestujúcich elektronickým vybavovacím systémom spĺňajúcim požiadavky Štandardov kvality. Pre vylúčenie akýchkoľvek pochybností platí, že obstaranie tarifného vybavovacieho systému a zabezpečenie jeho aktualizácií je v réžii a na vlastné náklady Dopravcu, tzn. náklady sú súčasťou predloženej Ponuky dopravcu. Týmto nie je dotknuté právo Objednávateľa na uplatnenie ustanovenia bodu 7.9 Zmluvy.

## Dopravca je povinný zabezpečiť po dobu poskytovania Služby funkčnosť vybavovacích a predajných zariadení Používaných vozidiel a funkčnosť a plnohodnotné používanie všetkých ostatných zariadení vyplývajúcich Dopravcovi zo Štandardov kvality.

## Dopravca je povinný na požiadanie Objednávateľa alebo Organizátora predložiť Objednávateľovi resp. Organizátorovi v elektronickej podobe v požadovanom formáte všetky dáta o predaji cestovného v nezmenenej podobe tak, ako boli zapísané a vyčítané z vybavovacieho a predajného zariadenia. Do týchto dát nemá Dopravca právo neskôr akokoľvek zasahovať alebo ich dodatočne pozmeňovať. Dopravca sa zaväzuje nevykonávať žiadnu manipuláciu s údajmi o predaji cestovného. V prípade poruchy vybavovacieho zariadenia je Dopravca povinný predkladať informácie o Tržbách samostatne.

## Dopravca je povinný priebežne (v reálnom čase) poskytovať Objednávateľovi a Organizátorovi všetky dáta o aktuálnych polohách všetkých vozidiel zabezpečujúcich Službu, a to v elektronickej podobe, v požadovanom formáte a v stanovenej frekvencii. Dáta o aktuálnych polohách vozidiel musia byť vždy spojené s informáciou o linke a spoji, ktorého sa týkajú. Dopravca vyslovene súhlasí, že tieto dáta môže Objednávateľ a Organizátor poskytovať tretím osobám za účelom informovania cestujúcej verejnosti a organizovania dopravných služieb.

## Dopravca je povinný poskytovať údaje na základe vyžiadania bez zbytočného odkladu, pričom v odôvodnených zložitých prípadoch je možné písomne dohodnúť lehotu, ktorá je primeraná rozsahu a potrebe spracovania vyžadovaných údajov.

## Dopravca je povinný vykonávať prepravnú kontrolu v rozsahu a podľa podmienok určených v Štandardoch kvality.

## Dopravca nie je oprávnený bez predchádzajúceho výslovného pokynu alebo súhlasu Objednávateľa meniť obsah CP.

## Dopravca je povinný k dátumu začatia poskytovania Služby zabezpečiť minimálne 50% podiel klimatizovaných vozidiel voči celkovému počtu vozidiel, ktorými bude zabezpečovať poskytovanie dopravných služieb v súlade s touto Zmluvou. Dopravca je povinný v prvom kalendárnom roku poskytovania Služby dodržať predpísaný (východzí) podiel klimatizovaných vozidiel a zároveň zabezpečiť v každom ďalšom kalendárnom roku počas účinnosti tejto Zmluvy minimálne 5% nárast podielu klimatizovaných vozidiel voči celkovému počtu vozidiel (vo vzťahu k východiskovému 50% podielu). Pre účely výpočtu podľa tohto bodu Zmluvy sa do celkového počtu vozidiel nebudú započítavať vozidlá, ktoré nie sú vybavené klimatizáciou, a to z dôvodu, že sú z hľadiska obehov vozidiel nasadzované do prevádzky v úsekoch s obmedzenou výškou prejazdu, kde by zariadenie klimatizácie mohlo byť pri prejazde poškodené (výnimku pri konkrétnych vozidlách schvaľuje Organizátor).

## Dopravca je povinný zabezpečiť, aby k dátumu začatia poskytovania Služby a následne po celú dobu poskytovania Služby boli nástupné aj výstupné miesta zastávok (tzv. zastávkové stanovištia), ktoré budú využívané pri plnení Zmluvy v rámci prevádzky jednotlivých Autobusových liniek, vybavené označníkmi zastávok v súlade s podmienkami uvedenými v Štandardoch kvality a udržiavané v dobrom technickom stave s aktuálnymi zobrazovanými informáciami. Dopravca je povinný zriaďovať a spravovať označníky zastávok na vlastné náklady. Dopravca sa zaväzuje, že prevedie vlastníctvo vo vzťahu k ním zriadeným označníkom zastávok po ukončení Zmluvy z dôvodov uvedených v bode 11.5 Zmluvy na Organizátora alebo dopravcu, ktorý bude vybraný pre následné zabezpečenie dopravnej obslužnosti pre Dopravný región podľa postupov zákona č. 343/2015 Z. z., za cenu 0,01 EUR/ks bez DPH, a to najneskôr ku dňu začatia poskytovania dopravných služieb vo verejnom záujme vybraným dopravcom. Dopravca sa zaväzuje, že počas trvania tejto Zmluvy nepredá ním zriadené označníky a prípadné elektronické tabule inej osobe ako osobe uvedenej v predchádzajúcej vete. Okrem toho (nad rámec súvisiacich povinností vyplývajúcich zo Štandardov kvality) sa Dopravca zaväzuje, že:

* + - 1. do 3 rokov od začiatku poskytovania Služby zabezpečí osadenie tzv. **nového zastávkového označníka** (definovaného v Štandardoch kvality) na minimálne 35 % všetkých zastávkových stanovíšť vo svojej správe,
      2. do 7 rokov od začiatku poskytovania Služby zabezpečí osadenie tzv. **nového zastávkového označníka** (definovaného v Štandardoch kvality) na minimálne 95 % všetkých zastávkových stanovíšť vo svojej správe.

## Dopravca je povinný rešpektovať centrálnu Databázu zastávok IDS Východ, v ktorej je každá zastávka definovaná kódom, názvom, príslušnosťou k tarifnej zóne a ďalšími údajmi. Databázu zastávok vedie Organizátor a poskytuje Dopravcovi bezodplatne prístup vždy k aktuálnej verzii tejto databázy. Dopravca je oprávnený navrhovať zmeny v tejto databáze a predkladať ich Organizátorovi na posúdenie.

## Za zmeny v názvosloví zastávok zodpovedá prioritne Organizátor v súčinnosti so zriaďovateľmi zastávok. Dopravca je povinný bezvýhradne akceptovať inštrukcie Organizátora vo vzťahu k zmenám v názvosloví zastávok, v tom najmä zabezpečovať zmeny názvov zastávok po procesnej stránke. V prípade, že Dopravca obdrží požiadavku na zmenu názvu zastávky, je povinný túto požiadavku odstúpiť Organizátorovi. Bez predchádzajúceho poverenia zo strany Organizátora Dopravca nie je oprávnený jednať vo veci názvoslovia zastávok so zriaďovateľmi zastávok.

## Dopravca je povinný rešpektovať Objednávateľom dodaný dizajnmanuál na predpísané riešenie vonkajšieho vzhľadu vozidiel a je povinný sa v tejto oblasti riadiť Štandardmi kvality. Objednávateľ je zároveň oprávnený určiť iba konkrétnu skupinu vozidiel pre účel uplatnenia dodaného dizajnmanuálu. Aplikáciu dizajnmanuálu na vozidlá zabezpečuje Dopravca na náklady Objednávateľa.

## Dopravca je povinný bezodplatne poskytovať Objednávateľovi a/alebo Organizátorovi plochy vozidiel pre účel inštalácie polepov na ľubovoľne dlhý čas. Inštaláciu a odstraňovanie predmetných polepov zabezpečuje na vlastné náklady Objednávateľ a/alebo Organizátor.

## Dopravca je povinný predkladať obsah a formu plánovaných reklám na vonkajších plochách vozidiel a vo vozidlách na predbežný súhlas Objednávateľovi. Dopravca je oprávnený na umiestnenie reklamy len s písomným súhlasom Objednávateľa.

## Dopravca je povinný zabezpečiť po dobu poskytovania Služby dostatok Používaných vozidiel (vrátane prevádzkovej zálohy), servisných služieb, náhradných dielov, personálu vrátane vodičov a ďalších potrebných vecí, všetko v počte a rozsahu podľa uváženia a na vlastné riziko Dopravcu tak, aby bol Dopravca za každých okolností schopný zabezpečiť riadne a včasné poskytovanie Služby podľa Zmluvy. Dopravca sa zaväzuje vykonávať kontrolné prehliadky vozidiel používaných na plnenie Zmluvy a servisné zásahy na nich na pravidelnej báze štandardizovaným a kontrolovateľným spôsobom. Dopravca je za týmto účelom povinný buď udržiavať vlastné opravárenské kapacity alebo zabezpečiť pravidelný preventívny servis a opravárenské kapacity subdodávkou od tretej osoby.

## Dopravca je povinný písomne oznámiť Objednávateľovi a Organizátorovi zámer uzatvoriť zmluvu o poskytovaní dopravných služieb (zmluvnej prepravy) pre tretie strany, ktoré majú byť realizované priamo Spojmi v rámci zabezpečovania Služby. Dopravca nie je oprávnený mať takúto zmluvu uzatvorenú bez súhlasu Objednávateľa a Organizátora.

# INTEGRÁCIA

## Zmluvné stany majú spoločný záujem na kvalitnej a efektívnej verejnej osobnej doprave a sú si vedomé, že spoločensky najvýhodnejšou formou prevádzkovania verejnej osobnej dopravy je integrovaný dopravný systém, umožňujúci koordinovať verejnú osobnú dopravu v rámci celého funkčného regiónu Východné Slovensko a priľahlých záujmových území, a to podľa jednoduchých a zrozumiteľných pravidiel pre cestujúcich a pri zaistení zodpovedajúcej kvality a kvantity verejnej dopravy a efektívneho využitia finančných prostriedkov potrebných pre jej fungovanie.

## Objednávateľ vo verejnom záujme podporuje rozvoj integrovaného dopravného systému (ďalej ako ***„IDS“***) na území funkčného regiónu Východné Slovensko a priľahlých záujmových území. Za účelom tvorby a organizácie takéhoto IDS založili Košický samosprávny kraj a Prešovský samosprávny kraj spoločnosť IDS Východ, s.r.o. – nezávislého organizátora IDS na území funkčného regiónu Východné Slovensko a priľahlých záujmových území (ďalej ako ***„Organizátor“***). Názov IDS na území funkčného regiónu Východné Slovensko je **IDS Východ**. V tejto súvislosti táto Zmluva predstavuje zmluvný rámec pre spoluprácu Zmluvných strán pri rozvoji a prevádzke IDS Východ.

## V tomto ohľade Objednávateľ zaviazal a súčasne splnomocnil Organizátora, aby na jeho účet a v jeho mene zariadil záležitosti a vykonal potrebné úkony definované v Mandátnej zmluve zo dňa 21. októbra 2019, zverejnenej na webovom sídle Objednávateľa pod číslom **1056/2019/OD** (ďalej ako ***„Mandátna zmluva“***).

## Objednávateľ a Dopravca sa zaväzujú prostredníctvom jednotlivých systémových zmien CP, koordinovaných zo strany Organizátora, priebežne a konzekventne uplatňovať princípy tvorby integrovaných taktových CP, definovaných najmä v Pláne udržateľnej mobility a Pláne dopravnej obslužnosti Prešovského samosprávneho kraja.

## Dopravca prehlasuje, že sa pred podpisom tejto Zmluvy riadne oboznámil s aktuálne platným znením Mandátnej zmluvy podľa bodu 7.3 Zmluvy, pričom Objednávateľ je povinný bezodkladne informovať Dopravcu o akýchkoľvek zmenách v rozsahu oprávnení Organizátora.

## Dopravca je povinný:

* Zapájať sa v plnej miere do zabezpečovania vzniku, rozvoja a prevádzky IDS Východ, a to aj bez osobitnej zmluvy medzi Dopravcom a Organizátorom.
* V plnej miere akceptovať a dodržiavať pravidlá a princípy rozúčtovania tržieb z cestovného podľa Tarify IDS Východ medzi jednotlivých dopravcov, vrátane štruktúry údajov poskytovaných Zúčtovacím centrom. Za týmto účelom Dopravca podpisom Zmluvy automaticky pristupuje k Zmluve o rozúčtovaní tržieb z cestovného podľa Tarify IDS Východ (ďalej ako ***„Zmluva o rozúčtovaní“***), uzatvorenej medzi objednávateľmi dopravnej obslužnosti v rámci IDS Východ, dopravcami uvedenými v Tarife IDS Východ, Organizátorom a Zúčtovacím centrom, ktorá je neoddeliteľnou súčasťou tejto Zmluvy (Príloha č. 10 Zmluvy). Dopravca vyslovene súhlasí, že po vzájomnej dohode objednávateľov dopravnej obslužnosti v rámci IDS Východ (ktorí sú zmluvnými účastníkmi Zmluvy o rozúčtovaní) je možné Zmluvu o rozúčtovaní bez nutnosti uzatvorenia dodatku k Zmluve jednostranne meniť z hľadiska:
* zmeny počtu zmluvných strán resp. nahradenia príslušnej zmluvnej strany iným subjektom a/alebo
* zmeny princípov a pravidiel rozúčtovania, a s tým súvisiacej štruktúry poskytovaných údajov, v prípade zapojenia mestskej dopravy a/alebo železničnej osobnej dopravy do IDS Východ, pričom prípadné dodatočné náklady Dopravcu spojené s hardvérovým a softvérovým zabezpečením tarifného systému vyvolané v dôsledku uvedených zmien sa Objednávateľ zaväzuje uhradiť v skutočnej a Dopravcom preukázateľnej výške nákladov (primerane sa použijú ustanovenia bodu 5.4.8 Zmluvy).

Aktualizované znenie Zmluvy o rozúčtovaní Objednávateľ písomne oznámi Dopravcovi v lehote najneskôr 60 dní pred nadobudnutím účinnosti predmetnej zmeny, s prihliadnutím na technické a personálne možnosti Dopravcu na realizovanie predmetnej zmeny.

* Spolupracovať v plnej miere s Objednávateľom a Organizátorom pri dopravnej integrácii, prevádzkovej integrácii, tarifnej integrácii, informačnej integrácii, administratívnej integrácii a dátovej integrácii, a to aj bez osobitnej zmluvy medzi Dopravcom a Organizátorom.
* Priebežne poskytovať Objednávateľovi a Organizátorovi bezodplatne všetky potrebné údaje o jednotlivých Spojoch na Autobusových linkách a o výbere cestovného, ktorými disponuje, a to aj prostredníctvom elektronickej aplikácie na sledovanie aktuálneho vývoja ekonomických a prevádzkových údajov v reálnom čase. Poskytované údaje budú dopravno-prevádzkového, tarifno-prevádzkového a prepravného charakteru, pričom budú použité na účel optimalizácie dopravno-prepravného a tarifného systému verejnej osobnej dopravy a zvyšovania jeho atraktivity z perspektívy cestujúcej verejnosti. Ide najmä, nie však výlučne, o:
  + matice prepravných vzťahov podľa liniek a podľa spojov, taktiež podľa obcí a podľa zastávok;
  + prepravnú kapacitu vozidiel podľa liniek a podľa spojov;
  + štruktúru tržieb podľa tarifných pásiem, podľa druhu cestovného, podľa jednotlivých liniek a podľa stanoveného časového úseku.
* Uzatvoriť na výzvu Objednávateľa zmluvu/zmluvy s Organizátorom o spolupráci pri prevádzke Centrálneho dispečingu IDS Východ, Informačného systému IDS Východ, Clearingového centra IDS Východ a/alebo zmluvu o spolupráci pri tvorbe a koordinácii CP.
* Uplatňovať inštrukcie Organizátora v rámci časovej a/alebo trasovej koordinácie spojov 2 a viacerých dopravcov verejnej osobnej dopravy na území funkčného regiónu Východné Slovensko (prestupné nadväznosti, časové preklady spojov, čakacie časy, chronometráž, zoznam obsluhovaných zastávok, vyrovnávacie časy, trasovanie spojov a pod.). Prípadné pripomienky Dopravcu k týmto inštrukciám je Organizátor povinný s Dopravcom prerokovať.
* Zúčastňovať sa osobných aj telekonferenčných pracovných stretnutí zvolaných zo strany Organizátora. Organizátor je oprávnený zvolávať takéto stretnutia aj s konkrétnymi odbornými zamestnancami Dopravcu.

## Súčasťou prípravy Organizátora na prevzatie funkcie garanta prevádzky, správy, rozvoja a kontroly IDS Východ je zriadenie Clearingového centra IDS Východ, Informačného centra IDS Východ a Centrálneho dispečingu IDS Východ pod správou Organizátora. Dopravca je v tejto súvislosti povinný najneskôr 60 dní pred spustením Clearingového centra IDS Východ, Informačného centra IDS Východ a/alebo Centrálneho dispečingu IDS Východ do prevádzky úspešne vykonať Testovaciu prevádzku, ktorou Dopravca preukáže splnenie požiadaviek:

1. na funkčnosť Vybavovacieho zariadenia a komunikáciu s Clearingovým centrom IDS Východ,
2. na funkčnosť komunikácie Používaných vozidiel s Dispečerským pracoviskom Dopravcu a s Centrálnym dispečingom IDS Východ,
3. na funkčnosť prenosu dynamických dát z prevádzky Dopravcu do Informačného centra IDS Východ a/alebo Centrálneho dispečingu IDS Východ v reálnom čase.

## Dopravca je povinný na vlastné náklady zabezpečiť zariadenia tarifného vybavovania cestujúcich (vrátane zariadení revíznej kontroly cestovných lístkov), ktoré budú kompatibilné s Dopravnými kartami používanými v IDS Východ. Kartové štandardy Dopravných kariet používaných v IDS Východ vrátane minimálnych technických požiadaviek na kompatibilitu sú popísané v Prílohe č. 11 tejto Zmluvy (Kartové štandardy). Dopravca vyslovene súhlasí, že Objednávateľ je oprávnený Kartové štandardy jednostranne aktualizovať resp. meniť. Aktualizované znenie Kartových štandardov Objednávateľ písomne oznámi Dopravcovi dostatočne vopred, spravidla najneskôr 60 dní pred zavedením predmetnej zmeny. Aktualizované znenie je pre Dopravcu záväzné od termínu zavedenia zmeny Objednávateľom. Dopravca je povinný bezvýhradne danú zmenu Kartových štandardov akceptovať. Pre prípad zmeny Kartových štandardov sa postupuje podľa bodu 5.4.8 tejto Zmluvy.

S cieľom zabezpečiť interoperabilitu akceptačných zariadení Dopravcu s Dopravnými kartami a systémami používanými v IDS Východ sa Dopravca zaväzuje najneskôr do 60 dní odo dňa nadobudnutia účinnosti Zmluvy pristúpiť do systému vzájomného uznávania Dopravných kariet a následného rozúčtovania tržieb z cestovného v rámci projektu Slovenský dopravný pas (ďalej ako ***„SDP“***), a to v prípade, že v danom systéme ešte nie je zapojený. Zmluvné ako aj ekonomické podmienky zapojenia do SDP sú uverejnené na webovom sídle Zväzu autobusovej dopravy. Dopravca je povinný v tomto ohľade poskytnúť súčinnosť pri uzatvorení zmluvy s dodávateľom bezkontaktných čipových kariet a informačných systémov pre prácu s Dopravnými kartami v rámci SDP (ďalej ako „***Určený dodávateľ***“). Súčasťou uzatvorenej zmluvy s Určeným dodávateľom bude aj uzatvorenie Dohody o zachovaní obchodného tajomstva medzi Dopravcom a Určeným dodávateľom, ktorej znenie je Prílohou č. 12 Zmluvy.

## Dopravca sa zaväzuje, že s dodávateľmi hardvérového a softvérového vybavenia pre tarifno-vybavovacie a informačné systémy pre účely plnenia Služieb nedojedná v zmluvách také ustanovenia, ktoré by  vylučovali ich prepojenie s inými hardvérovými a softvérovými systémami výlučne na základe zmluvného (záväzkového) obmedzenia (t. j. by vytvárali tzv. uzavreté systémy), pokiaľ technické rozhranie týchto hardvérových a softvérových systémov inak takéto prepojenie bude umožňovať. Dopravca sa zaväzuje, že obstaranie a zabezpečenie tarifno-vybavovacieho a informačného systému bude realizovať takým spôsobom, pri ktorom obstarávané hardvérové vybavenie nebude limitovať (okrem limitácie vyvolanej objektívnou technickou povahou a vlastnosťami daného hardvéru) Dopravcu v možnostiach slobodného výberu softvérového vybavenia, a naopak, obstarávané softvérové vybavenie nebude limitovať (okrem limitácie vyvolanej objektívnou technickou povahou a vlastnosťami daného softvéru) Dopravcu v možnostiach slobodného výberu hardvérového vybavenia.

## Dopravca vyslovene súhlasí s tým, že v priebehu platnosti Zmluvy môže Objednávateľ rozhodnúť Pokynom objednávateľa, že sám obstará a Dopravcovi dodá zariadenia a/alebo softvér tarifno-vybavovacích systémov pre účely zabezpečenia Služieb. V takom prípade sa Dopravca zaväzuje tieto systémy od Objednávateľa alebo Organizátora prevziať a využívať pre účely zabezpečovania Služieb. V prípade, že by sa takáto zmena dotkla Jednotkových nákladov Dopravcu spojených s poskytovaním Služby, Zmluvné strany zohľadnia túto skutočnosť adekvátnou úpravou príslušných Jednotkových nákladov na poskytovanie Služby v Zmluve, pričom sa na takúto úpravu primerane použijú ustanovenia bodu 5.4.8 Zmluvy.

## Dopravca vyslovene súhlasí s tým, že emitentom nových Dopravných kariet je aj Organizátor, a to od termínu oznámenia danej skutočnosti Dopravcovi zo strany Organizátora. Dopravca taktiež vyslovene súhlasí s tým, že Pokynom objednávateľa sa Organizátor môže v priebehu platnosti Zmluvy stať výhradným emitentom Dopravných kariet. Dopravca je povinný distribuovať Dopravné karty ktoréhokoľvek emitenta podľa Pokynu objednávateľa.

## Dopravca je povinný emitovať Dopravné karty v plnom súlade so Štandardmi kvality (Štandardy pre elektronické médium platobného a identifikačného prostriedku v rámci IDS Východ a procesy pre prácu s nimi).

## Pri zriaďovaní akýkoľvek informačných systémov pre cestujúcich (vizuálnych aj akustických) na staniciach, zastávkach, na webe, alebo vo vozidlách, je Dopravca povinný riadiť sa inštrukciami a pokynmi Organizátora a postupovať v zmysle Štandardov kvality. Dopravca má zároveň povinnosť oznámiť Objednávateľovi a Organizátorovi akýkoľvek vlastný zámer v súvislosti s informačnými systémami pre cestujúcich a vopred ho s Organizátorom prerokovať.

## Dopravca sa zaväzuje poskytnúť súčinnosť a prevziať záväzky súvisiace s finančným a tržbovým vysporiadaním vyplývajúce z predplatných časových cestovných lístkov, ktorých časová platnosť je dlhšia ako platnosť zmluvy s predchádzajúcim dopravcom, ktorý poskytoval služby pravidelnej prímestskej autobusovej dopravy pre záujmové územie Dopravného regiónu v období pred začiatkom poskytovania Služby podľa bodu 11.2 resp. 11.3 Zmluvy, a to najneskôr s účinnosťou odo dňa začatia poskytovania Služby.

## Po ukončení Zmluvy z dôvodov uvedených v bode 11.5 Zmluvy je Dopravca povinný odstúpiť kompletnú dokumentáciu a evidenciu o Dopravných kartách vrátane postúpenia ich finančných zostatkov na Organizátora alebo dopravcu, ktorý bude vybraný pre následné zabezpečenie dopravnej obslužnosti pre Dopravný región podľa postupov zákona č. 343/2015 Z. z., a to najneskôr s účinnosťou odo dňa začatia poskytovania dopravných služieb vo verejnom záujme vybraným dopravcom. Dopravca sa tiež zaväzuje vyriešiť finančné a tržbové vysporiadanie všetkých časových predplatných cestovných lístkov, ktorých platnosť je dlhšia ako platnosť Zmluvy.

# SUBDODÁVATELIA

## Zoznam subdodávateľov Dopravcu známych v čase uzavretia Zmluvy je uvedený v Prílohe č. 9 Zmluvy.

## Výber subdodávateľa bude uskutočnený v súlade s právnym poriadkom Slovenskej republiky a Európskej únie, najviac však v rozsahu 25 % Služby, ktorej rozsah je uvedený v článku 3 Zmluvy. Pri poskytovaní časti Služby podľa tejto Zmluvy subdodávateľom má Dopravca zodpovednosť, akoby plnenie vykonával sám. Ak z tejto Zmluvy vyplýva pre Dopravcu určitá povinnosť, je Dopravca povinný zabezpečiť jej splnenie aj vo vzťahu ku každému subdodávateľovi a/alebo zo strany každého subdodávateľa v rámci ním vykonávanej subdodávky.

## Dopravca je povinný oznámiť Objednávateľovi bez zbytočného odkladu akúkoľvek zmenu údajov o každom subdodávateľovi. V prípade, ak táto zmena má vplyv aj na udelenú Dopravnú licenciu, tak Dopravca je povinný riadne a včas požiadať príslušný Dopravný správny orgán o zmenu udelenej Dopravnej licencie.

## Pravidlá pre zmenu subdodávateľov počas trvania Zmluvy:

Dopravca je povinný najneskôr 30 dní pred dňom, ktorý predchádza dňu, v ktorom má nastať zmena subdodávateľa:

1. písomne oznámiť Objednávateľovi a Organizátorovi zámer zmeny subdodávateľa s uvedením identifikačných údajov pôvodného aj nového subdodávateľa, percentuálny podiel subdodávky vo vzťahu k tejto Zmluve, predmet subdodávky (označenie Autobusových liniek alebo Spojov na nich, ktoré má prevádzkovať subdodávateľ) a údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia,
2. riadne podať na príslušný Dopravný správny orgán návrh na zmenu udelenej Dopravnej licencie na tie Autobusové linky, ktoré majú byť prevádzkované subdodávateľom.

## Za subdodávateľa sa na účely tejto Zmluvy považuje aj vykonávajúci dopravca v zmysle § 10 ods. 7 zákona č. 56/2012 Z. z.

## Ak nový subdodávateľ má povinnosť zapisovať sa do registra partnerov verejného sektora, takýto subdodávateľ musí byť zapísaný v registri partnerov verejného sektora v zmysle zákona č. 315/2016 Z. z. Nový subdodávateľ musí spĺňať podmienky udelenej Dopravnej licencie podľa § 10 ods. 3 a 4 zákona č. 56/2012 Z. z.

## Obdobne ako pri zmene subdodávateľa postupujú Zmluvné strany aj vtedy, ak potreba zabezpečiť časť Služby podľa tejto Zmluvy subdodávateľom nastane u Dopravcu až po uzavretí Zmluvy.

## Je možné poveriť vykonaním časti Služieb podľa tejto Zmluvy len tých subdodávateľov, ktorí sú uvedení v Zozname subdodávateľov, ktorý tvorí Prílohu č. 9 Zmluvy v znení prípadných neskorších písomných oznámení o zmene subdodávateľa alebo o doplnení nového subdodávateľa; to všetko pod podmienkou, že príslušný Dopravný správny orgán právoplatne povolí zmenu udelenej Dopravnej licencie spočívajúcu v zmene spôsobu jej prevádzkovania využitím vykonávajúceho dopravcu alebo subdodávateľa.

## V prípade, ak ide o subjekt, ktorého kapacitami Dopravca v Procese verejného obstarávania preukázal technickú alebo odbornú spôsobilosť, tento subjekt poskytne svoje kapacity počas celého trvania tejto Zmluvy. Dopravca je povinný na vyzvanie Objednávateľa preukázať najneskôr do 10 dní, že vykonáva činnosti prostredníctvom subjektu, ktorého kapacitami preukázal v Procese verejného obstarávania technickú alebo odbornú spôsobilosť. V prípade, ak z dôvodu hodného osobitného zreteľa nastane potreba zmeniť subjekt, ktorého kapacitami Dopravca v Procese verejného obstarávania preukázal technickú alebo odbornú spôsobilosť, je Dopravca povinný preukázať Objednávateľovi, že nový subjekt spĺňa všetky požiadavky, ktoré vyžadoval Objednávateľ v Procese verejného obstarávania voči pôvodnému subjektu.

# ZMLUVNÉ POKUTY

## Zmluvné strany sa dohodli, že:

* + Ak Dopravca nezačne poskytovať Službu odo dňa začatia poskytovania Služby stanoveného v zmysle bodu 11.2 resp. 11.3 Zmluvy v rozsahu aspoň 95 % z počtu Spojov, je Objednávateľ oprávnený uložiť Dopravcovi zmluvnú pokutu vo výške do 30 000 EUR (tridsaťtisíc eur) za každý aj začatý deň neplnenia tejto povinnosti. V prípade, ak v priebehu platnosti tejto Zmluvy v podstatnej miere Dopravca pozastaví poskytovanie Služby podľa Zmluvy po dobu dlhšiu ako 24 hodín, je Objednávateľ oprávnený uložiť Dopravcovi zmluvnú pokutu vo výške do 30 000 EUR (tridsaťtisíc eur) za každý aj začatý deň neplnenia tejto povinnosti. Podstatnou mierou sa rozumie pozastavenie poskytovania Služby v rozsahu viac ako 25 % z počtu Spojov, ktoré mali byť v danom období vypravené.
  + Za porušenie povinnosti Dopravcu pred začatím poskytovania Služby riadne a včas splniť všetky povinnosti, ktoré pre neho vyplývajú z bodu 3.4 písm. a) a bodov 3.5 a 3.25 Zmluvy, je Objednávateľ oprávnený uložiť Dopravcovi zmluvnú pokutu vo výške do 1 000 EUR (tisíc eur) za každý deň omeškania Dopravcu so splnením povinnosti.
  + Za porušenie povinností Dopravcu, ktoré pre neho vyplývajú z bodu 3.4 písm. b) a bodu 6.9 Zmluvy, je Objednávateľ oprávnený uložiť Dopravcovi zmluvnú pokutu vo výške do 10 000 EUR (desaťtisíc eur) za každú Autobusovú linku, ktorú nie je Dopravca v dôsledku absencie potrebného povolenia schopný prevádzkovať.
  + Za porušenie povinnosti Dopravcu predkladať informatívne správy a zúčastniť sa rokovania podľa bodu 3.4 písm. c) Zmluvy, je Objednávateľ oprávnený uložiť Dopravcovi zmluvnú pokutu vo výške do 500 EUR (päťsto eur) za každý jednotlivý prípad nesplnenia príslušnej povinnosti.
  + Za porušenie povinnosti Dopravcu akceptovať Pokyn objednávateľa na zmenu rozsahu Služby podľa bodov 3.13 a 4.2 Zmluvy a povinnosti Dopravcu podľa bodu 3.10 Zmluvy, je Objednávateľ oprávnený uložiť Dopravcovi zmluvnú pokutu vo výške do 5 000 EUR (päťtisíc eur) za každý deň omeškania Dopravcu so splnením povinnosti.
  + Za porušenie povinnosti Dopravcu akceptovať Pokyn Objednávateľa podľa bodov 3.11, 3.20 a 5.4.7.1 Zmluvy a za porušenie povinnosti Dopravcu podľa bodu 6.19 Zmluvy, je Objednávateľ oprávnený uložiť Dopravcovi zmluvnú pokutu vo výške do 500 EUR (päťsto eur) za každý jednotlivý prípad nesplnenia príslušnej povinnosti vo vzťahu k jednotlivým vypraveným Spojom nespĺňajúcim príslušnú požiadavku a vo vzťahu ku každému dňu nedodržania minimálneho podielu nízkopodlažných/klimatizovaných vozidiel.
  + Za porušenie povinností Dopravcu, ktoré pre neho vyplývajú z bodov 3.15a 3.16 Zmluvy, je Objednávateľ oprávnený uložiť Dopravcovi zmluvnú pokutu vo výške do 500 EUR (päťsto eur) za každý jednotlivý prípad nesplnenia príslušnej povinnosti.
  + V prípade nesplnenia povinností Dopravcu, ktoré pre neho vyplývajú z bodov 3.17 a 3.18, 6.21 a 6.22 Zmluvy, zašle Objednávateľ Dopravcovi výzvu na splnenie povinnosti so stanovením náhradnej lehoty nie kratšej ako 7 dní od doručenia výzvy. Ak Dopravca nesplní príslušnú povinnosť, a to ani v náhradnom termíne podľa predchádzajúcej vety, je Objednávateľ oprávnený uložiť Dopravcovi zmluvnú pokutu vo výške do 150 EUR (stopäťdesiat eur), a to za každý aj začatý deň až do splnenia si príslušnej povinnosti Dopravcu.
  + Za porušenie povinností Dopravcu, ktoré pre neho vyplývajú z bodu 3.22 Zmluvy, je Objednávateľ oprávnený uložiť Dopravcovi zmluvnú pokutu vo výške do 1 000 EUR (tisíc eur) za každý deň omeškania Dopravcu so splnením povinnosti.
  + V prípade nesplnenia povinnosti Dopravcu podľa bodov 3.23 a 5.4.7.4 Zmluvy k dátumu určenému zo strany Objednávateľa, pri zohľadnení primeranej lehoty z hľadiska administratívnej náročnosti vykonania danej povinnosti, je Objednávateľ oprávnený uložiť Dopravcovi zmluvnú pokutu vo výške do 10 000 EUR (desaťtisíc eur) za každý jednotlivý prípad nesplnenia príslušnej povinnosti, a to aj opakovane.
  + Za porušenie povinností Dopravcu, ktoré pre neho vyplývajú z bodu 5.2.2 Zmluvy, je Objednávateľ oprávnený uložiť Dopravcovi zmluvnú pokutu vo výške do 300 EUR (tristo eur) za každý jednotlivý prípad porušenia nesplnenia príslušnej povinnosti, a to aj opakovane.
  + Za porušenie povinnosti Dopravcu poskytovať Službu vozidlami podľa bodu 6.1 písm. f) Zmluvy, je Objednávateľ oprávnený uložiť Dopravcovi jednorazovú zmluvnú pokutu vo výške do 20 000 EUR (dvadsaťtisíc eur) za každý kalendárny štvrťrok, v ktorom bolo takéto porušenie zistené; to neplatí, ak Dopravca v záujme zabezpečiť plynulé poskytovanie Služby operatívne, tzn. najviac 3 dni, použije vozidlo neuvedené v aktuálnom zozname Používaných vozidiel podľa Prílohy č. 8 Zmluvy a túto skutočnosť nahlási Objednávateľovi najneskôr do 24 hodín prostredníctvom elektronickej pošty (e-mailom).
  + Za porušenie povinností Dopravcu, ktoré pre neho vyplývajú z bodu 6.1 písm. g) Zmluvy, je Objednávateľ oprávnený uložiť Dopravcovi zmluvnú pokutu vo výške do 1 000 EUR (tisíc eur), za každý jednotlivý prípad, kedy bolo vozidlo nasadené do prevádzky a nespĺňalo príslušnú požiadavku.
  + Za porušenie povinnosti Dopravcu informovať o zámere vykonať zmeny v zložení vozidlového parku a akceptovať Pokyn objednávateľa v súvislosti s touto zmenou podľa bodu 6.7 Zmluvy, je Objednávateľ uložiť Dopravcovi zmluvnú pokutu vo výške do 5 000 EUR (päťtisíc eur) za každý jednotlivý prípad, a to aj opakovane. Uvedené sa nevzťahuje na povinnosť Dopravcu poskytnúť zoznam Používaných vozidiel.
  + V prípade nesplnenia povinnosti Dopravcu predložiť výkazy, záznamy a doklady podľa bodov 5.4.6, 5.4.9 a 5.9 Zmluvy a zoznam Používaných vozidiel podľa bodov 6.5 a 6.7 Zmluvy zašle Objednávateľ Dopravcovi výzvu na splnenie povinnosti so stanovením náhradnej lehoty nie kratšej ako 7 dní od doručenia výzvy. Ak Dopravca nesplní príslušnú povinnosť, a to ani v náhradnom termíne podľa predchádzajúcej vety, je Objednávateľ oprávnený uložiť Dopravcovi zmluvnú pokutu vo výške do 500 EUR (päťsto eur), a to za každý aj začatý deň až do splnenia si príslušnej povinnosti Dopravcu.
  + Za porušenie povinností Dopravcu, ktoré pre neho vyplývajú z bodu 6.11 Zmluvy je Objednávateľ oprávnený uložiť Dopravcovi zmluvnú pokutu vo výške do 10 000 EUR (desaťtisíc eur) za každý jednotlivý prípad porušenia nesplnenia príslušnej povinnosti, a to aj opakovane.
  + V prípade porušenia povinnosti Dopravcu podľa bodov 6.14 a 7.5 Zmluvy zašle Objednávateľ Dopravcovi výzvu na splnenie povinnosti so stanovením náhradnej lehoty nie kratšej ako 5 pracovných dní od doručenia výzvy. Ak Dopravca nesplní príslušnú povinnosť, a to ani v náhradnom termíne podľa predchádzajúcej vety, je Objednávateľ oprávnený uložiť Dopravcovi zmluvnú pokutu vo výške do 5000 EUR (päťtisíc eur) za každý jednotlivý prípad nesplnenia príslušnej povinnosti.
  + Za porušenie povinností Dopravcu, ktoré pre neho vyplývajú z bodu 6.15 Zmluvy, je Objednávateľ oprávnený uložiť Dopravcovi zmluvnú pokutu vo výške do 1 000 EUR (tisíc eur) za každý jednotlivý prípad nesplnenia príslušnej povinnosti, a to aj opakovane.
  + Ak Dopravca nedodrží povinnosti podľa bodu 6.23 až 6.25, je Objednávateľ oprávnený uložiť Dopravcovi zmluvnú pokutu vo výške do 3 000 EUR (tritisíc eur) za každý jednotlivý prípad porušenia.
  + V prípade nesplnenia povinnosti Dopravcu podľa bodu 6.27 Zmluvy, je Objednávateľ oprávnený uložiť Dopravcovi zmluvnú pokutu vo výške do 10 000 EUR (desaťtisíc eur) za každý aj začatý kalendárny mesiac trvania zmluvy uzatvorenej bez súhlasu Objednávateľa.
  + V prípade nesplnenia povinnosti Dopravcu podľa bodu 7.6 Zmluvy, je Objednávateľ oprávnený uložiť Dopravcovi zmluvnú pokutu vo výške do 3 000 EUR (tritisíc eur), a to za každý aj začatý deň oneskorenia Dopravcu s plnením príslušnej povinnosti.
  + Ak Dopravca poruší povinnosť podľa bodov 7.9, 7.13, 7.14 Zmluvy, je Objednávateľ oprávnený uložiť Dopravcovi zmluvnú pokutu vo výške do 10 000 EUR (desaťtisíc eur) za každý jednotlivý prípad porušenia.
  + Ak Dopravca poruší povinnosti podľa bodov 7.10 až 7.12 Zmluvy, je Objednávateľ oprávnený uložiť Dopravcovi zmluvnú pokutu vo výške do 3 000 EUR (tritisíc eur) za každý jednotlivý prípad porušenia.
  + Ak Dopravca poruší pravidlá dohodnuté v článku 8 Zmluvy pri zmene subdodávateľa alebo pri doplnení nového subdodávateľa, je Objednávateľ oprávnený uložiť Dopravcovi zmluvnú pokutu vo výške do 5 000 EUR (päťtisíc eur) za každý aj začatý mesiac trvania každého prípadu porušenia.
  + Ak Dopravca uzatvorí zmluvu alebo dodatok k existujúcej zmluve s dodávateľmi hardvérového a softvérového vybavenia pre tarifno-vybavovacie a informačné systémy obsahujúce zmluvné ustanovenia, ktoré by vylučovali ich prepojenie s inými hardvérovými a softvérovými systémami podľa bodu 7.8 Zmluvy, je Objednávateľ oprávnený uložiť Dopravcovi zmluvnú pokutu vo výške do 50 000 EUR (päťdesiattisíc eur) za každý jednotlivý prípad porušenia.
  + Ak Dopravca poruší povinnosť, ktorá pre neho vyplýva z bodov 10.1 a 10.2 Zmluvy, je Objednávateľ oprávnený uložiť Dopravcovi zmluvnú pokutu vo výške do 5 000 EUR (päťtisíc eur) za každý aj začatý deň porušenia príslušnej povinnosti.
  + Ak Dopravca poruší povinnosť, ktorá pre neho vyplýva z bodu 10.3. Zmluvy, je Objednávateľ oprávnený uložiť Dopravcovi zmluvnú pokutu vo výške do 30 000 EUR (tridsaťtisíc eur) za prvý deň omeškania so splnením povinnosti a následne za každý aj začatý kalendárny mesiac omeškania so splnením povinnosti.
  + Ak Dopravca poruší niektorú povinnosť, ktorá pre neho vyplýva z článku 14 Zmluvy, je Objednávateľ oprávnený uložiť Dopravcovi zmluvnú pokutu vo výške do 5 000 EUR (päťtisíc eur) za každý prípad porušenia.

## Zmluvné strany sa dohodli, že za porušenie konkretizovaných povinností Štandardov kvality je Objednávateľ oprávnený požadovať od Dopravcu zaplatenie zmluvnej pokuty vo výške podľa Prílohy č. 5 Zmluvy.

## Zmluvné strany sa dohodli, že ak právoplatným rozhodnutím Protimonopolného úradu SR bude konštatované, že Dopravca sa pri získaní zákazky, ktorej výsledkom je táto Zmluva, dopustil kolúzneho správania alebo v prípade, ak Dopravca iným nedovoleným spôsobom ovplyvnil výber víťazného uchádzača, a tým narušil alebo ohrozil hospodársku súťaž, je Objednávateľ oprávnený požadovať od Dopravcu zaplatenie jednorazovej zmluvnej pokuty vo výške 25 % z hodnoty celej Zmluvy.

## Dopravca je povinný zaplatiť zmluvnú pokutu na základe písomnej výzvy Objednávateľa do 30 dní od doručenia výzvy bezhotovostným prevodom na účet uvedený vo výzve.

## Zaplatenie zmluvnej pokuty nezbavuje Dopravcu záväzku splniť dotknutú povinnosť.

## Dohodnutím a zaplatením zmluvnej pokuty nie je dotknuté právo Objednávateľa na náhradu škody vo výške presahujúcej výšku zmluvnej pokuty v zmysle príslušnej legislatívy.

## Kumulácia zmluvných pokút nie je vylúčená.

## Dopravca nie je povinný zaplatiť zmluvnú pokutu podľa článku 9 Zmluvy, ak sú dané okolnosti vylučujúce zodpovednosť v zmysle zákona č. 513/1991 Zb. Obchodný zákonník v znení neskorších predpisov (ďalej ako ***„Obchodný zákonník“***) alebo dôvody vyššej moci, ktoré majú svoj pôvod v živelných pohromách a prírodných katastrofách (ako napr. zemetrasenie, povodeň, zosuv pôdy, snehová kalamita), v epidémií alebo pandémii vyhlásenej záväzným právnym predpisom vzťahujúcim sa na oblasť Dopravného regiónu podľa Prílohy č. 2 (napr. ochorenie COVID 19), vo vyhlásení núdzového alebo mimoriadneho stavu, alebo v nepredvídateľnej ľudskej činnosti (napr. štrajk, občianske nepokoje, vojna).

# POISTENIE A BANKOVÁ ZÁRUKA

## Dopravca je povinný mať po celú dobu poskytovania Služby uzavreté platné povinné zmluvné poistenie zodpovednosti za škodu spôsobenú prevádzkou motorového vozidla podľa zákona č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov.

## Dopravca je povinný mať po celú dobu poskytovania Služby uzavretú platnú a účinnú zmluvu o poistení zodpovednosti za škodu spôsobenú Dopravcom tretej osobe s limitom poistného plnenia minimálne vo výške 10 000 000 EUR (desať miliónov eur).

## Dopravca poskytne Objednávateľovi bankovú záruku na zabezpečenie plnenia Zmluvy vo výške 750 000 EUR (sedemstopäťdesiattisíc eur) (ďalej ako ***„banková záruka“***). Banková záruka bude predložená v lehote do 30 pracovných dní odo dňa podpisu Zmluvy.

## Bankovou zárukou budú zabezpečené všetky nároky Objednávateľa voči Dopravcovi, ktoré vzniknú na základe porušenia Zmluvy Dopravcom (vrátane všetkých úrokov z omeškania a akýchkoľvek zmluvných pokút a náhrad škôd, ktoré môže Objednávateľ od Dopravcu požadovať v súvislosti s touto Zmluvou a uhradenia splatných Preplatkov objednávateľa) a to za podmienky, že Dopravca riadne a včas nesplnil niektorú z povinností vyplývajúcich pre Dopravcu z tejto Zmluvy a právnych predpisov a zároveň neuhradí zmluvnú pokutu do 30 dní odo dňa doručenia výzvy na jej zaplatenie. Objednávateľ je oprávnený čerpať peňažné prostriedky z bankovej záruky za predpokladu, že Dopravca riadne a včas nesplní akúkoľvek povinnosť vyplývajúcu zo Zmluvy a právnych predpisov. Objednávateľ je povinný bezodkladne informovať Dopravcu o akomkoľvek čerpaní peňažných prostriedkov z bankovej záruky.

## Dopravca je povinný do 30 dní od doručenia oznámenia o čerpaní bankovej záruky Objednávateľom doplniť bankovú záruku do jej pôvodnej výšky. Doplnením bankovej záruky podľa predchádzajúcej vety sa rozumie (na základe dohody Dopravcu s bankou):

1. rozšírenie bankovej záruky na jej pôvodnú výšku, alebo
2. zriadenie novej bankovej záruky na výšku pôvodnej bankovej záruky, pričom Dopravca alebo banka doručí Objednávateľovi záručnú listinu, ktorou bola banková záruka rozšírená alebo opätovne zriadená.

## Platnosť bankovej záruky končí uplynutím 45 dní po skončení platnosti a účinnosti Zmluvy.

## Banková záruka zanikne uplynutím doby platnosti, ak si Objednávateľ do uplynutia doby platnosti neuplatnil svoje nároky voči banke vyplývajúce z vystavenej záručnej listiny.

## Povinnosť Dopravcu podľa bodu 10.3 sa považuje za splnenú aj zložením finančných prostriedkov v požadovanej výške na účet Objednávateľa. Objednávateľ vráti takto zložené finančné prostriedky resp. zostatok Dopravcovi po uplynutí 45 dní po skončení platnosti a účinnosti Zmluvy. Dopravca je povinný do 30 dní po každom čerpaní zo zložených finančných prostriedkov, doplniť výšku zložených finančných prostriedkov na pôvodnú sumu.

# DOBA TRVANIA ZMLUVY

## Táto Zmluva nadobúda platnosť dňom jej podpisu Zmluvnými stranami a účinnosť dňom nasledujúcim po dni jej zverejnenia v súlade s príslušnými právnymi predpismi.

## Ak nedôjde k okolnostiam podľa bodu 11.3 tejto Zmluvy, Služba podľa tejto Zmluvy bude poskytovaná 7 rokov, a to odo dňa 1. januára 2024 do 31. decembra 2030.

## V prípade, že k nadobudnutiu účinnosti tejto Zmluvy nedôjde do dátumu 30. júna 2023 (vrátane) tak Služba podľa tejto Zmluvy bude poskytovaná 7 rokov, pričom prvým dňom poskytovania Služby bude deň nasledujúci po uplynutí 180 dní odo dňa nadobudnutia účinnosti tejto Zmluvy, ak sa Zmluvné strany nedohodnú inak.

## Zmluvné strany sa dohodli, že doba trvania Zmluvy a doba poskytovania Služby sa môže na základe požiadavky Objednávateľa (uplatnenia opcie) predĺžiť najviac o ďalších 36 kalendárnych mesiacov. Dopravca sa zaväzuje uplatnenie opcie Objednávateľom akceptovať. Objednávateľ písomne oznámi Dopravcovi, či si opciu uplatňuje najneskôr 180 dní pred uplynutím doby uvedenej v článku 11 bode 11.2 resp. 11.3 Zmluvy a ak si opciu uplatní, spolu s oznámením zašle Dopravcovi na podpis návrh dodatku k Zmluve, ktorého predmetom bude predĺženie doby trvania Zmluvy.

## Táto Zmluva sa ukončuje:

1. uplynutím doby, na ktorú bola uzatvorená,
2. písomnou dohodou Zmluvných strán,
3. uplynutím výpovednej lehoty, ak Objednávateľ alebo Dopravca využije právo vypovedať Zmluvu z dôvodov uvedených v tejto Zmluve,
4. odstúpením Zmluvnej strany od Zmluvy zo zákonných dôvodov alebo z dôvodov vymedzených v tejto Zmluve.

## Objednávateľ je oprávnený písomne vypovedať túto Zmluvu z nasledujúcich dôvodov:

1. v prípade, ak Dopravca pred začatím poskytovania Služby riadne a včas nesplní všetky povinnosti, ktoré pre neho vyplývajú z bodu 3.4 Zmluvy. Výpovedná lehota je stanovená Objednávateľom v rozsahu najmenej 30 dní a začína plynúť dňom bezprostredne nasledujúcim po dni, v ktorom bola výpoveď doručená Dopravcovi,
2. v prípade, ak Dopravca nezačne vôbec poskytovať Službu odo dňa začiatku poskytovania Služby stanoveného v tejto Zmluve. Výpovedná lehota je stanovená Objednávateľom v rozsahu najmenej 7 dní, a začína plynúť dňom bezprostredne nasledujúcim po dni, v ktorom bola výpoveď doručená Dopravcovi,
3. v prípade, ak Dopravca preruší poskytovanie Služby o viac ako 24 hodín v rozsahu viac ako 50 % z počtu Spojov, ktoré mali byť v danom období vypravené, a to výlučne z dôvodov na strane Dopravcu (prerušenie nie je spôsobené dôvodmi vyššej moci). Výpovedná lehota je stanovená Objednávateľom v rozsahu najmenej 7 dní a začína plynúť dňom bezprostredne nasledujúcim po dni, v ktorom bola výpoveď doručená Dopravcovi,
4. v prípade porušenia ktorejkoľvek ďalšej povinnosti Dopravcu vyplývajúcej z tejto Zmluvy, pokiaľ Dopravca povinnosť opakovane nesplní ani v dodatočnej lehote na nápravu, ktorú mu poskytne Objednávateľ. Výpovedná lehota je stanovená Objednávateľom v rozsahu najmenej 180 dní a začína plynúť prvým dňom mesiaca bezprostredne nasledujúceho po mesiaci, v ktorom bola výpoveď doručená Dopravcovi,
5. v prípade, ak úhrn zmluvných pokút podľa článku 9 dosiahne viac ako 750 000 EUR (sedemstopäťdesiattisíc eur). Výpovedná lehota je stanovená Objednávateľom v rozsahu najmenej 30 dní a začína plynúť dňom bezprostredne nasledujúcim po dni, v ktorom bola výpoveď doručená Dopravcovi.

## Dopravca je oprávnený písomne vypovedať túto Zmluvu z nasledujúcich dôvodov:

1. v prípade, ak je Objednávateľ v omeškaní s úhradou Doplatku, ktorý má podobu Nedoplatku objednávateľa, o viac ako 90 dní po lehote splatnosti. Výpovedná lehota je stanovená Dopravcom v rozsahu najmenej 180 dní a začína plynúť prvým dňom mesiaca bezprostredne nasledujúceho po mesiaci, v ktorom bola výpoveď doručená Objednávateľovi,
2. v prípade, ak Objednávateľ neakceptoval riadne a včas podané námietky Dopravcu proti ročnému zúčtovaniu a k dohode Zmluvných strán nedošlo ani po dvoch spoločných rokovaniach Zmluvných strán. Výpovedná lehota je stanovená Dopravcom v rozsahu najmenej 180 dní a začína plynúť prvým dňom mesiaca bezprostredne nasledujúceho po mesiaci, v ktorom bola výpoveď doručená Objednávateľovi.

## Objednávateľ je oprávnený písomne odstúpiť od tejto Zmluvy z týchto dôvodov:

1. je splnený niektorý z dôvodov na odstúpenie od Zmluvy podľa zákona č. 343/2015 Z. z.,
2. Dopravca prestane spĺňať podmienku zápisu do registra partnerov verejného sektora alebo v registri partnerov verejného sektora nemá zapísaných konečných užívateľov výhod podľa zákona č. 315/2016 Z. z.,
3. Dopravca stratil spôsobilosť vyžadovanú zákonom č. 56/2012 Z. z. alebo spôsobilosť vyžadovanú zákonom č. 343/2015 Z. z., alebo stratil iné právne alebo vecné predpoklady na riadne plnenie tejto Zmluvy,
4. z iných zákonných dôvodov.

## Všetky nevysporiadané práva a povinnosti vyplývajúce z tejto Zmluvy Objednávateľovi či Dopravcovi ku dňu ukončenia Zmluvy sú Objednávateľ a Dopravca povinní vysporiadať obdobne podľa príslušných ustanovení tejto Zmluvy bez zbytočného odkladu.

## V prípade ukončenia platnosti Zmluvy je Dopravca povinný poskytnúť Objednávateľovi potrebnú súčinnosť k tomu, aby jeho práva a povinnosti vyplývajúce zo zmlúv, Tarify IDS Východ a iných dokumentov uzatvorených na základe Zmluvy a v súvislosti so zapojením Dopravcu do IDS Východ boli v prípade potreby Objednávateľa postúpené na Organizátora alebo dopravcu vybraného pre následné zabezpečenie dopravnej obslužnosti pre Dopravný región podľa postupov zákona č. 343/2015 Z. z. a tieto práva a povinnosti postúpiť tak, aby k postúpeniu došlo najneskôr ku dňu ukončenia platnosti Zmluvy.

# PRAVIDLÁ PRE ZMENU ZMLUVY

## Zmluvné strany sa dohodli, že akékoľvek iné zmeny Zmluvy a jej príloh, než tie, o ktorých táto Zmluva predpokladá, že budú riešené formou oznámení a Pokynov objednávateľa, budú riešené na základe vzájomnej dohody Zmluvných strán formou vzostupne číslovaného dodatku k Zmluve za podmienky súladu dodatku so zákonom č. 343/2015 Z. z.

## Len formou dodatku k tejto Zmluve je možné dohodnúť:

1. zmenu rozsahu Služby podľa bodu 3.12 písm. b) Zmluvy,
2. nárok Dopravcu na kompenzáciu nákladov podľa bodu 3.23, ak by mali byť iné ako predpokladá bod 3.23.3 písm. b), Zmluvy a Príplatku podľa bodov 5.4.7.2 až 5.4.7.4 Zmluvy,
3. formálne odsúhlasenie a priznanie úhrady ekonomicky oprávnených nákladov zo strany Objednávateľa v súvislosti s dodatočnými, dôvodne a opodstatnene vynaloženými nákladmi Dopravcu podľa bodu 5.4.8 Zmluvy,
4. iné nepredvídateľné zmeny.

# KOMUNIKÁCIA ZMLUVNÝCH STRÁN

## Zmluvné strany sa dohodli, že komunikácia Zmluvných strán podľa tejto Zmluvy bude s výnimkou prípadov uvedených v bode 13.2 Zmluvy prebiehať v slovenskom jazyku nasledovne: v písomnej forme a to buď v listinnej podobe alebo elektronickej podobe a bude doručovaná druhej Zmluvnej strane niektorým z týchto spôsobov:

1. osobne,
2. poštou alebo kuriérom ako doporučená zásielka,
3. do elektronickej schránky ako elektronický dokument, ktorý sa doručuje do vlastných rúk,
4. prostredníctvom elektronickej pošty (e-mailom).

## Zmluvné strany sa dohodli, že tieto dokumenty:

1. dokumenty, ktorými sa mení rozsah Služby v zmysle bodu 3.12 písm. b) Zmluvy,
2. ročné zúčtovanie Objednávateľa,
3. námietky Dopravcu voči ročnému zúčtovaniu Objednávateľa,
4. oznámenia Objednávateľa o aktualizácii Príloh č. 3, 4 a 10 Zmluvy podľa článku 6 a 7 Zmluvy,
5. oznámenia Dopravcu o zmene alebo doplnení subdodávateľa alebo o zmene údajov o subdodávateľovi – aktualizácia Prílohy č. 9 podľa článku 8 Zmluvy,
6. oznámenie o zmene identifikačných údajov uvedených v záhlaví Zmluvy,
7. dokumenty, ktorými zaniká právny vzťah založený touto Zmluvou.

budú vyhotovené v slovenskom jazyku v písomnej forme a to buď v listinnej podobe alebo v elektronickej podobe autorizované v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a budú doručované druhej Zmluvnej strane niektorým z týchto spôsobov:

* osobne,
* poštou alebo kuriérom ako doporučená zásielka,
* do elektronickej schránky ako elektronický dokument, ktorý sa doručuje do vlastných rúk.

## Listinná zásielka sa považuje za doručenú v deň jej prevzatia adresátom. Listinná zásielka sa považuje za doručenú aj dňom, kedy ju adresát odmietol prevziať alebo dňom uplynutia úložnej lehoty na pošte, prípadne dňom, ktorý bude označený na zásielke ako deň neúspešného doručenia z dôvodu „Adresát neznámy“, a to aj v prípade, ak sa adresát o tom nedozvie.

## Elektronická zásielka doručovaná do elektronickej schránky sa považuje za doručenú v deň jej prevzatia adresátom alebo uplynutím úložnej doby 5 dní, aj keď sa adresát o tom nedozvie.

## Elektronická zásielka doručovaná prostredníctvom elektronickej pošty (e-mailom) sa považuje za doručenú v okamihu obdržania potvrdenia o prijatí e-mailu odoslaného na e-mailovú adresu kontaktnej osoby druhej Zmluvnej strany.

## Kontaktná osoba za Objednávateľa: [BUDE DOPLNENÉ]

Meno a priezvisko:

Funkcia/Pozícia:

Telefón:

E-mail:

ID elektronickej schránky:

## Kontaktná osoba za Dopravcu: [DOPLNÍ UCHÁDZAČ]

Meno a priezvisko:

Funkcia/Pozícia:

Telefón:

E-mail:

ID elektronickej schránky:

## V prípade, ak počas trvania Zmluvy dôjde k zmene kontaktných osôb uvedených v bode 13.6 alebo 13.7 Zmluvy, zmenou dotknutá Zmluvná strana sa zaväzuje túto zmenu písomne oznámiť druhej Zmluvnej strane bez zbytočného odkladu, pričom Zmluvné strany neuzatvárajú o takej zmene dodatok k Zmluve.

# SPOLOČNÉ USTANOVENIA

## Zmluvné strany sa dohodli a výslovne súhlasia s tým, že počas prvých 365 dní odo dňa začatia poskytovania Služby, sa nebude považovať za porušenie povinnosti Dopravcu, ak nebudú splnené požiadavky na vozidlový park Dopravcu v zmysle bodu 6.1 písm. f) Zmluvy a minimálny podiel nízkopodlažných vozidiel na celkovom počte vozidiel Dopravcu. Počas lehoty uvedenej v predošlej vete môže Dopravca pre splnenie minimálne vyžadovaného počtu vozidiel kategórie L a XS uvedeného v Ponuke dopravcu v čase jej predloženia využiť aj vozidlo inej kategórie, a to najbližšej nižšej v prípade nahradzovania v kategórii L a najbližšej vyššej v prípade nahradzovania v kategórii XS, pričom túto skutočnosť uvedie do poznámky pri predkladaní výkazov týkajúcich sa vozidlového parku Dopravcu. Pre vylúčenie akýchkoľvek pochybností platí, že z hľadiska výpočtu Ceny služby sa bude vychádzať z Jednotkových nákladov tej kategórie vozidiel, pre ktorú je vozidlo evidované (tzn. bez ohľadu na skutočnú kategóriu vozidla).

Objednávateľ súhlasí, že počas platnosti Zmluvy môže Dopravca pre splnenie Objednávateľom vyžadovaného minimálneho počtu vozidiel v jednotlivých kategóriách využiť princíp nahradenia vozidla príslušnej kategórie vyššou kategóriou, pričom túto skutočnosť oznámi Objednávateľovi prostredníctvom zaslania Prílohy č. 8 s uvedením poznámky pre konkrétne vozidlo, ktorého sa náhrada týka. Pre vylúčenie akýchkoľvek pochybností platí, že z hľadiska výpočtu Ceny služby sa bude vychádzať z Jednotkových nákladov tej kategórie vozidiel, pre ktorú je vozidlo evidované (tzn. bez ohľadu na skutočnú kategóriu vozidla).

## Dopravca výslovne súhlasí s tým, že Objednávateľ a Organizátor sa navzájom informujú o všetkých pokynoch resp. nariadeniach (dopravno-prevádzkového, tarifno-prevádzkového a prepravného charakteru) zaslaných Dopravcovi v súvislosti so Zmluvou zo strany Objednávateľa. Dopravca tiež vyslovene súhlasí, že Objednávateľ je oprávnený poskytnúť akékoľvek informácie, ktoré sa dozvedel v súvislosti s touto Zmluvou a pri jej plnení Organizátorovi za účelom ich využitia pri dopravnom plánovaní v rámci IDS na území funkčného regiónu Východné Slovensko ako aj pre jeho ďalší rozvoj.

## Informácie získané pri plnení povinností podľa tejto Zmluvy a v súvislosti s ňou sa nepovažujú za predmet obchodného tajomstva. Objednávateľ je oprávnený ich v rozsahu stanovenom príslušnými právnymi predpismi (napr. podľa zákona č. 211/2000 Z. z. o slobodnom prístupe k informáciám v znení neskorších predpisov) oznámiť tretím osobám. Takéto poskytnutie informácií nie je porušením obchodného tajomstva ani dôvernosti informácií.

## Dopravca je povinný umožniť Objednávateľovi kedykoľvek na požiadanie vykonať kontrolu všetkých podkladov potrebných na posúdenie správnosti údajov vykazovaných Dopravcom podľa Zmluvy. Pri kontrolách je Dopravca povinný poskytnúť Objednávateľovi všetku požadovanú súčinnosť, najmä poskytnúť Objednávateľovi všetky vyžiadané dokumenty relevantné pre plnenie Zmluvy, sprístupniť objekty a dopravné prostriedky používané na plnenie Zmluvy a zabezpečiť prítomnosť vedúcich zamestnancov či členov orgánov Dopravcu na rokovaniach, ktoré budú v rámci kontrol Objednávateľom požadované. Dopravca je oprávnený v odôvodnených prípadoch navrhnúť z kontroly vylúčiť dokumenty, doklady, objekty a prostriedky, ktoré sa nijakým spôsobom netýkajú Zmluvy, v pochybnostiach rozhodne Objednávateľ.

## Dopravca je oprávnený použiť Príspevok len na úhradu záväzkov súvisiacich s poskytovaním Služby podľa tejto Zmluvy.

## Dopravca sa zaväzuje, že pri plnení tejto Zmluvy bude postupovať podľa platných daňových a účtovných všeobecne záväzných právnych predpisov v Slovenskej republike.

## Dopravca je povinný viesť úplnú a prehľadnú evidenciu nákladov a výnosov z poskytovania Služby podľa tejto Zmluvy oddelene od evidencie nákladov a výnosov z ostatných poskytovaných dopravných služieb alebo iných vykonávaných činností. Dopravca je za týmto účelom povinný viesť oddelené účtovníctvo. Do všetkých dokumentov súvisiacich s týmto bodom Zmluvy je Dopravca povinný umožniť Objednávateľovi kedykoľvek a bez akéhokoľvek odkladu nahliadnuť a tieto mu sprístupniť (v prípade elektronických dokumentov zaslať).

## Dopravca je povinný strpieť výkon kontroly, kontrolu evidencie nákladov a výnosov z poskytovania Služby podľa tejto Zmluvy a vytvoriť podmienky pre kontrolu plnenia povinností Dopravcu podľa tejto Zmluvy a/alebo kontrolu použitia Príspevku. Kontrolu môže vykonať Objednávateľ prostredníctvom poverených osôb alebo externej audítorskej spoločnosti. Kontrolu môžu vykonať aj iné príslušné kontrolné orgány SR alebo EÚ v rozsahu svojej kompetencie.

## Zmluvné strany berú na vedomie a súhlasia s tým, že kontrolu plnenia tarifnej a prepravnej povinnosti Dopravcu je počas celej doby trvania Zmluvy oprávnený vykonávať aj Organizátor. Pre vylúčenie akýkoľvek pochybností Zmluvné strany uvádzajú, že oprávnenie Organizátora sa vzťahuje len na výkon kontroly dodržiavania tarifnej a prepravnej povinnosti Dopravcu a nie na udeľovanie sankcií a vedenie správnych konaní v súvislosti s porušovaním uvedených povinností. Organizátor oznamuje zistené porušenia povinností príslušnému dopravnému správnemu orgánu.

## Dopravca sa zaväzuje, že sa podrobí administratívnej finančnej kontrole a kontrole na mieste v zmysle zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov, ako aj že sa podrobí akejkoľvek inej kontrole vykonávanej podľa platných právnych predpisov SR a EÚ.

## Dopravca nie je oprávnený jednostranne započítavať akékoľvek pohľadávky vyplývajúce z tejto Zmluvy voči pohľadávkam Objednávateľa, ani nie je oprávnený bez predchádzajúceho písomného súhlasu Objednávateľa postúpiť akékoľvek pohľadávky z tejto Zmluvy, založiť ich alebo inak zaťažiť v prospech tretích osôb.

## Dopravca sa zaväzuje písomne informovať Objednávateľa o prijatí akejkoľvek investičnej dotácie/finančného príspevku zo strany orgánov verejnej správy a/alebo Európskej únie vo vzťahu k plneniu tejto Zmluvy, a to o jej výške a konkrétnom majetku obstaranom z poskytnutej dotácie/finančného príspevku, ako aj o spôsobe zahrnutia dotácie/finančného príspevku do Ostatných výnosov.

## Dopravca sa zaväzuje, že pred skončením platnosti tejto Zmluvy, za predpokladu, že nebude pokračovať v poskytovaní prímestskej pravidelnej autobusovej dopravy aj naďalej, ako úspešný uchádzač v budúcom verejnom obstarávaní, ktoré sa bude konať pred skončením platnosti a účinnosti tejto Zmluvy, poskytne všetku možnú súčinnosť novému dopravcovi, ak tento o ňu požiada, pri prechode zamestnancov Dopravcu, najmä vodičov, na budúceho nového dopravcu. Pod súčinnosťou sa rozumie najmä:

1. vyžiadanie súhlasu od zamestnancov na poskytnutie údajov novému dopravcovi a poskytnutie týchto údajov,
2. v prípade vôle zamestnancov skončiť pracovný pomer s Dopravcom a prejsť k novému dopravcovi nevykonávať žiadne úkony smerujúce k sťaženiu tohto prechodu,
3. umožniť novému dopravcovi propagovať možnosti zamestnávania, ako napríklad pracovné podmienky, mzda, sociálna politika a iné.

# ZÁVEREČNÉ USTANOVENIA

## V prípade, ak počas trvania Zmluvy dôjde k zmene identifikačných údajov uvedených v záhlaví tejto Zmluvy, zmenou dotknutá Zmluvná strana sa zaväzuje túto zmenu písomne oznámiť druhej Zmluvnej strane bez zbytočného odkladu, pričom Zmluvné strany neuzatvárajú o takej zmene dodatok k tejto Zmluve. V prípade zmeny bankového spojenia alebo zmeny účtu je Dopravca povinný spolu s oznámením o jeho zmene hodnoverne preukázať Objednávateľovi skutočnosť, že je majiteľom účtu, a to buď predložením úradne overenej kópie zmluvy o vedení účtu alebo originálom potvrdenia banky o vedení oznámeného účtu.

## Za zmenu identifikačných údajov podľa bodu 15.1 Zmluvy sa nepovažuje nahradenie pôvodného Dopravcu novým právnym subjektom z dôvodu právneho nástupníctva v dôsledku reorganizácie, zlúčenia, splynutia, úpadku alebo obdobnej právnej skutočnosti na strane Dopravcu.

## Pri plnení tejto Zmluvy sa riadia Zmluvné strany v prvom rade jej ustanoveniami. Skutočnosti a otázky neupravené v ustanoveniach tejto Zmluvy sa budú spravovať príslušnými ustanoveniami zákona č. 56/2012 Z. z. a Obchodného zákonníka a ďalšími súvisiacimi právnymi predpismi najmä zákonom č. 343/2015 Z. z. a zákonom č. 315/2016 Z. z., ako aj ostatnými všeobecne záväznými právnymi predpismi SR, ktoré sa týkajú alebo budú týkať predmetu tejto Zmluvy, s čím obe Zmluvné strany bez výhrad súhlasia.

## Ak je alebo sa stane niektoré ustanovenie tejto Zmluvy neplatné alebo neúčinné, nedotýka sa to ostatných ustanovení tejto Zmluvy, ktoré ostávajú platné a účinné. Zmluvné strany sa v tomto prípade zaväzujú dohodou nahradiť neplatné, resp. neúčinné ustanovenie novým ustanovením platným, resp. účinným, ktoré najlepšie zodpovedá pôvodne zamýšľanému ekonomickému účelu ustanovenia neplatného, resp. neúčinného. Do tej doby platí zodpovedajúca úprava všeobecne záväzných právnych predpisov Slovenskej republiky.

## Táto zmluva odkazuje na tieto prílohy Zmluvy:

Príloha č. 1 Definície pojmov a zoznam skratiek

Príloha č. 2 Zoznam Autobusových liniek a ich CP

Príloha č. 3 Prepravný poriadok IDS Východ

Príloha č. 4 Štandardy kvality IDS Východ

Príloha č. 5 Pokuty za porušenie Štandardov kvality IDS Východ

Príloha č. 6 Vzor výkazov za účelom ročného zúčtovania Príspevku

Príloha č. 7 Ponuka dopravcu

Príloha č. 8 Zoznam používaných vozidiel

Príloha č. 9 Zoznam subdodávateľov

Príloha č. 10 Zmluva o rozúčtovaní tržieb z cestovného podľa Tarify IDS Východ

Príloha č. 11 Kartové štandardy

Príloha č. 12 Dohoda o zachovaní obchodného tajomstva

## Povinnosťou Objednávateľa je v priebehu trvania Zmluvy zabezpečiť dostupnosť aktuálne platného znenia Zmluvy vrátane všetkých jej príloh na svojom webovom sídle.

## Táto Zmluva je vypracovaná v 6 (šiestich) originálnych vyhotoveniach, pričom Objednávateľ obdrží 4 (štyri) vyhotovenia a Dopravca 2 (dve) vyhotovenia Zmluvy.

## Zmluvné strany vyhlasujú, že si Zmluvu riadne prečítali, jej obsahu a právnym účinkom z nej vyplývajúcim porozumeli, uzatvárajú ju slobodne a vážne, nie v tiesni, ani za nápadne nevýhodných podmienok, nemajú proti jej forme a obsahu žiadne námietky a na znak súhlasu s jej obsahom ju vlastnoručne podpisujú.

V ......................... dňa ......................... V ......................... dňa .........................

**Za Objednávateľa: Za Dopravcu:**

................................................................. .................................................................

PaedDr. Milan Majerský, PhD. [osoba/y oprávnená/é za Dopravcu ]

predseda