# Príloha č. 1 – Znenie Tarify IDS Východ

# Tarifa IDS Východ

Tarifa v prímestskej pravidelnej autobusovej doprave

# Článok A. Úvodné ustanovenie

..................... samosprávny kraj a dopravca ........................, v súlade s § 17 a § 21 ods. 6 písm. c) zákona č. 56/2012 Z. z. o cestnej doprave v znení neskorších predpisov, **určujú** prostredníctvom Tarify IDS Východ sadzby cestovného, ceny za prepravu, sadzbu sankčnej úhrady a tarifné podmienky v prímestskej pravidelnej autobusovej doprave, najmä maximálne sadzby základného cestovného a cestovného pre vybrané skupiny cestujúcich a minimálne spôsoby dokladovania príslušnosti cestujúcich v rámci týchto skupín.

Určené maximálne sadzby cestovného a tarifné podmienky podľa Tarify IDS Východ platia na všetkých linkách prímestskej pravidelnej autobusovej dopravy objednávaných Košickým samosprávnym krajom a Prešovským samosprávnym krajom (Košický samosprávny kraj a Prešovský samosprávny kraj spolu ďalej ako ,,objednávatelia“) v rámci platných zmlúv o službách vo verejnom záujme s autobusovými dopravcami:

ARRIVA Michalovce, a.s.,

BUS KARPATY spol. s r.o.,

eurobus, a.s.,

SAD Humenné, a.s.,

SAD Prešov, a.s.

a Slovenská autobusová doprava Poprad, akciová spoločnosť,

za splnenia podmienok v súlade s článkom 3 ods. 2 nariadenia (ES) č. 1370/2007 a § 17 a § 21 ods. 6 písm. c) zákona č. 56/2012 Z. z. o cestnej doprave v znení neskorších predpisov.

Tarifa IDS Východ platí spolu s Prepravným poriadkom dopravcu a Obchodnými podmienkami dopravcu, ktoré upravujú podmienky, za ktorých dopravca prepravuje osoby, batožinu a živé spoločenské zvieratá. Dopravca je povinný zverejniť tarifu v súlade s § 17 ods. 3 zákona č. 56/2012 Z. z. o cestnej doprave.

# Základné tarifné zásady

1. Tarifa IDS Východ je zónová a časová.
2. Tarifa IDS Východ sa uplatňuje pri cestovaní v rámci záujmového územia IDS Východ. Záujmové územie IDS Východ je rozdelené na tarifné zóny a je definované v prílohe A tarify – *Tarifná schéma IDS Východ*.
3. Tarifná zóna je územie ohraničené hranicami zóny. Tarifná zóna slúži k vymedzeniu zónovej platnosti cestovného lístka. Zóny sú označené trojcifernými číslami. Príslušnosť zastávok do konkrétnych zón je uvedená v prílohe prepravného poriadku – *Príslušnosť zastávok do tarifných zón IDS Východ*. Zónová platnosť je určená konkrétnymi číslami zón, v ktorých cestovný lístok platí.
4. Jedna zastávka patrí vždy do jednej tarifnej zóny alebo do dvoch tarifných zón súčasne. V prípade zastávok spadajúcich do dvoch tarifných zón sa pre účel výpočtu cestovného alebo dovozného započítava ako použitá zóna tá, ktorá generuje nižšie výsledné cestovné, resp. dovozné.
5. Ak je cestujúci nútený pri svojej ceste prechádzať jednou zónou viackrát, pri výpočte cestovného a dovozného sa takáto zóna započítava len raz. Zóny, ktorých prechádzanie je vyvolané zachádzkou spoja, sa pri výpočte cestovného a dovozného nezapočítavajú.
6. Všetky cestovné lístky platia len v rozsahu svojej zónovej a časovej platnosti, ktorá je na nich vyznačená, pokiaľ nie je platnosť cestovného lístka obmedzená inak. Platnosť prestupných a časových predplatných cestovných lístkov je obmedzená na územie Slovenskej republiky.
7. Časová platnosť jednorazového cestovného lístka začína plynúť zakúpením lístka vo vozidle alebo aktiváciou elektronického lístka. Dĺžka časovej platnosti je určená násobkom 30 minút a počtu zón na danom jednorazovom cestovnom lístku.
8. Cestovné je cena za prepravu osoby/osôb. Dovozné je cena za jednosmernú jednorazovú prepravu cestovnej batožiny, bicykla alebo živého spoločenského zvieraťa prepravovaného v prepravnej schránke s nepriepustným dnom, ktorá presahuje maximálne povolené rozmery príručnej batožiny (50 × 60 × 80 cm).
9. Cena cestovného je odvodená od počtu použitých zón, spôsobu platby, druhu cestovného a časovej platnosti cestovného lístka. Cena dovozného je odvodená od počtu použitých zón. Použitou zónou sa rozumie aj tarifná zóna alebo zóny, ktorými cestujúci len prechádza.
10. Platný cestovný lístok na príslušnú zónu je potrebný aj v prípade, že linka alebo spoj nemá v tejto tarifnej zóne zastávku a danou tarifnou zónou len prechádza.
11. Dopravnou kartou sa myslí fyzická aj virtuálna dopravná karta.
12. Prestupný cestovný lístok je možné zakúpiť iba ako elektronický cestovný lístok (prostredníctvom dopravnej karty alebo Mobilnej aplikácie IDS Východ). Pri platbe v hotovosti alebo platobnou kartou nie je možné zakúpenie prestupného cestovného lístka, resp. je možné zakúpenie cestovného lístka iba samostatne na každom spoji zvlášť.
13. Maximálny počet prestupov v rámci jednorazového cestovného lístka zakúpeného prostredníctvom dopravnej karty, teda u vodiča, je jeden (1) prestup. Maximálny počet prestupov v rámci jednorazového cestovného lístka zakúpeného prostredníctvom Mobilnej aplikácie IDS Východ sú dva (2) prestupy.
14. Nosičom jednodňového celosieťového cestovného lístka je výlučne dopravná karta.
15. Nosičom mesačných, štvrťročných, polročných a ročných časových predplatných cestovných lístkov (zónových aj celosieťových) je výlučne dopravná karta s fotografiou, menom a priezviskom cestujúceho – držiteľa predmetného časového predplatného cestovného lístka, ako aj s uvedenou časovou platnosťou karty a identifikačným číslom karty.
16. V prípade dočasnej zmeny trasy spoja, ktorá má trvať viac než 7 dní (najmä v dôsledku výlukových činností na dopravnej ceste), sa výpočet jednorazového cestovného a dovozného určuje podľa tejto dočasnej (novej) trasy. Naopak, cena časových predplatných cestovných lístkov sa vždy určuje podľa základnej trasy spoja.
17. Maximálny možný počet zón na jednorazovom cestovnom lístku je 20.
18. Maximálny možný počet zón na časovom predplatnom cestovnom lístku je 8. Pre účely potreby väčšieho počtu zón slúži celosieťový časový predplatný cestovný lístok – platný pre všetky tarifné zóny IDS Východ.
19. V prípade zakúpenia jednorazového cestovného lístka na trasu, ktorej časť sa nachádza v zóne/zónach, ktoré má cestujúci zapísané v platnom časovom predplatnom cestovnom lístku, sa tomuto cestujúcemu pri výpočte cestovného odpočíta náležitý počet zón (zapísaný v časovom predplatnom cestovnom lístku). Zakúpenie takéhoto lístka je možné len z dopravnej karty alebo v hotovosti.
20. V prípade spoločnej cesty cestujúceho, ktorý je držiteľom dopravnej karty, a jedného alebo viacerých spolucestujúcich, si môžu títo spolucestujúci zakúpiť jednorazový cestovný lístok z tej istej dopravnej karty, pri podmienke identickej cesty s cestou držiteľa dopravnej karty. Nezáleží pri tom, či cestujúci – držiteľ dopravnej karty cestuje na jednorazový alebo časový predplatný cestovný lístok. Ak si chcú spolucestujúci uplatniť nárok na zľavu, musia ho preukázať v súlade s tarifou.
21. Cestujúci s nárokom na zľavu z cestovného má právo zakúpiť si iba taký zľavnený časový predplatný cestovný lístok, ktorého časová platnosť nie je dlhšia než časová platnosť nároku cestujúceho na daný typ zľavy z cestovného.
22. Ak je možné súčasne uplatniť zľavu z viacerých dôvodov, zľava sa poskytuje iba raz.
23. V prípade 1-zónového jednorazového cestovného lístka, ktorý je možné priradiť k dvom zónam súčasne, sa tento lístok z hľadiska zónovej platnosti priradí do zóny označenej vyšším trojciferným číslom.
24. Ceny uvedené v tejto tarife sú vrátane DPH a sú určené ako maximálne ceny, resp. maximálne sadzby. Cenník cestovného (maximálnych sadzieb) je uvedený v prílohe B tarify – *Cenník cestovného IDS Východ*. V prípade, ak dopravca poskytne nižšie cestovné ako cestovné stanovené touto tarifou, je povinný preukázateľne zabezpečiť finančnú kompenzáciu vzniknutého rozdielu.

# Druhy cestovného a nárok na druh cestovného

1. **Základné cestovné** je cena za **jednorazovú** jednosmernú prepravu osoby, ktorá si neuplatňuje nárok na cestovné podľa bodu B.2.2, B.2.3 alebo B.2.4.
2. **Zľavnené cestovné** je cena za **jednorazovú** jednosmernú prepravu:
3. dieťaťa do dovŕšenia 6. roku veku,
   * pričom nárok na toto cestovné sa preukazuje preukazom na dokázanie veku dieťaťa alebo iným identifikačným preukazom s aktuálnou fotografiou dieťaťa, menom, priezviskom a dátumom narodenia dieťaťa,
   * pričom oprávnený zamestnanec dopravcu vyžaduje doklad len ak usúdi, že vek dieťaťa, na ktoré sa uplatňuje toto cestovné, nie je možné posúdiť na základe jeho fyzického vzhľadu,
4. dieťaťa od dovŕšenia 6. roku veku do dovŕšenia 16. roku veku,
   * pričom nárok na toto cestovné sa preukazuje preukazom na dokázanie veku dieťaťa alebo iným identifikačným preukazom s aktuálnou fotografiou dieťaťa, menom, priezviskom a dátumom narodenia dieťaťa, a to od dovŕšenia 12. roku veku (pred dovŕšením 12. roku veku sa preukazovanie veku nevyžaduje),
   * pričom oprávnený zamestnanec dopravcu vyžaduje doklad len ak usúdi, že vek dieťaťa, na ktoré sa uplatňuje toto cestovné, nie je možné posúdiť na základe jeho fyzického vzhľadu,
5. sprievodcu dieťaťa do dovŕšenia 6. roku veku,
   * pričom nárok na toto cestovné sa preukazuje platným dokladom totožnosti[[1]](#endnote-1) a preukazom na dokázanie veku dieťaťa alebo iným identifikačným preukazom s aktuálnou fotografiou dieťaťa, menom, priezviskom a dátumom narodenia dieťaťa, a to od dovŕšenia 5. roku veku dieťaťa (pred dovŕšením 5. roku veku dieťaťa sa preukazovanie veku dieťaťa nevyžaduje),
6. žiaka alebo študenta do dovŕšenia 26. roku veku, ktorý je žiakom základnej školy, žiakom dennej formy štúdia strednej školy, praktickej školy, odborného učilišťa, alebo študentom dennej formy štúdia na vysokej škole,
   * pričom nárok na toto cestovné sa preukazuje platným preukazom vydaným dopravcom, platným preukazom akceptovaným dopravcom, alebo platným preukazom študenta vysokej školy[[2]](#endnote-2),
   * pričom takýto preukaz musí obsahovať aktuálnu fotografiu žiaka alebo študenta, meno a priezvisko žiaka alebo študenta, dátum narodenia žiaka alebo študenta a dátum platnosti zľavy, ktorý je jediným rozhodujúcim dátumom pri posudzovaní nároku na zľavu (v prípade dopravnej karty stačí, ak je dátum narodenia a dátum platnosti zľavy zapísaný na karte v elektronickej forme),
7. seniora, t. j. osoby od dovŕšenia 63. roku veku,
   * pričom nárok na toto cestovné sa preukazuje platným dokladom totožnosti1 alebo platným preukazom vydaným dopravcom,
   * pričom takýto preukaz musí obsahovať fotografiu, meno, priezvisko a dátum narodenia seniora (v prípade dopravnej karty stačí, ak je dátum narodenia zapísaný na karte v elektronickej forme),
8. ťažko zdravotne postihnutej osoby, ktorá je držiteľom preukazu ŤZP alebo ŤZP-S,
   * pričom nárok na toto cestovné sa preukazuje preukazom ŤZP, preukazom ŤZP-S[[3]](#endnote-3), platným dokladom totožnosti1 s uvedeným údajom o ŤZP alebo o odkázanosti na sprievodcu, alebo iným preukazom (vystaveným niektorým z dopravcov) preukazujúcim nárok na toto cestovné, ak je daný preukaz v systéme vzájomného uznávania dopravných kariet,
9. sprievodcu ťažko zdravotne postihnutej osoby – držiteľa preukazu ŤZP-S,
   * pričom nárok na toto cestovné sa preukazuje preukazom ŤZP-S3, platným dokladom totožnosti1 s uvedeným údajom o odkázanosti na sprievodcu, alebo iným preukazom (vystaveným niektorým z dopravcov) preukazujúcim nárok na toto cestovné, ak je daný preukaz v systéme vzájomného uznávania dopravných kariet,
10. rodiča za účelom sprevádzania alebo návštevy zdravotne postihnutého dieťaťa, ktoré je umiestnené v školských, sociálnych alebo zdravotníckych zariadeniach na území Slovenskej republiky, alebo ich navštevuje,
    * pričom nárok na toto cestovné sa preukazuje platným dokladom totožnosti1 spolu s potvrdením vystaveným zariadením, v ktorom je dieťa umiestnené alebo ktoré navštevuje,
11. manžela alebo manželky zamestnancov dopravných spoločností, zabezpečujúcich služby vo verejnom záujme; bývalého zamestnanca dopravných spoločností, pokiaľ mal nárok na zľavnené cestovné výhody 10 rokov bezprostredne pred odchodom do starobného alebo plného invalidného dôchodku, priznaného z dôvodu poklesu schopnosti vykonávať zárobkovú činnosť o 70 % a viac; vdovy a vdovca po zamestnancoch dopravných spoločností, zabezpečujúcich služby vo verejnom záujme a siroty po zamestnancoch dopravných spoločností zabezpečujúcich služby vo verejnom záujme, a to až do doby skončenia stredoškolského štúdia alebo vysokoškolského štúdia v dennej forme štúdia, najdlhšie však do dovŕšenia 26. roku veku; s podmienkou úhrady cestovného z vlastnej dopravnej karty,
    * pričom nárok na toto cestovné sa preukazuje iba dopravnou kartou, ktorá je vystavená niektorým z dopravcov,
12. ľubovoľnej osoby počas špecifického obdobia stanoveného na základe spoločného rozhodnutia objednávateľov,
13. psa, s výnimkou psa so špeciálnym výcvikom osoby ťažko zdravotne postihnutej.
14. **Osobitné cestovné** je cena za **jednorazovú** jednosmernú prepravu:
15. občana od dovŕšenia 70. roku veku,
    * pričom nárok na toto cestovné sa preukazuje platným dokladom totožnosti1 alebo iným preukazom (vystaveným niektorým z dopravcov prímestskej autobusovej dopravy) preukazujúcim nárok na toto cestovné,
16. tehotnej ženy pri podmienke úhrady cestovného z vlastnej dopravnej karty,
    * pričom nárok na toto cestovné sa preukazuje iba dopravnou kartou, ktorá je vystavená niektorým z dopravcov na základe platného dokladu totožnosti1 a tehotenského preukazu,
17. držiteľa zlatej alebo diamantovej Janského plakety alebo Kňazovického medaily pri podmienke úhrady cestovného z vlastnej dopravnej karty,
    * pričom nárok na toto cestovné sa preukazuje iba dopravnou kartou vystavenou niektorým z dopravcov na základe platného dokladu totožnosti1 a certifikátu o udelení zlatej alebo diamantovej Janského plakety alebo Kňazovického medaily,
18. zamestnanca dopravných spoločností zabezpečujúcich služby vo verejnom záujme a dieťaťa uvedeného zamestnanca až do doby skončenia stredoškolského štúdia alebo vysokoškolského štúdia v dennej forme štúdia, najdlhšie však do dovŕšenia 26. roku veku; s podmienkou úhrady cestovného z vlastnej dopravnej karty,
    * pričom nárok na toto cestovné sa preukazuje iba dopravnou kartou, ktorá je vystavená niektorým z dopravcov.
19. **Víkendové cestovné** je cena za prepravu jednej osoby v rámci rodiny (rodič/rodičia s dieťaťom/deťmi podľa odrážky a) a odrážky b) bodu B.2.2), a to na neobmedzený počet tarifných zón v rámci jedného spoja. Toto cestovné je možné uplatniť počas soboty, nedele alebo štátneho sviatku. Cena víkendového cestovného je stanovená v prílohe B tarify – *Cenník cestovného IDS Východ*.
20. **Základné jednodňové celosieťové cestovné** je cena za neobmedzený počet ciest v rámci všetkých tarifných zón IDS Východ do konca daného dňa, a to pre cestujúceho zodpovedajúceho kategórii podľa bodu B.2.1.
21. **Zľavnené jednodňové celosieťové cestovné** je cena za neobmedzený počet ciest v rámci všetkých tarifných zón IDS Východ do konca daného dňa, a to pre oprávnené kategórie podľa bodu B.2.2 okrem písm. k),
    * pričom cestujúci je povinný preukázať sa príslušným elektronickým predplatným cestovným lístkom,
    * pričom nárok na toto cestovné sa pri jednotlivých oprávnených kategóriách cestujúcich preukazuje rovnakým spôsobom ako je uvedené v bode B.2.2.
22. **Osobitné jednodňové celosieťové cestovné** je cena za neobmedzený počet ciest v rámci všetkých tarifných zón IDS Východ do konca daného dňa, a to pre cestujúceho zodpovedajúceho niektorej z oprávnených kategórií podľa bodu B.2.3,
    * pričom cestujúci je povinný preukázať sa príslušným elektronickým predplatným cestovným lístkom,
    * pričom nárok na toto cestovné sa pri jednotlivých oprávnených kategóriách cestujúcich preukazuje rovnakým spôsobom, ako je uvedené v bode B.2.3.
23. **Základné mesačné cestovné** je cena za neobmedzený počet ciest v rámci zadefinovaných tarifných zón po dobu 30 kalendárnych dní, a to pre cestujúceho zodpovedajúceho kategórii podľa bodu B.2.1.
24. **Zľavnené mesačné cestovné** je cena za neobmedzený počet ciest v rámci zadefinovaných tarifných zón po dobu 30 kalendárnych dní, a to pre cestujúceho zodpovedajúceho niektorej z oprávnených kategórií podľa bodu B.2.2, písm. a), b), d), e), f) alebo i),
    * pričom cestujúci je povinný preukázať sa príslušným elektronickým predplatným cestovným lístkom,
    * pričom nárok na toto cestovné sa pri jednotlivých oprávnených kategóriách cestujúcich preukazuje rovnakým spôsobom, ako je uvedené v bode B.2.2.
25. **Osobitné mesačné cestovné** je cena za neobmedzený počet ciest v rámci zadefinovaných tarifných zón po dobu 30 kalendárnych dní, a to pre cestujúceho zodpovedajúceho niektorej z oprávnených kategórií podľa bodu B.2.3,
    * pričom cestujúci je povinný preukázať sa príslušným elektronickým predplatným cestovným lístkom,
    * pričom nárok na toto cestovné sa pri jednotlivých oprávnených kategóriách cestujúcich preukazuje rovnakým spôsobom, ako je uvedené v bode B.2.3.
26. **Základné mesačné celosieťové cestovné** je cena za neobmedzený počet ciest v rámci všetkých tarifných zón IDS Východ po dobu 30 kalendárnych dní, a to pre cestujúceho zodpovedajúceho kategórii podľa bodu B.2.1.
27. **Zľavnené mesačné celosieťové cestovné** je cena za neobmedzený počet ciest v rámci všetkých tarifných zón IDS Východ po dobu 30 kalendárnych dní, a to pre cestujúceho zodpovedajúceho niektorej z oprávnených kategórií podľa bodu B.2.2, písm. a), b), d), e), f) alebo i),
    * pričom cestujúci je povinný preukázať sa príslušným elektronickým predplatným cestovným lístkom,
    * pričom nárok na toto cestovné sa pri jednotlivých oprávnených kategóriách cestujúcich preukazuje rovnakým spôsobom, ako je uvedené v bode B.2.2.
28. **Osobitné mesačné celosieťové cestovné** je cena za neobmedzený počet ciest v rámci všetkých tarifných zón IDS Východ po dobu 30 kalendárnych dní, a to pre cestujúceho zodpovedajúceho niektorej z oprávnených kategórií podľa bodu B.2.3,
    * pričom cestujúci je povinný preukázať sa príslušným elektronickým predplatným cestovným lístkom,
    * pričom nárok na toto cestovné sa pri jednotlivých oprávnených kategóriách cestujúcich preukazuje rovnakým spôsobom, ako je uvedené v bode B.2.3.
29. **Základné štvrťročné cestovné** je cena za neobmedzený počet ciest v rámci zadefinovaných tarifných zón po dobu 90 kalendárnych dní, a to pre cestujúceho zodpovedajúceho kategórii podľa bodu B.2.1.
30. **Zľavnené štvrťročné cestovné** je cena za neobmedzený počet ciest v rámci zadefinovaných tarifných zón po dobu 90 kalendárnych dní, a to pre cestujúceho zodpovedajúceho niektorej z oprávnených kategórií podľa bodu B.2.2, písm. a), b), d), e), f) alebo i),
    * pričom cestujúci je povinný preukázať sa príslušným elektronickým predplatným cestovným lístkom,
    * pričom nárok na toto cestovné sa pri jednotlivých oprávnených kategóriách cestujúcich preukazuje rovnakým spôsobom ako je uvedené v bode B.2.2.
31. **Osobitné štvrťročné cestovné** je cena za neobmedzený počet ciest v rámci zadefinovaných tarifných zón po dobu 90 kalendárnych dní, a to pre cestujúceho zodpovedajúceho niektorej z oprávnených kategórií podľa bodu B.2.3,
    * pričom cestujúci je povinný preukázať sa príslušným elektronickým predplatným cestovným lístkom,
    * pričom nárok na toto cestovné sa pri jednotlivých oprávnených kategóriách cestujúcich preukazuje rovnakým spôsobom, ako je uvedené v bode B.2.3.
32. **Základné štvrťročné celosieťové cestovné** je cena za neobmedzený počet ciest v rámci všetkých tarifných zón IDS Východ po dobu 90 kalendárnych dní, a to pre cestujúceho zodpovedajúceho kategórii podľa bodu B.2.1.
33. **Zľavnené štvrťročné celosieťové cestovné** je cena za neobmedzený počet ciest v rámci všetkých tarifných zón IDS Východ po dobu 90 kalendárnych dní, a to pre cestujúceho zodpovedajúceho niektorej z oprávnených kategórií podľa bodu B.2.2, písm. a), b), d), e), f) alebo i),
    * pričom cestujúci je povinný preukázať sa príslušným elektronickým predplatným cestovným lístkom,
    * pričom nárok na toto cestovné sa pri jednotlivých oprávnených kategóriách cestujúcich preukazuje rovnakým spôsobom, ako je uvedené v bode B.2.2.
34. **Osobitné štvrťročné celosieťové cestovné** je cena za neobmedzený počet ciest v rámci všetkých tarifných zón IDS Východ po dobu 90 kalendárnych dní, a to pre cestujúceho zodpovedajúceho niektorej z oprávnených kategórií podľa bodu B.2.3,
    * pričom cestujúci je povinný preukázať sa príslušným elektronickým predplatným cestovným lístkom,
    * pričom nárok na toto cestovné sa pri jednotlivých oprávnených kategóriách cestujúcich preukazuje rovnakým spôsobom ako je uvedené v bode B.2.3.
35. **Základné polročné cestovné** je cena za neobmedzený počet ciest v rámci zadefinovaných tarifných zón po dobu 180 kalendárnych dní, a to pre cestujúceho zodpovedajúceho kategórii podľa bodu B.2.1.
36. **Zľavnené polročné cestovné** je cena za neobmedzený počet ciest v rámci zadefinovaných tarifných zón po dobu 180 kalendárnych dní, a to pre cestujúceho zodpovedajúceho niektorej z oprávnených kategórií podľa bodu B.2.2, písm. a), b), d), e), f) alebo i),
    * pričom cestujúci je povinný preukázať sa príslušným elektronickým predplatným cestovným lístkom,
    * pričom nárok na toto cestovné sa pri jednotlivých oprávnených kategóriách cestujúcich preukazuje rovnakým spôsobom ako je uvedené v bode B.2.2.
37. **Osobitné polročné cestovné** je cena za neobmedzený počet ciest v rámci zadefinovaných tarifných zón po dobu 180 kalendárnych dní, a to pre cestujúceho zodpovedajúceho niektorej z oprávnených kategórií podľa bodu B.2.3,
    * pričom cestujúci je povinný preukázať sa príslušným elektronickým predplatným cestovným lístkom,
    * pričom nárok na toto cestovné sa pri jednotlivých oprávnených kategóriách cestujúcich preukazuje rovnakým spôsobom ako je uvedené v bode B.2.3.
38. **Základné polročné celosieťové cestovné** je cena za neobmedzený počet ciest v rámci všetkých tarifných zón IDS Východ po dobu 180 kalendárnych dní, a to pre cestujúceho zodpovedajúceho kategórii podľa bodu B.2.1.
39. **Zľavnené polročné celosieťové cestovné** je cena za neobmedzený počet ciest v rámci všetkých tarifných zón IDS Východ po dobu 180 kalendárnych dní, a to pre cestujúceho zodpovedajúceho niektorej z oprávnených kategórií podľa bodu B.2.2, písm. a), b), d), e), f) alebo i),
    * pričom cestujúci je povinný preukázať sa príslušným elektronickým predplatným cestovným lístkom,
    * pričom nárok na toto cestovné sa pri jednotlivých oprávnených kategóriách cestujúcich preukazuje rovnakým spôsobom ako je uvedené v bode B.2.2.
40. **Osobitné polročné celosieťové cestovné** je cena za neobmedzený počet ciest v rámci všetkých tarifných zón IDS Východ po dobu 180 kalendárnych dní, a to pre cestujúceho zodpovedajúceho niektorej z oprávnených kategórií podľa bodu B.2.3,
    * pričom cestujúci je povinný preukázať sa príslušným elektronickým predplatným cestovným lístkom,
    * pričom nárok na toto cestovné sa pri jednotlivých oprávnených kategóriách cestujúcich preukazuje rovnakým spôsobom ako je uvedené v bode B.2.3.
41. **Základné ročné cestovné** je cena za neobmedzený počet ciest v rámci zadefinovaných tarifných zón po dobu 365 kalendárnych dní, a to pre cestujúceho zodpovedajúceho kategórii podľa bodu B.2.1.
42. **Zľavnené ročné cestovné** je cena za neobmedzený počet ciest v rámci zadefinovaných tarifných zón po dobu 365 kalendárnych dní, a to pre cestujúceho zodpovedajúceho niektorej z oprávnených kategórií podľa bodu B.2.2, písm. a), b), d), e), f) alebo i),
    * pričom cestujúci je povinný preukázať sa príslušným elektronickým predplatným cestovným lístkom,
    * pričom nárok na toto cestovné sa pri jednotlivých oprávnených kategóriách cestujúcich preukazuje rovnakým spôsobom, ako je uvedené v bode B.2.2.
43. **Osobitné ročné cestovné** je cena za neobmedzený počet ciest v rámci zadefinovaných tarifných zón po dobu 365 kalendárnych dní, a to pre cestujúceho zodpovedajúceho niektorej z oprávnených kategórií podľa bodu B.2.3,
    * pričom cestujúci je povinný preukázať sa príslušným elektronickým predplatným cestovným lístkom,
    * pričom nárok na toto cestovné sa pri jednotlivých oprávnených kategóriách cestujúcich preukazuje rovnakým spôsobom ako je uvedené v bode B.2.3.
44. **Základné ročné celosieťové cestovné** je cena za neobmedzený počet ciest v rámci všetkých tarifných zón IDS Východ po dobu 365 kalendárnych dní, a to pre cestujúceho zodpovedajúceho kategórii podľa bodu B.2.1.
45. **Zľavnené ročné celosieťové cestovné** je cena za neobmedzený počet ciest v rámci všetkých tarifných zón IDS Východ po dobu 365 kalendárnych dní, a to pre cestujúceho zodpovedajúceho niektorej z oprávnených kategórií podľa bodu B.2.2, písm. a), b), d), e), f) alebo i),
    * pričom cestujúci je povinný preukázať sa príslušným elektronickým predplatným cestovným lístkom,
    * pričom nárok na toto cestovné sa pri jednotlivých oprávnených kategóriách cestujúcich preukazuje rovnakým spôsobom ako je uvedené v bode B.2.2.
46. **Osobitné ročné celosieťové cestovné** je cena za neobmedzený počet ciest v rámci všetkých tarifných zón IDS Východ po dobu 365 kalendárnych dní, a to pre cestujúceho zodpovedajúceho niektorej z oprávnených kategórií podľa bodu B.2.3,
    * pričom cestujúci je povinný preukázať sa príslušným elektronickým predplatným cestovným lístkom,
    * pričom nárok na toto cestovné sa pri jednotlivých oprávnených kategóriách cestujúcich preukazuje rovnakým spôsobom ako je uvedené v bode B.2.3.

# Cena základného cestovného

1. Základné cestovné sa určuje ako súčet:
2. základných sadzieb za každú použitú zónu a
3. manipulačného príplatku.
4. Základné sadzby za každú použitú zónu sa uplatňujú nasledujúcim spôsobom:
   1. Sadzba za prvú použitú zónu: 0,50 €
   2. Sadzba za druhú použitú zónu: + 0,45 €
   3. Sadzba za tretiu použitú zónu: + 0,40 €
   4. Sadzba za štvrtú použitú zónu: + 0,35 €
   5. Sadzba za piatu a každú ďalšiu použitú zónu: + 0,30 € / zóna
5. Manipulačný príplatok sa uplatňuje nasledujúcim spôsobom:
6. Pri úhrade cestovného hotovosťou alebo platobnou kartou: + 0,50 €
7. Pri úhrade cestovného z dopravnej karty

alebo Mobilnej aplikácie IDS Východ: + 0,00 €

# Cena zľavneného cestovného

Zľavnené cestovné sa určuje ako 50 % ceny základného cestovného (t.j. súčtu základných sadzieb za každú použitú zónu a manipulačného príplatku) na tú istú cestu pri tom istom spôsobe úhrady cestovného, pričom:

* + pri úhrade cestovného hotovosťou alebo platobnou kartou sa výsledná cena zaokrúhľuje na desiatky centov,
  + pri úhrade cestovného z dopravnej karty alebo Mobilnej aplikácie IDS Východ sa výsledná cena zaokrúhľuje na jednotky centov.

# Cena osobitného cestovného

Osobitné cestovné sa určuje ako 20 % ceny základného cestovného (t.j. súčtu základných sadzieb za každú použitú zónu a manipulačného príplatku) na tú istú cestu pri tom istom spôsobe úhrady cestovného, pričom:

* + pri úhrade cestovného hotovosťou alebo platobnou kartou sa výsledná cena zaokrúhľuje na desiatky centov,
  + pri úhrade cestovného z dopravnej karty alebo Mobilnej aplikácie IDS Východ sa výsledná cena zaokrúhľuje na jednotky centov.

# Cena časového predplatného cestovného

1. Základné mesačné cestovné sa určuje ako 30-násobok základného cestovného pri tých istých použitých zónach pri úhrade cestovného z dopravnej karty.
2. Zľavnené mesačné cestovné sa určuje ako 30-násobok zľavneného cestovného pri tých istých použitých zónach pri úhrade cestovného z dopravnej karty.
3. Osobitné mesačné cestovné sa určuje ako 30-násobok osobitného cestovného pri tých istých použitých zónach pri úhrade cestovného z dopravnej karty.
4. Základné štvrťročné cestovné sa určuje ako 80-násobok základného cestovného pri tých istých použitých zónach pri úhrade cestovného z dopravnej karty.
5. Zľavnené štvrťročné cestovné sa určuje ako 80-násobok zľavneného cestovného pri tých istých použitých zónach pri úhrade cestovného z dopravnej karty.
6. Osobitné štvrťročné cestovné sa určuje ako 80-násobok osobitného cestovného pri tých istých použitých zónach pri úhrade cestovného z dopravnej karty.
7. Základné polročné cestovné sa určuje ako 150-násobok základného cestovného pri tých istých použitých zónach pri úhrade cestovného z dopravnej karty.
8. Zľavnené polročné cestovné sa určuje ako 150-násobok zľavneného cestovného pri tých istých použitých zónach pri úhrade cestovného z dopravnej karty.
9. Osobitné polročné cestovné sa určuje ako 150-násobok osobitného cestovného pri tých istých použitých zónach pri úhrade cestovného z dopravnej karty.
10. Základné ročné cestovné sa určuje ako 260-násobok základného cestovného pri tých istých použitých zónach pri úhrade cestovného z dopravnej karty.
11. Zľavnené ročné cestovné sa určuje ako 260-násobok zľavneného cestovného pri tých istých použitých zónach pri úhrade cestovného z dopravnej karty.
12. Osobitné ročné cestovné sa určuje ako 260-násobok osobitného cestovného pri tých istých použitých zónach pri úhrade cestovného z dopravnej karty.
13. Cena **celosieťových** časových predplatných cestovných lístkov je stanovená v prílohe B tarify – *Cenník cestovného IDS Východ*.

# Dovozné

1. Dovozné je cena za prepravu cestovnej batožiny, bicykla, alebo živého spoločenského zvieraťa prepravovaného v prepravnej schránke s nepriepustným dnom, ktoré presahujú maximálne povolené rozmery príručnej batožiny (50 × 60 × 80 cm).
2. Dovozné je neprestupné. Cestujúci je povinný zakúpiť si ho na každý spoj zvlášť.
3. Cena dovozného je stanovená v prílohe B tarify – *Cenník cestovného IDS Východ*.

# Bezplatná preprava

Bezplatne sa prepravuje:

* 1. príručná batožina (maximálne 50 × 60 × 80 cm),
  2. detský kočík obsadený dieťaťom, jeden pár lyží alebo jeden snowboard,
  3. batožina (tašky na kolieskach, cestovné tašky a invalidné vozíky) cestujúceho, ktorý je držiteľom preukazu ŤZP alebo ŤZP-S,
  4. živé spoločenské zviera prepravované v prepravnej schránke s nepriepustným dnom, ktorá nepresahuje maximálne povolené rozmery príručnej batožiny,
  5. pes so špeciálnym výcvikom ťažko zdravotne postihnutej osoby – držiteľa preukazu ŤZP-S.

# Sankčná úhrada

1. Cestujúci je povinný mať platné cestovné doklady pri sebe po celý čas prepravy i bezprostredne pri vystupovaní z vozidla a na výzvu sa nimi preukázať oprávnenému zamestnancovi dopravcu alebo osobe poverenej výkonom odborného dozoru.
2. V prípade, že cestujúci neuhradil cestovné zakúpením cestovného lístka v súlade s tarifou dopravcu a jeho prepravným poriadkom, resp. pri nepreukázaní sa platným cestovným lístkom alebo pri nepreukázaní nároku na zľavu z cestovného, je cestujúci povinný zaplatiť sankčnú úhradu vo výške 50,00 €. Pri dodatočnom doložení cestovného lístka alebo dokladu preukazujúceho nárok na zľavu do 2 pracovných dní po uskutočnení cesty sa sankčná úhrada znižuje na 10,00 €.
3. Pri nepreukázaní sa platným cestovným lístkom na prepravu cestovnej batožiny, bicykla alebo psa je cestujúci povinný zaplatiť sankčnú úhradu vo výške 20,00 €.
4. Sankčná úhrada za škodu4 alebo za znečistenie vozidla je 50,00 €.

# Predčasné ukončenie platnosti časového predplatného cestovného

1. Časové predplatné cestovné (jednodňové, mesačné, štvrťročné, polročné, ročné) je možné vrátiť bez sankcie za vrátenie najneskôr deň pred dňom začiatku platnosti daného cestovného. Platí to pre zónové aj celosieťové časové predplatné cestovné.
2. Platnosť jednodňového celosieťového cestovného nie je možné v priebehu jeho platnosti predčasne ukončiť.
3. Platnosť mesačného, štvrťročného, polročného a ročného časového predplatného cestovného je možné v priebehu jeho platnosti predčasne ukončiť za podmienok podľa bodu B.10.4. Platí to pre zónové aj celosieťové časové predplatné cestovné.
4. V prípade predčasného ukončenia platnosti cestovného podľa bodu B.10.3 má cestujúci nárok na vrátenie alikvotnej časti ceny cestovného, danej percentuálnym pomerom počtu nevyužitých kalendárnych dní platnosti cestovného voči celkovému počtu kalendárnych dní platnosti daného cestovného, pričom nevyužitými kalendárnymi dňami platnosti cestovného sú výlučne dni nasledujúce po dni predčasného ukončenia platnosti cestovného. Podmienkou vrátenia alikvotnej časti ceny cestovného je úhrada sankcie za vrátenie, ktorá je určená ako:
   * + 6 % z alikvotnej časti ceny cestovného, pokiaľ k predčasnému ukončeniu platnosti cestovného dôjde do 6 pracovných dní od začiatku platnosti cestovného,
     + 12 % z alikvotnej časti ceny cestovného, pokiaľ k predčasnému ukončeniu platnosti cestovného dôjde po uplynutí 6 pracovných dní od začiatku platnosti cestovného.
5. Nárok na vrátenie alikvotnej časti ceny cestovného podľa bodu B.10.4 si cestujúci môže uplatniť iba na zákazníckom centre toho dopravcu, u ktorého si dané cestovné zakúpil.

# Účinnosť

Tarifa IDS Východ je účinná od ....................

1. [§ 4 ods. 1 zákona č. 647/2007 Z. z.](https://www.slov-lex.sk/pravne-predpisy/SK/ZZ/2007/647/#paragraf-4.odsek-1) o cestovných dokladoch a o zmene a doplnení niektorých zákonov.  
   [§ 2 zákona č. 395/2019 Z. z.](https://www.slov-lex.sk/pravne-predpisy/SK/ZZ/2019/395/#paragraf-2) o občianskych preukazoch a o zmene a doplnení niektorých zákonov. [↑](#endnote-ref-1)
2. [§ 67 ods. 2 zákona č. 131/2002 Z. z.](https://www.slov-lex.sk/pravne-predpisy/SK/ZZ/2002/131/#paragraf-67.odsek-2)o vysokých školách a o zmene a doplnení niektorých zákonov v znení neskorších predpisov. [↑](#endnote-ref-2)
3. [§ 16 zákona č. 447/2008 Z. z.](https://www.slov-lex.sk/pravne-predpisy/SK/ZZ/2008/447/#paragraf-16) o peňažných príspevkoch ťažko zdravotne postihnutých a o zmene a doplnení niektorých zákonov v znení neskorších predpisov.

   4 Na následnú náhradu vzniknutej škody sa vzťahuje postup podľa zákona č. 40/1964 Zb. Občiansky zákonník. [↑](#endnote-ref-3)