**Zmluva o rozúčtovaní tržieb z cestovného**

**podľa Tarify IDS Východ**

uzatvorená podľa ustanovení § 269 ods. 2 zákona č. 513/1991 Zb. Obchodný zákonník

v znení neskorších predpisov

(ďalej len „zmluva“)

medzi zmluvnými stranami:

**1. Objednávateľmi**:

Názov právnickej osoby: **Košický samosprávny kraj**

Sídlo: Námestie Maratónu mieru 1, 042 66 Košice

Štatutárny zástupca: Ing. Rastislav Trnka, predseda

IČO: 35541016

Bankové spojenie: Štátna pokladnica

IBAN: SK52 8180 0000 0070 0018 6505

(ďalej len „KSK“)

a

Názov právnickej osoby: **Prešovský samosprávny kraj**

Sídlo: Námestie mieru 2, 080 01 Prešov

Štatutárny zástupca: PaedDr. Milan Majerský, PhD., predseda

IČO: 37870475

Bankové spojenie: Štátna pokladnica

IBAN: SK94 8180 0000 0070 0051 9138

(ďalej len „PSK“)

(ďalej spolu len „Objednávatelia“)

a

**2. Dopravcami**:

Názov právnickej osoby: **ARRIVA Michalovce, a.s.**

Sídlo: Lastomírska 1, 071 80 Michalovce

Štatutárny orgán: predstavenstvo: Gejza Sačko, predseda

Ing. Jozef Klink, EMBA., podpredseda

Peter Nagy, člen

Zástupca pre vecné rokovanie: Gejza Sačko, generálny riaditeľ

IČO: 36 214 078

IČ DPH: SK2020041111

Bankové spojenie: VÚB, a. s.

IBAN: SK 69 0200 0000 0011 7241 3455

Názov právnickej osoby: **BUS KARPATY spol. s r. o.**

Sídlo: Prešovská 5, 064 01 Stará Ľubovňa

Štatutárny orgán: Alena Kičurová, konateľ

Zástupca pre vecné rokovanie: Ing. Anton Chabada, výkonný riaditeľ

IČO: 31 693 113

IČ DPH: SK2020525738

Bankové spojenie: VÚB, a. s.

IBAN: SK69 0200 0000 3500 0940 5602

Názov právnickej osoby: **eurobus, a.s.**

Sídlo: Staničné námestie 9, 042 04 Košice

Štatutárny orgán: predstavenstvo Ing. Ľubomír Gerši, predseda

Ing. Martin Sojka, podpredseda

Ing. Štefan Gajdoš, člen

Zástupca pre vecné rokovanie: Ing. Ľubomír Gerši, generálny riaditeľ

IČO: 36 211 079

IČ DPH: SK2020435406

Bankové spojenie: OTP Banka Slovensko, a. s.

IBAN: SK 64 5200 0000 0000 1583 5027

Názov právnickej osoby: **SAD Humenné, a.s.**

Sídlo: Fidlikova 1, 066 43 Humenné

Štatutárny orgán: predstavenstvo Ing. Jozef Lacký, predseda

Ing. Anna Bačíková, člen

Zástupca pre vecné rokovanie: Ing. Jozef Lacký, generálny riaditeľ

IČO: 36 477 508

IČ DPH: SK2020025436

Bankové spojenie: Slovenská sporiteľňa, a. s.

IBAN: SK74 0900 0000 0001 0789 2256

Názov právnickej osoby: **Slovenská autobusová doprava Poprad,**

**akciová spoločnosť**

Sídlo: Wolkerova 466, 058 49 Poprad

Štatutárny orgán: predstavenstvo Mgr. Marianna Krajčová Gočová, predseda

Viera Gotthardtová, podpredseda

Zástupca pre vecné rokovanie: Mgr. Marianna Krajčová Gočová, generálna riaditeľka

IČO: 36 479 560

IČ DPH: SK2020020178

Bankové spojenie: VÚB, a. s.

IBAN: SK71 0200 0000 0000 2780 5562

a

Názov právnickej osoby: **SAD Prešov, a.s.**

Sídlo: Košická 2, 080 69 Prešov

Štatutárny orgán: predstavenstvo Jozef Kičura, predseda

Ing. Oľga Ištvanová, podpredseda

Ing. Andrea Hudáková, člen

Zástupca pre vecné rokovanie: Ing. Oľga Ištvanová, generálna riaditeľka

IČO: 36 477 125

IČ DPH: SK2020009167

Bankové spojenie: Prima banka Slovensko, a. s.

IBAN: SK14 5600 0000 0088 5788 9001

(ďalej spolu len „Dopravcovia“ a samostatne len „Dopravca“)

a

**3. Organizátorom**

Názov právnickej osoby: **IDS Východ, s.r.o.**

Sídlo: Turgenevova 36, 040 01 Košice

Štatutárny zástupca: Ing. Milan Škorupa, PhD., konateľ

Ing. Radovan Hužvík, konateľ

IČO: 52 681 734

IČ DPH: SK2121104293

Bankové spojenie: VÚB, a. s.

IBAN: SK39 0200 0000 0041 9152 7355

(ďalej len „Organizátor“)

a

**4. Zúčtovacím centrom**

Názov právnickej osoby: **TransData s.r.o.**

Sídlo: M.R. Štefánika 139, 010 01 Žilina

Štatutárny zástupca: Ing. Branislav Jurčišin, konateľ

Ing. Karol Gogolák, MBA, konateľ

IČO: 35 741 236

IČ DPH: SK2020242763

Bankové spojenie: Tatra banka, a. s.

IBAN: IBAN SK42 1100 0000 0026 2519 0579

(ďalej len „Zúčtovacie centrum“)

(Objednávatelia, Dopravcovia, Organizátor a Zúčtovacie centrum spoločne aj ako „zmluvné strany“)

za nasledovných, zmluvnými stranami dohodnutých, podmienok:

**Preambula**

1. KSK, PSK, Dopravcovia a Organizátor majú záujem zabezpečiť integrovanú verejnú dopravnú obsluhu na území funkčného regiónu Východné Slovensko (pozostávajúceho z celého územia KSK a celého územia PSK) a na územiach priľahlých záujmových regiónov prostredníctvom integrovaného dopravného systému (ďalej len „IDS Východ“).
2. KSK a PSK pre účely zavedenia, koordinácie, plánovania, organizácie, kontroly a rozvoja IDS na území funkčného regiónu Východné Slovensko založili organizátora integrovaného dopravného systému, obchodnú spoločnosť IDS Východ, s.r.o.

**Čl. I.**

**Predmet zmluvy**

1. Zmluvné strany sa dohodli na vzájomnej spolupráci pri zabezpečovaní dopravnej obslužnosti územia funkčného regiónu Východné Slovensko v rámci integrovaného dopravného systému IDS Východ s cieľom efektívneho uspokojovania dopravných potrieb cestujúcej verejnosti prostredníctvom atraktívneho a hospodárneho dopravného systému, ktorého zámerom je zabezpečiť nárast počtu cestujúcich vo verejnej doprave na úkor individuálnej automobilovej dopravy.
2. Za účelom uvedeným v Čl. I ods. 1 sa Objednávatelia a Dopravcovia dohodli na novej Tarife IDS Východ a na novom Cenníku cestovného IDS Východ.
3. Predmetom tejto zmluvy je stanovenie základných pravidiel rozúčtovania tržieb z cestovného medzi Dopravcami podľa Tarify IDS Východ. Znenie Tarify IDS Východ tvorí Prílohu č. 1 tejto zmluvy, pričom jej následné zmeny nemajú vplyv na platnosť zmluvy.
4. Rozúčtovanie tržieb z cestovného vykonáva Zúčtovacie centrum, s ktorým je každý Dopravca povinný uzatvoriť samostatnú zmluvu, ktorá bude plne rešpektovať pravidlá a princípy rozúčtovania tržieb z cestovného stanovené touto zmluvou, a to najneskôr do nadobudnutia účinnosti tejto zmluvy. Pre vylúčenie pochybností, táto zmluva nerieši poplatky súvisiace s prevádzkou Zúčtovacieho centra, ktoré sú riešené samostatným zmluvným vzťahom medzi Zúčtovacím centrom a Dopravcami.

**Čl. II.**

**Práva a povinnosti zmluvných strán**

1. Dopravcovia sú povinní dodržiavať tarifnú povinnosť podľa § 11 písm. b) zákona č. 56/2012 Z. z. o cestnej doprave v znení neskorších predpisov (ďalej len „zákon č. 56/2012 Z. z.“).
2. Dopravcovia sú povinní zaevidovať každého cestujúceho v elektronickom systéme. Dopravcovia sú povinní evidované údaje poskytovať Zúčtovaciemu centru v štruktúre podľa Prílohy č. 2 a vo forme a v súlade so „Zmluvou o zabezpečení zúčtovania platieb z čipových kariet účastníkov systému zúčtovania“ uzavretou medzi Dopravcom a Zúčtovacím centrom.
3. Prenos dát do Zúčtovacieho centra je vykonávaný automaticky prostredníctvom softvérového vybavenia Dopravcov. Posielanie údajov od každého účastníka systému rozúčtovania je vykonávané denne. Dopravcovia sú povinní zabezpečiť poskytnutie úplných evidovaných údajov Zúčtovaciemu centru za príslušný mesiac najneskôr do 8. dňa nasledujúceho mesiaca.
4. Zúčtovacie centrum je v súlade so „Zmluvou o zabezpečení zúčtovania platieb z čipových kariet účastníkov systému zúčtovania“ uzavretou medzi Dopravcom a Zúčtovacím centrom povinné zabezpečiť a zodpovedá za:
   * 1. vykonávanie, vyhodnocovanie a evidenciu vzájomných transakcií účastníkov zúčtovania vykonaných pri nákupe jednotlivých služieb a tovarov prostredníctvom hotovosti, bankových kariet a finančných zostatkov uložených na dopravných kartách a iných Organizátorom a Dopravcami akceptovaných médiách (mobil, hodinky a pod.) medzi účastníkmi zúčtovania TransCard (systém právnych /zmluvných/, technických a realizačných riešení tovarov a opatrení, ktorý zabezpečuje vzájomnú akceptáciu systémových kariet alebo ich funkčných aplikácií a súčasne vykonáva aj vzájomné zúčtovanie takto využívaných dopravných kariet a ich aplikácií) prostredníctvom finančného vyrovnania platieb a plnenia dopravných kariet a vzájomného rozúčtovania tržieb. Pre vylúčenie pochybností, Zúčtovacie centrum nezodpovedá za správnosť evidencie každého cestujúceho v elektronickom systém Dopravcu,
     2. riadnu evidenciu výsledkov vzájomného zúčtovania medzi vydavateľmi kariet účastníkov zúčtovania. Na základe tejto evidencie Dopravcovia vykonávajú vzájomné finančné vyrovnanie,
     3. presné vyčíslenie výsledkov zúčtovania pre účastníkov zúčtovania prostredníctvom mesačného rozúčtovania predplatných časových cestovných lístkov a prestupných jednorazových cestovných lístkov a poskytnutie podkladov pre fakturáciu príslušných súm k poslednému dňu príslušného mesiaca tak, aby každý účastník zúčtovania mohol po obdržaní výsledkov zúčtovania vykonať fakturáciu a vyrovnávať svoje pohľadávky a záväzky voči ostatným účastníkom zúčtovania. Tieto podklady je Zúčtovacie centrum povinné poskytnúť Dopravcom najneskôr do 12. dňa nasledujúceho mesiaca.
5. Dopravcovia sú povinní vystavovať faktúry na základe podkladov podľa Čl. II ods. 4 písm. c) zmluvy so splatnosťou 15 dní. V prípade, ak si Dopravca v riadnom termíne splatnosti nesplní svoj záväzok voči inému Dopravcovi, je mu zaslaná upomienka zo strany toho Dopravcu, voči ktorému má záväzok. Termín lehoty splatnosti sumy, ktorej sa zaslaná upomienka týka je 5 kalendárnych dní od jej doručenia. Ak si Dopravca ani po uplynutí lehoty určenej na zaplatenie dlžnej sumy nesplní svoje záväzky, je Dopravca, voči ktorému má záväzok, oprávnený vymáhať dlžnú sumu vrátane úrokov z omeškania vo výške 0,02 % z dlžnej sumy za každý aj začatý deň omeškania.
6. Zúčtovacie centrum poskytne údaje z rozúčtovania Objednávateľom, Dopravcom a Organizátorovi najmä pre účel overovania korektného a správneho rozúčtovania tržieb z cestovného a pre vykazovanie prevádzkových údajov Dopravcov podľa § 9 a 10 vyhlášky MDaV SR č. 5/2020 Z. z. ktorou sa vykonávajú niektoré ustanovenia týkajúce sa objednávania verejnej osobnej dopravy v základnej štruktúre údajov podľa Prílohy č. 3 tejto Zmluvy za zúčtovaný mesiac najneskôr do 12. dňa nasledujúceho mesiaca. Zúčtovacie centrum zabezpečí pre Objednávateľov zodpovedajúcu úpravu údajov v Portáli VÚC.
7. V prípade, že Dopravca neposkytne údaje potrebné k rozúčtovaniu tržieb včas, prípadne ich poskytne v neúplnej štruktúre podľa Prílohy č. 2 alebo ich neposkytne vôbec, ostatní Dopravcovia majú právo na uplatnenie zmluvnej pokuty vo výške škody, ktorá im vznikla z dôvodu dodatočného odvodu DPH a prípadnej sankcie Finančnej správy. Rovnako tak v prípade, že Zúčtovacie centrum neposkytne údaje podľa Čl. II ods. 4 písm. c) zmluvy, Dopravcovia majú právo na uplatnenie zmluvnej pokuty vo výške skutočnej priamej škody, ktorá im vznikla z dôvodu takého omeškania Zúčtovacieho centra maximálne do výšky 100 % z ceny za Služby Zúčtovania, ktorá je stanovená v čl. IV bod 2. Zmluvy o zabezpečení zúčtovania platieb z čipových kariet účastníkov systému zúčtovania uzavretej medzi Zúčtovacím centrom a príslušným Dopravcom, a ktorá je splatná za kalendárny mesiac, na ktorý sa vzťahuje omeškanie. Zmluvná pokuta je splatná na základe výzvy Dopravcu, ktorému vznikol nárok na zaplatenie zmluvnej pokuty, v lehote splatnosti 15 dní od doručenia výzvy.
8. Organizátor zodpovedá za pravidlá rozúčtovania podľa Čl. IV a ich kontrolu v spolupráci so Zúčtovacím centrom v súlade s platnou legislatívou. V prípade vzniku škody spôsobenej nedodržaním pravidiel rozúčtovania má Dopravca nárok na náhradu škody, ktorú si uplatňuje voči Organizátorovi.
9. Zúčtovacie centrum zabezpečí mesačné rozúčtovanie podľa princípov stanovených v Čl. III tejto zmluvy a zároveň poskytne Dopravcom dáta vo formáte CSV potrebné pre štatistickú úpravu údajov vo frekvenčných výkazoch za príslušný mesiac o prislúchajúcej výške cestovného z predplatného časového cestovného lístka za každú evidovanú cestu do frekvenčných výkazov Dopravcov za zúčtovaný mesiac, a to najneskôr do 12. dňa nasledujúceho mesiaca.
10. Zúčtovacie centrum žiadnym spôsobom nezodpovedá za vykonávanie, vyhodnocovanie a evidenciu vzájomných transakcií medzi účastníkmi zúčtovania vykonanými pri nákupe jednotlivých služieb a tovarov prostredníctvom hotovosti, bankových kariet a finančných zostatkov uložených na kartách účastníkov zúčtovania, ak mu nebudú dodávané dáta v štruktúre a obsahu podľa Prílohy č. 2 a v lehote podľa Čl. II ods. 3. Pri detekovaní uvedených problémov je Zúčtovacie centrum povinné bezodkladne informovať o tejto skutočnosti konkrétneho Dopravcu a Organizátora.
11. Zúčtovacie centrum sa zároveň zaväzuje, že bude priebežne počas platnosti tejto zmluvy informovať Organizátora a zúčastnených Dopravcov o všetkých relevantných udalostiach a procesoch, a to ako na základe vlastného rozhodnutia, tak i na základe písomnej /emailovej/ žiadosti ktorejkoľvek zmluvnej strany.

**Čl. III.**

**Princípy rozúčtovania tržieb**

1. Pre účely rozúčtovania tržieb z cestovného sú definované tieto druhy cestovných lístkov:
   * 1. jednorazové cestovné lístky (ďalej len „JCL“),
     2. prestupné jednorazové cestovné lístky (ďalej len „pJCL“),
     3. predplatné časové cestovné lístky (ďalej len „PCL“).
2. V rámci Tarify IDS Východ budú jednotlivými Dopravcami vydávané a následne všetkými Dopravcami vzájomne uznávané pJCL a PCL tzn. že Dopravca, ktorý pJCL alebo PCL predal má voči ostatným Dopravcom postavenie sprostredkovateľa dopravnej služby, pričom si Dopravcovia navzájom neúčtujú poplatky za sprostredkovanie.
3. Jednotliví Dopravcovia, ktorí predajú cestovný lístok podľa Tarify IDS Východ, sú ako platcovia DPH povinní na základe príslušných ustanovení zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon č. 222/2004 Z. z.“), odvádzať DPH z predaja cestovných lístkov uskutočneného v danom mesiaci. Výsledok vzájomného rozúčtovania tržieb podľa Čl. II ods. 4 písm. c) medzi Dopravcami je predmetom fakturácie a jej následného zdanenia podľa zákona č. 222/2004 Z. z.
4. Do systému rozúčtovania tržieb patria všetky tržby za predané cestovné lístky podľa Tarify IDS Východ. V systéme rozúčtovania tržieb sa pracuje s cenou cestovného lístka bez DPH.
5. Elektronickú peňaženku (EP) môžu plniť všetci účastníci systému rozúčtovania TransCard (systém právnych /zmluvných/, technických a realizačných riešení tovarov a opatrení, ktorý zabezpečuje vzájomnú akceptáciu systémových kariet alebo ich funkčných aplikácií a súčasne vykonáva aj vzájomné zúčtovanie takto využívaných dopravných kariet a ich aplikácií) na všetkých akceptovaných dopravných kartách účastníkov rozúčtovania. Pri rozúčtovaní je plnenie EP vykonávané na účet emitenta EP a platby vykonané z EP sú realizované na účet účastníka systému rozúčtovania, ktorý poskytol dopravnú službu.
6. Tržba za predaný JCL ostáva Dopravcovi, ktorý predal JCL a poskytol dopravnú službu. Tržba za predaný pJCL ostáva Dopravcovi, ktorý predal pJCL, pričom sa tržba následne rozdelí v pomere odjazdených zón medzi Dopravcov, ktorí poskytli dopravnú službu. Tržba za predané PCL ostáva Dopravcovi, ktorý predaj vykonal, pričom sa tržba následne v pomere odjazdených zón rozdelí medzi Dopravcov, ktorí poskytli dopravnú službu počas zúčtovacieho obdobia.
7. Tržba za predané PCL s platnosťou dlhšou ako príslušný mesiac zúčtovania sa rozúčtuje rozdelením alikvotnej ceny PCL (podľa Čl. IV ods. 2) pripadajúcej na príslušný mesiac podľa pomeru odjazdených zón medzi Dopravcami a so zohľadnením výsledkov z predchádzajúcich rozúčtovaní, v ktorých mal PCL platnosť.
8. Podklady podľa ods. 6 a 7 tohto článku poskytne Zúčtovacie centrum pre Dopravcu v podobe podľa Prílohy č. 4 tejto zmluvy.
9. Za prípadné rozdiely v mesačnom zúčtovaní alebo prípadné škody spôsobené nedodržaním pravidiel rozúčtovania tržieb podľa Čl. IV, a to aj napriek overeniu výsledkov prvého mesačného zúčtovania Organizátorom, zodpovedá Zúčtovacie centrum. Pre vylúčenie pochybností, za rozdiely spôsobené nesprávnou evidenciou každého cestujúceho vo vybavovacom systéme Dopravcu resp. za dáta o evidencii cestujúcich neposkytnuté v zmysle Čl. II ods. 2 tejto zmluvy, Zúčtovacie centrum nezodpovedá.
10. Ak nebude počas doby platnosti PCL evidovaná žiadna jazda na príslušnom PCL, celá cena PCL ostáva Dopravcovi, ktorý PCL predal.
11. Ak bude PCL predčasne ukončený (Článok B.10 Tarify IDS Východ), rozúčtuje sa príslušná cena PCL bez alikvotnej ceny, ktorá bola vrátená cestujúcemu a bez sumy úhrady sankcie za vrátenie PCL.

**Čl. IV.**

**Pravidlá rozúčtovania tržieb**

1. Postup rozúčtovania prestupného jednorazového cestovného lístka je nasledovný:

kde:

*PT PJCLj* podiel na tržbách *j*-teho Dopravcu pri jednorazovom prestupnom cestovnom lístku

*j* príslušný Dopravca; *j* = KE, MI, PO, PP, SL, HE

*JCZ* jednotková cena za jednu precestovanú zónu, vypočítaná ako:

*C PC* cena jednorazového prestupného cestovného lístka

*PPZ* počet precestovaných zón na jednorazový prestupný lístok

*PZ1D* počet zón, v ktorých zabezpečuje danú prepravu iba Dopravca *j*

*PZ2D* počet zón, v ktorých zabezpečujú danú prepravu dvaja Dopravcovia, vrátane Dopravcu *j*

*PZ3D* počet zón, v ktorých zabezpečujú danú prepravu traja Dopravcovia, vrátane Dopravcu *j*

1. Postup rozúčtovania predplatného časového cestovného lístka je nasledovný:

Zúčtovacím obdobím je kalendárny mesiac. Pre výpočet podielu jednotlivých Dopravcov na tržbách z ceny PCL platí nasledovné:

kde:

*j* príslušný Dopravca; *j* = KE, MI, PO, PP, SL, HE

*m* kalendárny mesiac, za ktorý sa vykonáva zúčtovanie; *m* = 1, 2, 3, .....12

*PTj,m* podiel na tržbách *j*-teho Dopravcu v *m*-tom kalendárnom mesiaci [€]

počet zónociest u *j*-teho Dopravcu od začiatku platnosti daného PCL do konca *m*-tého kalendárneho mesiaca

suma podielov na tržbách *j*-tého Dopravcu vyplatených za kalendárne mesiace predchádzajúce *m*-tému kalendárnemu mesiacu v súvislosti s daným PCL

*JC PCLm* jednotková cena PCL za *m*-tý kalendárny mesiac, ktorá sa vypočíta nasledovne:

kde:

počet zónociest u všetkých Dopravcov od začiatku platnosti daného PCL do konca *m*-tého kalendárneho mesiaca, vypočítaný ako:

*AC PCLm* alikvotná cena PCL za *m*-tý kalendárny mesiac, vypočítaná ako:

kde:

počet dní od začiatku platnosti daného PCL do konca *m*-tého kalendárneho mesiaca alebo do konca platnosti PCL (čo nastane skôr)

*CP PCL* celková platnosť daného PCL v dňoch

*C PCL* cena daného PCL

1. Akejkoľvek zmene systému rozúčtovania tržieb musí predchádzať súhlas Objednávateľov a príslušná úprava v zmluvách medzi Dopravcami a Objednávateľmi uzatvorených za účelom poskytovania služieb vo verejnom záujme v prímestskej autobusovej pravidelnej doprave (ďalej len „Zmluva/y o službách“).

**Článok V.**

**Prepravná kontrola**

1. Prepravnú kontrolu vykonáva každý Dopravca podľa vlastných interných smerníc, a to formou vlastných prepravných kontrol alebo formou prepravných kontrol, ktoré objedná u dodávateľských spoločností.
2. Objednávatelia a Organizátor si vyhradzujú právo v rámci uplatňovania Tarify IDS Východ požiadať Dopravcu o vykonanie prepravnej kontroly na určených spojoch liniek a v určenom mieste a čase.

**Čl. VI.**

**Doba trvania zmluvy**

1. Táto zmluva sa uzatvára na dobu neurčitú.
2. Táto zmluva môže zaniknúť písomnou dohodou zmluvných strán, písomnou výpoveďou alebo písomným odstúpením od zmluvy.
3. Túto zmluvu môže vypovedať každá zo zmluvných strán písomnou výpoveďou z dôvodu porušenia akejkoľvek povinnosti Dopravcu alebo Zúčtovacieho centra podľa tejto zmluvy, ak bol na toto porušenie upozornený a v primeranej dodatočnej lehote (min. 5 pracovných dní) tento nevykonal nápravu.
4. Výpovedná doba je šesťmesačná a začína plynúť od prvého dňa mesiaca, ktorý nasleduje po kalendárnom mesiaci, v ktorom bola výpoveď doručená všetkým ostatným zmluvným stranám.
5. Zmluvné strany sa dohodli, že Organizátor a/alebo Objednávatelia a/alebo Zúčtovacie centrum sú oprávnení odstúpiť od tejto zmluvy, ak:
6. Dopravca stratí povolenie na výkon povolania prevádzkovateľa cestnej dopravy v zmysle zákona č. 56/2012 Z. z.,
7. dôjde k ukončeniu platnosti všetkých dopravných licencií Dopravcu na prevádzkovanie liniek v IDS Východ,
8. dôjde k ukončeniu platnosti Zmluvy o službách medzi Objednávateľom a Dopravcom,
9. dôjde k vyhláseniu konkurzu na majetok Dopravcu,
10. dôjde k ukončeniu platnosti Zmluvy o akceptácii kariet a Zmluvy o zabezpečení zúčtovania (TransCard) medzi aspoň jedným Dopravcom a Zúčtovacím centrom.
11. Odstúpenie od zmluvy musí byť písomné a doručené všetkým ostatným zmluvným stranám. Odstúpenie od zmluvy je účinné dňom jeho doručenia poslednej zmluvnej strane.
12. Skončením zmluvného vzťahu zanikajú všetky práva a povinnosti zmluvných strán vyplývajúce z tejto zmluvy okrem nárokov na náhradu škody, nárokov na zmluvné a zákonné sankcie a okrem práv a povinností, ktoré majú podľa tejto zmluvy alebo vzhľadom na svoju povahu pretrvať aj po uplynutí tejto doby.
13. V prípade ukončenia zmluvy sa Zúčtovacie centrum zaväzuje rokovať a poskytnúť súčinnosť Objednávateľom a Organizátorovi spočívajúcu v zabezpečení migrácie dát o evidencii a rozúčtovaní tržieb podľa Tarify IDS Východ.
14. V prípade ukončenia záväzku Dopravcu podľa Zmluvy o službách sa zmluvné strany zaväzujú vyriešiť finančné a tržbové vysporiadanie všetkých PCL, ktorých platnosť je dlhšia ako platnosť Zmluvy o službách, a to najneskôr do 60 dní od skončenia platnosti Zmluvy o službách.

**Čl. VII.**

**Záverečné ustanovenia**

1. Práva a povinnosti touto zmluvou zvlášť neupravené sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov a ostatnými všeobecne záväznými právnymi predpismi platnými na území Slovenskej republiky.
2. Zmluvné strany sa dohodli, že si budú písomnosti obsahujúce právne významné skutočnosti podľa tejto zmluvy doručovať poštou, formou doporučenej zásielky alebo osobne. Písomnosťou obsahujúcou právne významné skutočnosti sa na účely tejto zmluvy rozumie najmä výpoveď a odstúpenie od zmluvy. Zmluvné strany sa dohodli, že ich vzájomná korešpondencia sa bude zasielať na adresy uvedené v záhlaví tejto zmluvy, pokiaľ zo zmluvy nevyplýva inak. Až do okamihu doručenia písomného oznámenia o zmene kontaktnej adresy sa považuje za adresu určenú na doručovanie adresa uvedená v záhlaví tejto zmluvy.
3. Pri doručovaní prostredníctvom pošty sa zásielka považuje za doručenú dňom jej doručenia na adresu podľa predchádzajúceho odseku tohto článku. Za deň doručenia zásielky sa považuje aj deň, v ktorý zmluvná strana, ktorá je adresátom, odoprie doručovanú zásielku prevziať, alebo deň vrátenia sa nedoručenej zásielky späť odosielateľovi, i keď sa adresát o obsahu zásielky nedozvedel. Listina, ktorá je doručovaná osobne, sa považuje za doručenú okamihom jej prevzatia alebo odmietnutím prevzatia zmluvnou stranou, ktorej je adresovaná.
4. Táto zmluva sa vyhotovuje v dvadsiatich dvoch (22) rovnopisoch, z ktorých po troch (3) rovnopisoch dostanú KSK a PSK a dva (2) rovnopisy dostane každý z Dopravcov, Organizátor a Zúčtovacie centrum.
5. Túto zmluvu je možné meniť a dopĺňať iba písomnými očíslovanými dodatkami podpísanými oprávnenými zástupcami všetkých zmluvných strán.
6. Táto zmluva nadobúda účinnosť v zmysle § 47a Občianskeho zákonníka dňom nasledujúcim po dni jej zverejnenia na webovom sídle povinnej osoby, nie však skôr ako nadobudne účinnosť Tarifa IDS Východ. V prípade, že sú účastníci zmluvy povinnými osobami v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov a zmluva je zverejnená viackrát, rozhodujúce je jej prvé zverejnenie.
7. Zmluvné strany vyhlasujú, že zmluvu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.

V Košiciach, dňa .............................. V Prešove, dňa ..............................

Za Košický samosprávny kraj: Za Prešovský samosprávny kraj:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Rastislav Trnka PaedDr. Milan Majerský, PhD.

predseda predseda

V Michalovciach, dňa ..............................

Za ARRIVA Michalovce, a.s.:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gejza Sačko

predseda predstavenstva

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Jozef Klink, EMBA.

podpredseda predstavenstva

V Prešove, dňa ..............................

Za BUS KARPATY spol. s r. o.

\_\_\_\_\_\_\_\_\_\_\_\_\_\_\_\_\_\_\_\_\_\_\_

Alena Kičurová

konateľ

V Košiciach, dňa ..............................

Za eurobus, a.s.:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Ľubomír Gerši

predseda predstavenstva

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Štefan Gajdoš

člen predstavenstva

V Humennom, dňa ..............................

Za SAD Humenné, a.s.:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Jozef Lacký

predseda predstavenstva

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Anna Bačíková

člen predstavenstva

V Poprade, dňa ..............................

Za SAD Poprad, a.s.:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mgr. Marianna Krajčová Gočová

predseda predstavenstva

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Viera Gotthardtová

podpredseda predstavenstva

V Prešove, dňa ..............................

Za SAD Prešov, a.s.:

\_\_\_\_\_\_\_\_\_\_\_\_\_\_\_\_\_\_\_\_\_Jozef Kičura

predseda predstavenstva

\_\_\_\_\_\_\_\_\_\_\_\_\_\_\_\_\_\_\_\_\_Ing. Oľga Ištvanová

podpredseda predstavenstva

\_\_\_\_\_\_\_\_\_\_\_\_\_\_\_\_\_\_\_\_\_Ing. Andrea Hudáková

člen predstavenstva

V Košiciach, dňa ..............................

Za IDS Východ, s.r.o.:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Radovan Hužvík

konateľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Milan Škorupa, PhD.

konateľ

V Žiline, dňa ..............................

Za TransData, s.r.o.:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Branislav Jurčišin

konateľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Karol Gogolák

konateľ