**Pokuty za porušenie Štandardov kvality IDS Východ**

Tento Sadzobník zmluvných pokút stanovuje výšku pokút vyrubených za porušenie Štandardov kvality IDS Východ (ďalej ako ***„Štandard“***). Pokiaľ nie je stanovené inak, pokuta sa vyrubí za každý jeden zistený prípad a je možné ukladať ju opakovane až do odstránenia nedostatku.

Kontrolu plnenia Štandardu vykonáva Objednávateľ a/alebo Organizátor. Kontroly môžu byť ohlásené alebo neohlásené. Kontroly sa vykonávajú v pravidelných intervaloch na základe vopred spracovaného harmonogramu. Kontroly sa vykonávajú rovnomerne u všetkých dopravcov, pričom pomer je stanovený pomerom dopravných výkonov jednotlivých dopravcov.

Z vykonanej kontroly sa vyhotoví záznam s popisom zistení a návrhom nápravných opatrení. Pri drobných porušeniach Štandardu a pri nedostatkoch, ktoré vznikli v priebehu premávky vozidla v danom dni sa uloží primeraný termín na vykonanie nápravného opatrenia, po ktorom príde k opätovnej kontrole, ktorej výsledky budú doplnené do záznamu z kontroly. Pri opakovaných nedostatkoch a pri nedostatkoch zásadného charakteru pristúpi Objednávateľ k udeleniu sankcie (v prípade kontrol vykonávaných Organizátorom, Organizátor odstupuje návrh na udelenie sankcie Objednávateľovi).

**1. Štandard zastávok**

Pokiaľ nie je uvedené inak, sankcie znáša správca zastávkového označníka.

|  |  |  |
| --- | --- | --- |
| **Bod** | **Popis nedostatku** | **Sadzba do** |
| 1.0 | Akékoľvek iné porušenie Štandardu zastávok, mimo nižšie uvedených | 100 € |
| 1.1 | Správca zástavkového označníka, t.j. Dopravca, neoznačil zastávkové stanovište označníkom k stanovenému termínu | 500 € |
| 1.2 | Označník nie je v súlade so stanoveným Štandardom z hľadiska jeho konštrukcie, vzhľadu a vybavenia | 500 € |
| 1.3 | Označník zastávky neobsahuje predpísané náležitosti z hľadiska umiestnenia a aktualizácie povinne zverejňovaných údajov a informácií (suma za každú náležitosť) | 50 € |
| 1.5 | Správca zástavkového označníka, t.j. Dopravca, neodstránil zistené nedostatky na označníku v lehotách podľa Štandardu | 100 € |
| 1.6 | Správca zástavkového označníka, t.j. Dopravca, neodstránil do stanovenej doby zistené nedostatky na paneli s cestovnými poriadkami, na zverejnených materiáloch alebo na ním zriadenom informačnom paneli | 30 € |

Za nedostatok zásadného charakteru sa považuje bod 1.1.

**2. Štandard vozidiel**

|  |  |  |
| --- | --- | --- |
| **Bod** | **Popis nedostatku** | **Sadzba do** |
| 2.0 | Akékoľvek iné porušenie Štandardu vozidiel, mimo nižšie uvedených | 1 000 € |
| 2.1 | Vypravenie vozidla necertifikovaného u Organizátora, alebo vozidla, ktoré neprešlo certifikačným procesom z dôvodu nesplnenia Štandardu | 5 000 € |
| 2.2 | Vypravenie vozidla nespĺňajúceho vonkajší vzhľad | 1 000 € |
| 2.3 | Sedadlá vozidla nezodpovedajú štandardu (sadzba za každé jedno vozidlo) | 500 € |
| 2.4 | Signalizačné tlačidlá nezodpovedajú štandardu (sadzba za každé jedno tlačidlo) | 50 € |
| 2.5 | Vozidlo nie je vybavené dostatočným počtom informačných panelov, resp. panely nie sú funkčné; panely nespĺňajú požiadavky Štandardu  (za každý chýbajúci/nefunkčný panel) | 50 € |
| 2.6 | Vozidlo nie je vybavené informačnými piktogramami podľa štandardu | 50 € |
| 2.7 | Vozidlo nie je vybavené komponentmi vybavovania cestujúcich, komponenty  nespĺňajú požiadavky Štandardu (sadzba za každý kus) | 1 000 € |
| 2.8 | Vozidlo nie je vybavené plochou pre papierové informácie | 50 € |
| 2.9 | Vo vozidle nie je zaistený tepelný komfort v zmysle Štandardu | 100 € |
| 2.10 | Vozidlo bolo vypravené na linku bez zariadenia na sledovanie polohy, príp.  zariadenie nie je od začiatku služby funkčné | 1 000 € |
| 2.11 | Nedodržanie maximálneho veku vozidla (sadzba za každý mesiac, za každé vozidlo) | 10 000 € |
| 2.12 | Nedodržanie priemerného veku vozidlového parku (sadzba za každé prekročenie o 0,1 roku) | 5 000 € |
| 2.13 | Vozidlo nie je vybavené akustickým informačným systémom, systém je nefunkčný alebo sa nevyužíva (sadzba za každé jedno vozidlo) | 100 € |
| 2.14 | Akustický informačný systém (AIS) sa využíva na reklamné účely nesúvisiace s verejnou dopravou a/alebo reklamné plochy vozidla sa používajú na reklamnú kampaň, ktorá priamo navádza na používanie IAD alebo dehonestuje používanie verejnej dopravy (sadzba za každý jeden prípad) | 10 000 € |

Za nedostatok zásadného charakteru sa považuje bod 2.1, 2.2, 2.7, 2.11

**3. Štandard dopravných výkonov**

|  |  |  |
| --- | --- | --- |
| **Bod** | **Popis nedostatku** | **Sadzba do** |
| 3.0 | Akékoľvek iné porušenie Štandardu dopravných výkonov, mimo nižšie uvedených | 1 000 € |
| 3.1 | Nedodržanie predpísaného typu vozidla – vykonanie spoja vozidlom menšej  kapacity (sadzba za každý jeden spoj) | 100 € |
| 3.2a | Nevykonanie celého spoja z viny Dopravcu  (sadzba za každý jeden prípad) | 300 € |
| 3.2b | Nevykonanie časti spoja alebo nedokončenie spoja z viny Dopravcu  (sadzba za každý jeden prípad) | 150 € |
| 3.3 | Nedodržanie cestovného poriadku vodičom – vynechanie zastávky, bezdôvodné odbočenie z trasy | 100 € |
| 3.4 | Vodič nezastavil na zastávke, vodič nezastavil v priestore zastávky pri označníku, vodič nezašiel k hrane nástupišťa | 100 € |
| 3.5 | Predčasný odjazd spojov z východiskovej a/alebo nácestnej zastávky  (sadzba za každý jeden prípad) | 100 € |
| 3.6 | Oneskorený odchod z východiskovej zastávky z viny Dopravcu o  viac ako 0:59 min (sadzba za každý jeden prípad) | 50 € |
| 3.7 | Oneskorený odchod z nácestnej zastávky z viny Dopravcu o  viac ako 2:59 min (sadzba za každý jeden prípad) | 50 € |
| 3.8 | Neprihlásenie alebo nesprávne prihlásenie služby vodiča do palubného počítača, majúce za vplyv nesprávnu evidenciu služby | 50 € |
| 3.9 | Chýbajúci, nesprávne vyplnený alebo nečitateľný záznam o prevádzke vozidla | 30 € |
| 3.10 | Vozidlo je znečistené nad mieru bežného denného znečistenia | 30 € |
| 3.11 | Dopravca nie je schopný preukázať spôsob a početnosť čistenia | 300 € |
| 3.12 | Zamestnanec Dopravcu nie je ustrojený v predpísanej rovnošate | 20 € |
| 3.13 | Vodič neposkytol asistenciu osobe so zrakovým alebo telesným postihnutím  napriek jej žiadosti, vodič neumožnil nástup/výstup osobe na invalidnom vozíku  prostredníctvom plošiny | 50 € |
| 3.14 | Dopravca nezabezpečil školenie zamestnancov v predpísanom rozsahu | 500 € |
| 3.15 | Dopravca neinformoval v primeranom rozsahu cestujúcich o dopravnej situácii | 100 € |

Za nedostatok zásadného charakteru sa považuje bod 3.1, 3.2, 3.5 a 3.7.

**4. Štandard predaja cestovných dokladov, tarifného vybavenia a kontroly cestujúcich**

|  |  |  |
| --- | --- | --- |
| **Bod** | **Popis nedostatku** | **Sadzba do** |
| 4.0 | Akékoľvek iné porušenie predaja cestovných dokladov, tarifného vybavenia a kontroly cestujúcich mimo nižšie uvedených | 1 000 € |
| 4.1 | Tarifné zariadenie prevádzkované Dopravcom nespĺňa požadované parametre (za každé jedno zariadenie) | 500 € |
| 4.2 | Dopravca nedodržiava spôsoby tarifného vybavenia | 1 000 € |
| 4.3 | Dopravca nevydáva cestovné lístky (sadzba za každý jeden nevydaný lístok) | 500 € |
| 4.4 | Dopravca nevydáva cestovné lístky (sadzba v prípade opakovaného zistenia) | 5 000 € |
| 4.5 | Dopravca v danom kalendárnom štvrťroku nevykonal prepravnú kontrolu v rozsahu a podľa podmienok určených v Štandarde | 10 000 € |

Za nedostatok zásadného charakteru sa považujú body 4.1, 4.2, 4.3 a 4.4.

**5. Štandard prevádzkovej zálohy**

|  |  |  |
| --- | --- | --- |
| **Bod** | **Popis nedostatku** | **Sadzba do** |
| 5.1 | Dopravca nevypravil vozidlo prevádzkovej zálohy (sadzba za každé nevypravené vozidlo a deň) | 500 € |

Za nedostatok zásadného charakteru sa považuje bod 5.1

**6.** **Štandard pre elektronické médium platobného a identifikačného prostriedku a procesy pre prácu s ním**

|  |  |  |
| --- | --- | --- |
| **Bod** | **Popis nedostatku** | **Sadzba do** |
| 6.0 | Akékoľvek iné porušenie Štandardu pre elektronické médium platobného a identifikačného prostriedku a procesy pre prácu s ním mimo nižšie uvedených | 1 000 € |
| 6.1 | Dopravca nespĺňa parametre stanovené pre akceptované nosiče (sadzba za každý jeden prípad porušenia) | 500 € |
| 6.2 | Dopravca nespĺňa grafické a informačné náležitosti DK (sadzba za každý jeden prípad zistenia porušenia) | 500 € |

**7. Štandard číslovania a názvov liniek VOD**

|  |  |  |
| --- | --- | --- |
| **Bod** | **Popis nedostatku** | **Sadzba do** |
| 7.0 | Akékoľvek iné porušenie Štandardu číslovania a názvov liniek VOD mimo nižšie uvedených | 1 500 € |
| 7.1 | Dopravca nedodržal stanovený postup pri žiadosti o vydanie alebo zmenu dopravnej licencie z hľadiska určenia čísla a názvu linky (sadzba za každý jednotlivý prípad) | 1 000 € |
| 7.2 | Dopravca vykonal spoj bez predpísaného označenia linky (sadzba za každý jeden spoj) | 500 € |

Za nedostatok zásadného charakteru sa považuje bod 7.1

**8. Metodika určovania dĺžky spojov pre účel objednávky dopravných výkonov**

|  |  |  |
| --- | --- | --- |
| **Bod** | **Popis nedostatku** | **Sadzba do** |
| 8.0 | Dopravca neakceptuje skutočné dĺžky spojov, resp. dĺžky medzizastávkových vzdialeností, určené Organizátorom podľa metodiky určovania dĺžky spojov (sadzba za každý jednotlivý prípad) | 5 000 € |

Za nedostatok zásadného charakteru sa považuje bod 8.0